സരസ്വതി വിദ്യാലയം – Preeth Nambiar\nPosted byEditor July 14, 2021 July 14, 2021 Posted inMalayalam Articles\nകാസറഗോട്ടെ ചൂട് ചിലപ്പോളൊക്കെ അസഹനീയമാണ്, പ്രത്യേകിച്ച് മൊട്ടക്കുന്നുകളിലൂടെ കടന്നു പോകുന്ന റോഡിൽ. വില കുറവായത് കൊണ്ടാവാം, ആ പ്രദേശങ്ങളിൽ നിരവധി വിദ്യാഭ്യാസ സ്ഥാപനങ്ങളുമുണ്ട്. അങ്ങനെ ഒരു സ്ഥാപനത്തിലാണ് സഹധർമ്മിണി ജോലി ചെയ്തിരുന്നത്.\nവൈകി എത്തേണ്ട ഒരു ദിവസം സ്‌കൂളിൽ കൊണ്ട് ചെന്നാക്കി വരുമ്പോൾ നട്ടുച്ച വെയിലിൽ മുഷിഞ്ഞ വെള്ള ഷർട്ടും മുട്ടിന് താഴെ നിൽക്കുന്ന ഒരു മുണ്ടും ധരിച്ച ഒരു വയോവൃദ്ധൻ പതിയെ റോഡരികത്തൂടെ നടക്കുന്നത് കണ്ടു. ശ്രദ്ധിക്കാൻ മറ്റൊരു കാരണം കൂടിയുണ്ടായിരുന്നു, ഒരു കൈയിൽ ഒരു ഭാണ്ഡവും മറുകൈയിൽ ഒരുകൂട്ടം ഇലകളും. കുറച്ചു നീങ്ങി ഒരു ചെറിയ കട കണ്ടപ്പോൾ ദാഹം തീർക്കാമെന്ന് കരുതി വാഹനം നിർത്തി ഒരു ഗ്ലാസ്സ് തണുത്ത സംഭാരം കുടിച്ചു തീർത്തപ്പോഴേക്കും അദ്ദേഹം അവിടെ നടന്നെത്തിയിരുന്നു.\n‘എന്താ കൈയിൽ?’ ആകാംക്ഷ മറച്ചു വയ്ക്കാനാകാതെ അദ്ദേഹത്തോട് ചോദിച്ചു. അദ്ദേഹമാട്ടെ ഒന്നും മിണ്ടാതെ കടയുടെ മുന്നിൽ കണ്ട ബെഞ്ചിൽ തന്റെ ഭാണ്ഡം ഇറക്കി വച്ച് നെറ്റിയിലെ വിയർപ്പ് തുടച്ച് എന്നെയൊന്ന് നോക്കി. ‘പച്ചമരുന്നാണ്. ഒരു എണ്ണയുണ്ടാക്കണം’. ഇത് കൂടി കേട്ടപ്പോൾ ആവേശം മൂത്ത് അദ്ദേഹത്തിന്റെ മുന്നിലുള്ള ബെഞ്ചിൽ ഞാനും സ്ഥലം പിടിച്ചു.\nതങ്ങളുടെ അറിവുകൾ മറ്റാർക്കും പകർന്നു കൊടുക്കാതെ യാത്രയായ ഒട്ടനവധി പേരുണ്ട്. പല മരുന്നുകളും അലോപ്പതി മരുന്നുകളേക്കാൾ വേഗത്തിൽ ആശ്വാസം തരുന്നവ. വല്ല അറിവും കിട്ടിയാലോ എന്ന പ്രതീക്ഷയിൽ ഞാനും അദ്ദേഹത്തെ സംസാരിക്കാൻ പ്രോത്സാഹിപ്പിക്കുകയായിരുന്നു. ആവേശത്തോടെ അദ്ദേഹം പറയുന്ന കൂട്ടത്തിൽ തന്റെ ജീവിത കഥയും അദ്ദേഹം പറഞ്ഞു.\nആരോഗ്യ ദൃഢഗാത്രനായ അദ്ദേഹത്തിന് നൂറു വയസ്സ് കഴിഞ്ഞിരിക്കും എന്ന് സംസാരത്തിൽ നിന്ന് വ്യക്തമായി. സ്‌കൂളിൽ പോയിട്ടില്ല. ഒരുപക്ഷെ കൊടും കാടാണെന്ന് പറയാവുന്ന ആ പ്രദേശങ്ങളിൽ നിന്ന് ഒരു വിദ്യാലയം അവർക്ക് അപ്രാപ്യമായിരുന്നിരിക്കാം. പക്ഷെ പഠിക്കണമെന്ന മോഹം കലശലായി ഉണ്ടായിരുന്നു – അദ്ദേഹം പറഞ്ഞു തുടങ്ങി.\n“അങ്ങനെയിരിക്കെയാണ് പ്രമാണിയായ ഒരു നായനാർ ഞങ്ങളെ തേടി വരുന്നത്. വിദ്യാഭ്യാസം അപ്രാപ്യമായ സമീപ വാസികൾക്കായി ഒരു എഴുത്തുശാല – ഇതായിരുന്നു അദ്ദേഹത്തിൻറെ ലക്ഷ്യം. എല്ലാവരും കൂടി ഒരു പ്രദേശം കണ്ടെത്തി കാട് വെട്ടിത്തെളിച്ച് ഒരു കൂരയുണ്ടാക്കി അതിനെ പള്ളിക്കൂടമെന്ന് വിളിച്ചു. അദ്ദേഹം തന്നെയായിരുന്നു അധ്യാപകനും മാനേജരും ഒക്കെ. പ്രഭാതങ്ങളിൽ ഓരോ വീടുകളിൽ ചെന്ന് പട്ടിണിയും പരിവട്ടങ്ങളുമായി കഴിഞ്ഞിരുന്ന കുടിയാന്മാരുടെ കുട്ടികളെ വിളിച്ചുണർത്തി എഴുത്തുശാലയിലെത്തിക്കുക എന്നതായിരുന്നു പ്രധാന വെല്ലുവിളി. പ്രാകൃത രൂപികളായിരുന്നു മിക്കവരും. അവരെ സമീപത്തുള്ള തോട്ടിന്റെ കരയിൽ കൊണ്ട് ചെന്ന് മുടിവെട്ടി, പല്ലുതേപ്പിച്ച്, കുളിപ്പിച്ച് പാഠശാലയിലെത്തിച്ച ശേഷം അക്ഷരങ്ങൾ പഠിപ്പിച്ചു തുടങ്ങി. മണ്ണിലായിരുന്നു എഴുത്ത്.’\nഅദ്ദേഹം പറഞ്ഞു തുടർന്നപ്പോൾ പ്രകാശം മങ്ങിത്തുടങ്ങിയ ആ കണ്ണുകൾ വിടർന്നിരുന്നു. അവയിൽ അഭൗമമായ ഒരു തിളക്കവും. അനുഭവങ്ങൾ പങ്കു വയ്ക്കുമ്പോൾ പലപ്പോഴും ഒരു കൊച്ചു കുഞ്ഞിനെപ്പോലെ അദ്ദേഹം ചിരിച്ചു. അറിയാതെ ആദ്ദേഹം വിവരിച്ച ആ ഇടത്ത് ഞാനും എത്തിച്ചേർന്നു. പതീറ്റാണ്ടുകൾ മുൻപത്തെ കാസറഗോഡ്! ആ ഉൾഗ്രാമങ്ങൾ പലതും അതേ രീതിയിൽ നിലനിൽക്കുന്നുണ്ട്, സാഹചര്യങ്ങൾ ഒരൽപം മാറിയിട്ടുണ്ടെങ്കിലും.\nആ പ്രദേശങ്ങളിലൂടെയൊക്കെ കടന്നു പോകുമ്പോൾ അവിടെ എവിടെയെങ്കിലും അരുവികളോട് ചേർന്ന് ഒരു ചെറിയ ഇടം, ഒരു കുഞ്ഞു വീട്, താലോലിക്കാൻ കുറെ ചെടികളും മരങ്ങളും – ഇതൊക്കെ ഉണ്ടായിരുന്നെങ്കിൽ എന്ന് പലപ്പോഴും കൊതിച്ചിട്ടുമുണ്ട്. അത്യാവശ്യത്തിന് ആശുപത്രിയിലോ മറ്റോ എത്തിച്ചേരുക പ്രയാസമാണെന്ന് പറഞ്ഞ് പലരും പിന്തിരിപ്പിച്ചിട്ടുണ്ടെങ്കിലും, ആ പരിസരങ്ങളിൽ ജീവിക്കുന്നവർക്ക് അങ്ങനെ ഒരു ആവശ്യം വരാറില്ലെന്ന് തോന്നുന്നു. പ്രകൃതിയോട് അത്രയേറെ ഇണങ്ങി നിൽക്കുന്നവരുടെ ജീവിതത്തിൽ രോഗങ്ങൾക്ക് എന്ത് സ്ഥാനം? അഥവാ അങ്ങനെ വരികയാണെങ്കിൽ തന്നെ അത്യാവശ്യ ഘട്ടങ്ങളിൽ ഉപയോഗിക്കാനുള്ള മരുന്നുകൾ അവർക്ക് തന്നെയറിയാം, പലതും പുതു തലമുറയ്ക്ക് കൈമോശം വന്നിട്ടുണ്ടെങ്കിലും.\nഅദ്ദേഹം പറഞ്ഞ കഥയിലെ ആ ജന്മിയെക്കുറിച്ച് അറിയാനായിരുന്നു അടുത്ത ശ്രമം. സമൂഹനന്മയ്ക്കായി ഒട്ടേറെ സംഭാവനകൾ നൽകി ആരാലും അറിയപ്പെടാതെ ഒടുവിൽ കടന്നു പോയ ഒട്ടേറെ പേരുണ്ട് നമുക്ക് ചുറ്റിലും. ഫലിതമായി പറയുമെങ്കിലും സ്‌കൂളിൽ പോകാൻ മടി പിടിച്ച് റോഡിലൂടെ കടന്നു പോയ ജാഥയിൽ കയറിക്കൂടിയ പലരും പിൽക്കാലത്ത് മഹാന്മാരായ സ്വാതന്ത്ര്യ സമര സേനാനികളും സാമൂഹിക പരിഷ്കർത്താക്കളും മറ്റുമായ കഥകളിൽ മിക്കതിലും കാമ്പുണ്ടെന്നാണ് പിൽക്കാലത്തെ അനുഭവങ്ങൾ തെളിയിച്ചിട്ടുള്ളത്. അവർക്കിടയിൽ മൗനമായി പ്രവർത്തിച്ച പലരുമുണ്ട്, അത്തരമൊരു ഒരു വിദ്യാഭ്യാസ പരിഷ്കർത്താവിന്റെ രൂപമാണ് അദ്ദേഹത്തിൻറെ വാക്കുകളിൽ തെളിഞ്ഞത്.\n‘വിദ്യാ സമ്പന്നനായിരുന്നു അദ്ദേഹം … ഏതാനും മലകൾ തന്നെയുണ്ടായിരുന്നു അദ്ദേഹത്തിന്റേതായി. പക്ഷെ ദൂരെ നിന്ന് അദ്ദേഹം നടന്നു വരുന്നത് കാണുമ്പോൾ തന്നെ ആളുകൾ ഓടിയൊളിക്കും. കുട്ടികൾ പേടിച്ചിരുന്നത് അദ്ദേഹം തങ്ങളെ സ്‌കൂളിൽ കൊണ്ട് പോകാൻ വരുന്നതാണോ എന്നോർത്തായിരുന്നു. മറ്റുള്ളവരാകട്ടെ വല്ലതും പറഞ്ഞു ശാസിക്കുമോ എന്ന് കരുതിയും. മൂക്കത്താണ് ദേഷ്യം. അത് കൊണ്ട് തന്നെ അധികമാരും പരിസരത്ത് പോലും പോകാറില്ല. പക്ഷെ ആ ഉള്ളിൽ നിറയെ സ്നേഹമായിരുന്നു. ഞങ്ങളെയൊക്കെ അദ്ദേഹത്തിൻറെ സ്വന്തം കുട്ടികളെപ്പോലെ അദ്ദേഹം കണ്ടു.’ – നിർവികാരത തളം കെട്ടി നിന്നിരുന്ന ആ മുഖത്ത് ഒരിത്തിരി വിഷാദം ഞാൻ കണ്ടു, ഒപ്പം ആ കണ്ണുകളിൽ നനവും. പ്രമാണിയായ അത്തരത്തിലുള്ള പലരെയും എന്റെ ബാല്യത്തിലും കണ്ടിട്ടുണ്ട്, അതുകൊണ്ട് തന്നെ ആ വാക്കുകൾ എനിക്ക് അനുഭവവേദ്യമാണ്.\n‘അദ്ദേഹം മരിച്ചിട്ട് കുറെ വർഷങ്ങളായോ?’ അദ്ദേഹത്തിൻറെ വാക്കുകൾക്ക് താൽക്കാലിക വിരാമം നൽകി ഞാൻ ചോദിച്ചു.\n‘ഞങ്ങളെയൊക്കെ പഠിപ്പിച്ച ശേഷവും അദ്ദേഹം അധ്യാപനം തുടർന്നു. ഒടുവിൽ സരസ്വതീ വിദ്യാലയം എന്ന പേരിൽ ഒരു സ്‌കൂളും അദ്ദേഹം സ്ഥാപിച്ചു. ഈ പരിസരങ്ങളിലെ കുട്ടികളൊക്കെ പ്രാഥമിക വിദ്യാഭ്യാസം നേടിയത് അവിടെ നിന്നാണ്. ആ സ്‌കൂൾ ഇന്നുമുണ്ട്. പിന്നീടെപ്പോഴോ കേട്ടു, അദ്ദേഹം പോയെന്ന്’\nഒരു നിമിഷം ഞാൻ അമ്പരന്നു! സരസ്വതി വിദ്യാലയം, അപ്പോൾ അദ്ദേഹം പറഞ്ഞു വരുന്നത് എന്റെ മുത്തശ്ശന്റെ കഥയാണ്. ജീവിതത്തിൽ എനിക്ക് കണ്ടോർമ്മയില്ലാത്ത, ഞാൻ കുഞ്ഞും നാൾ മുതൽ ഞാൻ ആരാധിക്കുന്ന എന്റെ മുത്തശ്ശൻ! ഇളയമ്മയുടെ വിവാഹത്തിന് കാഞ്ഞങ്ങാട്ടെ വീട്ടിലെത്തിയ അദ്ദേഹത്തിനൊപ്പം ഞാൻ നിൽക്കുന്ന ഒരു ഫോട്ടോ ഒരു നിധിയെന്നോണം ഞാൻ സൂക്ഷിക്കുന്നുണ്ട്. അമ്മയുടെ പേരിലാണ് അദ്ദേഹം സ്‌കൂൾ സ്ഥാപിച്ചതെന്നും കേട്ടിട്ടുണ്ട്. പക്ഷെ അദ്ദേഹത്തിൻറെ ലാളനകളനുഭവിക്കാൻ എനിക്കന്നെല്ല, സ്വന്തം കുട്ടികൾക്ക് പോലും സാധിച്ചിട്ടില്ല എന്നതായിരുന്നു സത്യം. അതിന് പിറകിലും ഒരു കഥയുണ്ട്. ഞാൻ ഇവിടെ കുറിച്ചില്ലെങ്കിൽ ഒരുപക്ഷെ ഇനി വരും കാലത്ത് ആരും പറയാനിടയില്ലാത്ത, പഴയ തലമുറയിലുള്ള ചിലർ പറഞ്ഞറിഞ്ഞ ഒരു കഥ.\nഅടുത്ത കാലത്ത് ഒരു കുടുംബ സംഗമത്തിൽ സംസാരിച്ച ഒരാൾ പറഞ്ഞ വാചകത്തിൽ നിന്ന് തന്നെ ആരംഭിക്കാം – ‘നമ്മുടെ തറവാട്ടിലെ സ്തീകളാരും ഭർത്താവിന്റെ വീട്ടിൽ പോയി അവർക്കൊപ്പം ജീവിച്ച ചരിത്രമില്ല!’ അന്ന് കേട്ടിരുന്ന ആളുകളിൽ ഒരു ആശയക്കുഴപ്പമുണ്ടായിരുന്നു. ഒരുപക്ഷെ ചിരിക്കണോ കരയണോ എന്ന് തോന്നിപ്പോകുന്ന സാഹചര്യം! ശകാരങ്ങളോ പരിഹാസമോ അതുമല്ലെങ്കിൽ മർദ്ദനമോ അനുഭവിച്ച് വിവാഹബന്ധം അവസാനിപ്പിച്ച് മടങ്ങുന്ന ഒരു സ്ത്രീ, പ്രശ്നപരിഹാരം കാണാതെ ‘പൊന്നു പെങ്ങളെ’ ശേഷ കാലം തങ്ങളിലേക്ക് ചേർക്കുന്ന ദുരഭിമാനം – ഇതിലേതാണെന്ന സംശയം ഞാനുൾപ്പെടെയുള്ള കേൾവിക്കാരിൽ ഉണ്ടായിരുന്നു.\nഅഭിമാനത്തോടെയാണ് കുടുംബ സംഗമത്തിൽ വച്ച് സംസാരിച്ച വ്യക്തി ഇത് പറഞ്ഞതെങ്കിലും അതിനെ ദുരഭിമാനം എന്ന് വിളിക്കുവാനെ തരമുള്ളൂ. ചെറുപ്പത്തിൽ പറഞ്ഞു കേട്ട, ഇന്ന് ജീവനോടെയില്ലാത്ത പലരും ഉദാഹരണങ്ങളായി മുന്നിലുണ്ട്. വിവാഹശേഷം ഭർതൃ വീട്ടിൽ പോകുന്നു, സാഹചര്യങ്ങളുമായി പൊരുത്തപ്പെടാൻ സാധിക്കാതെ സ്വന്തം വീട്ടിലെത്തി പ്രയാസങ്ങൾ പറയുമ്പോൾ ‘ഞങ്ങളുടെ കുട്ടി അങ്ങനെ അനുഭവിക്കേണ്ടവളല്ല’ എന്ന് പറഞ്ഞ് വിവാഹബന്ധം വേർപെടുത്തി ശേഷകാലം കുടുംബ വീട്ടിന്റെ അടുക്കളയിൽ തളച്ചിടപ്പെടുന്ന ഒരു വിചിത്രമായ സാഹചര്യം. ശേഷ ജീവിതം ആരുടെയൊക്കെയോ ഔദാര്യം. ഭാര്യയ്ക്ക് നഷ്ടപ്പെടുന്നത് ഭർതൃ സാമീപ്യം, ആ കുട്ടികൾക്ക് നിഷേധിക്കപ്പെടുന്നത് പിതൃ വാത്സല്യം, പിതാവിനാകട്ടെ ജന്മം കൊടുത്ത കുട്ടികളെ ലാളിക്കാനുള്ള അവകാശവും! എത്ര ഹീനമായ കുറ്റമാണ് അവർ ചെയ്തുകൂട്ടിയതെന്ന് ഒരച്ഛനെന്ന നിലയിൽ ഇന്നെനിക്ക് മനസിലാക്കാം.\nഒരു ശരാശരി ഇന്ത്യക്കാരനെ സംബന്ധിച്ചെടുത്തോളം, ഒരുപക്ഷെ ലോകത്തിലെ ഭൂരിഭാഗം ജനങ്ങൾക്കും, വിവാഹജീവിതം പരസ്പരം പൊരുത്തപെട്ട് ജീവിക്കാനുള്ള ഒരു കഠിനപ്രയത്നമാണ്. ദാമ്പത്യമെന്നത് പരസ്പരം ഇണങ്ങിയും പിണങ്ങിയും തങ്ങളിൽ നിക്ഷിപ്തമായ ചില കർത്തവ്യങ്ങൾ നിർവഹിക്കുകയെന്നതാണെന്ന തിരിച്ചറിവുള്ളവർ ഒപ്പം തുടരും, അല്ലാത്തവർ വേർപിരിഞ്ഞു മേച്ചിൽപുറങ്ങൾ തേടി അന്ത്യമില്ലാതെയലഞ്ഞ് ജീവിതമവസാനിപ്പിക്കും. കുടുംബങ്ങൾ നിശ്ചയിച്ചുറപ്പിക്കുന്ന വിവാഹങ്ങളുടെ പ്രധാന മേന്മ അത്തരത്തിലുള്ള പ്രശ്നങ്ങൾ ഭാര്യാഭർത്താക്കന്മാർ തമ്മിൽ ഉടലെടുക്കുമ്പോൾ കുടുംബാംഗങ്ങൾ തന്നെ മുൻകൈയെടുത്ത് അത് രമ്യമായി പരിഹരിക്കാൻ ശ്രമിക്കുമെന്നതാണ്. സ്വന്തം ഇഷ്ടപ്രകാരം വിവാഹം ചെയ്യുമ്പോൾ, ഒരുപക്ഷെ ഇതുണ്ടായില്ലെന്നും വരാം, ഒടുവിൽ മിക്ക വിവാഹങ്ങളും പാതിവഴിയിൽ അവസാനിക്കുകയും.\nഒരുപക്ഷെ നമ്മുടെ കുട്ടികളെ ഏറ്റവും പ്രധാനമായി പഠിപ്പിക്കേണ്ടത് പ്രതികൂല ഘട്ടങ്ങളിലും മറ്റുള്ളവരുമായി ഒരുമിച്ചു ജീവിക്കാനുള്ള ഒരു മനസ്സ് ഉണ്ടാക്കിയെടുക്കുകയെന്നതാണ്. ‘പെർഫെക്ട് പാർട്ടണർ’ എന്നത് വെറും സങ്കല്പം മാത്രമാണ്! അഥവാ വിവാഹശേഷം പ്രശ്നങ്ങളുണ്ടാവുകയാണെങ്കിൽ തന്നെ അത് രമ്യമായി പരിഹരിക്കാനാകണം, പകരം അമിത വാത്സല്യത്തിൽ വിവാഹബന്ധം പൊട്ടിച്ചെറിഞ്ഞു കുട്ടികളെ തങ്ങളിലേക്ക് വീണ്ടും ചേർക്കുമ്പോൾ അവരുടെ ജീവിതം കൂടുതൽ സങ്കീർണ്ണമാക്കാനേ അതുപകരിക്കുകയുള്ളൂ. ഇവിടെ രണ്ടു തരത്തിലുള്ള മഹാപരാധമാണ് മാതാപിതാക്കൾ ചെയ്യുന്നത് – ഒന്ന് അണുകുടുംബങ്ങളുടെ പശ്ചാത്തലത്തിൽ സഹവർത്തിത്വത്തിന്റെ മൂല്യം കുട്ടികൾക്ക് പകർന്നു നൽകാത്തത്, രണ്ട്, പ്രശ്നങ്ങൾ രമ്യമായി പരിഹരിക്കാതെ കുട്ടികളെ വിവാഹമോചനത്തിന് പ്രോത്സാഹിപ്പിക്കുകയെന്നത്. വിവാഹമോചനമെന്നത് ഏറ്റവും ഒടുവിലത്തെ ഓപ്‌ഷനായി വേണം കരുതാൻ.\nഅതിലും വിചിത്രമായ ഒരു കാരണം എന്റെ മുത്തശ്ശന്റെ കാര്യത്തിലുണ്ടായിരുന്നു. അദ്ദേഹം സ്ഥാപിച്ച സ്‌കൂളിൽ അധ്യാപകനായി ജോലി ചെയ്തിരുന്ന മുത്തശ്ശിയുടെ അനുജന് ഏതാനും മാസങ്ങളായി ശമ്പളം നൽകിയില്ലത്രെ! അങ്ങനെയെങ്കിൽ ഞങ്ങളുടെ കുട്ടി അവിടെ താമസിക്കേണ്ട എന്ന ആരുടെയൊക്കെയോ ദുർവാശി. എന്തായാലും, താമസിയാതെ മുത്തശ്ശിയുടെ വിവാഹബന്ധം അവസാനിച്ചു. കാഞ്ഞങ്ങാട്ടെ കുന്നിൻ മുകളിലെ ഏതാനും ചുവരുകൾക്കുള്ളിൽ ആ ജീവിതം തളക്കപ്പെട്ടു. ഒപ്പം അദ്ദേഹം നൽകിയ നാല് മക്കളുമുണ്ടായിരുന്നു. പക്ഷെ പിതൃ സ്നേഹത്തിന് പകരം വയ്ക്കാൻ എന്തുണ്ട്?\nപക്ഷെ മുത്തശ്ശിയുടെ രണ്ട് അനുജന്മാർക്കും ചേച്ചി തന്നെയായിരുന്നു പ്രഥമ പരിഗണന. എന്റെ അമ്മയുൾപ്പെടെയുള്ള കുട്ടികളെ അവർ ഒരുപക്ഷെ സ്വന്തം കുട്ടികളേക്കാളേറെ സ്നേഹിച്ചു വളർത്തി, പെൺകുട്ടികളെ വിവാഹം ചെയ്തയച്ചു, ആൺമക്കൾക്ക് സ്വന്തം കാലിൽ ജീവിക്കാനുള്ള വിദ്യാഭ്യാസം നൽകി. സാധാരണയായി വൻ പ്രശ്നങ്ങൾ ഉടലെടുക്കുന്ന, കുടുംബാംഗങ്ങളെ ശത്രുക്കളായി വേർതിരിക്കുന്ന സ്വത്ത് ഭാഗം വയ്ക്കുന്ന ചടങ്ങും വന്നെത്തിയപ്പോൾ മുത്തശ്ശിയുടെ അനുജന്മാർ പറഞ്ഞ വാക്യം മറക്കാൻ സാധിക്കില്ല – ഞങ്ങൾക്കുള്ളതൊക്കെ ചേച്ചിക്കാണ്, അതിലൊന്നും നമുക്ക് വേണ്ട.\nവൈകുന്നേരങ്ങളിൽ ഗേറ്റിന് നേരെ വേവലാതിയോടെ നോക്കിയിരിക്കുന്ന മുത്തശ്ശിയുടെ രൂപം ഇപ്പോഴും കണ്ണിലുണ്ട്. കാരണം ചോദിച്ചാൽ പറയും ‘അവൻ ഇതുവരെ വന്നില്ലല്ലോ എന്ന്. കാത്തിരിക്കുന്നത് അനുജനെയാണ്. പ്രായാധിക്യം കൊണ്ട് നടക്കാൻ പ്രയാസമുള്ള ആ അനുജനും വൈകിട്ടാവുമ്പോൾ വെളുത്ത ഖദർ ഷർട്ടും മുണ്ടും ധരിച്ച് ധൃതിയിൽ നടക്കും, ചേച്ചിയെ കാണണമെന്ന് പറഞ്ഞു. പിന്നാലെ നിഴൽ പോലെ അദ്ദേഹത്തിൻറെ പത്നിയും. വിശിഷ്ടമായ ഈ സ്നേഹബന്ധങ്ങൾ ഭൂമിയിൽ എവിടെ കാണാൻ സാധിക്കുമെന്ന് അറിയില്ല. പക്ഷെ ഈ ഉദാഹരണങ്ങൾക്കൊക്കെ ഇടയിൽ മുത്തശ്ശന്റെയും മുത്തശ്ശിയുടെയും വേർപിരിയൽ ഇന്നും വേട്ടയാടുന്നു. മനുഷ്യായുസ്സിൽ എല്ലാ ബന്ധങ്ങളും പ്രധാനമാണ്.\nമുത്തശ്ശിയെ കാണാൻ നിരവധി തവണ അദ്ദേഹം ശ്രമിച്ചിരുന്നുവെന്ന് കുടുംബത്തിലെ മുതിർന്ന ഒരംഗവും ഈ പ്രശ്നങ്ങൾക്കൊക്കെ ദൃക്‌സാക്ഷിയുമായ ഒരു ബന്ധു പറഞ്ഞറിയാം. അന്വേഷിച്ച് വന്ന് വീടിന്റെ മുന്നിൽ വന്ന് ശകാരവാക്കുകൾ കേട്ട് തിരിച്ചു നടക്കുമ്പോൾ മുത്തശ്ശി കരിപിടിച്ച അടുക്കളയുടെ ഭിത്തിയോട് ചേർന്ന് നിന്ന് വിങ്ങിപ്പൊട്ടുകയായിരിക്കും! ഇരുപതോളം കിലോമീറ്റർ നടന്നാണ് അദ്ദേഹം മുത്തശ്ശിയെ തിരികെ വിളിക്കാൻ അവിടെയെത്തുന്നത്. മുത്തശ്ശിയെ മാത്രമല്ല, പറക്കമുറ്റാത്ത തന്റെ കുട്ടികളെയും കണ്ട് അവരെ തിരിച്ചു കൊണ്ട് വരാനുള്ള ആ യാത്രയിൽ ഒടുവിൽ തിരിച്ചു നടക്കുമ്പോൾ അദ്ദേഹം അനുഭവിച്ച വേദന, അദ്ദേഹമെന്നത് പോലെ ഇന്ന് ഞാനുമറിയും! കാരണം എനിക്കും ഈശ്വരൻ നൽകിയ മൂന്ന് കുഞ്ഞു മക്കളുണ്ട്, അവരോടുള്ള സ്നേഹത്തിന്റെ ആഴം എനിക്ക് പ്രപഞ്ചത്തിൽ മറ്റൊന്നിനോടുമില്ലെന്ന സത്യം എനിക്കറിയാം. എന്തൊക്കെ പ്രശ്നങ്ങളുണ്ടെങ്കിലും ഭാര്യ ഭാര്യയാണ്, എത്രയൊക്കെ പോരായ്മകളുണ്ടെങ്കിലും ഭർത്താവ് ഭർത്താവാണ്. വിവാഹസമയം പരസ്പരം കരം ഗ്രഹിക്കുമ്പോൾ അവിടെ രണ്ടു വ്യക്തികൾ ഇല്ലാതാവണം, പകരം എനിക്ക് നീയും നിനക്ക് ഞാനും തുണയായി എന്നുമുണ്ടാകും എന്ന ചിന്ത പിറക്കണം. അതാണ് യഥാർത്ഥത്തിൽ വിവാഹം!\nഏറെ കാലങ്ങൾ കഴിഞ്ഞു. ഇരുകുടുംബങ്ങളും തമ്മിലുണ്ടായിരുന്ന ശത്രുത അങ്ങനെ തന്നെ നിലനിന്നു. വിവാഹത്തിലെ പരാജയമോ, സ്വന്തം മക്കളെ പോലും കാണാനുള്ള അവകാശം നിഷേധിക്കപ്പെട്ടതോ ആകാം – മുത്തശ്ശന്റെ മാനസിക നിലയിൽ വലിയ മാറ്റങ്ങളുണ്ടായത്രെ. ശേഷകാലം ഒരു മുറിക്കുള്ളിലായി അദ്ദേഹത്തിൻറെ ജീവിതം. പരിചയമുള്ളവർ പോലും വന്നാൽ കൈയിൽ കിട്ടുന്നത് വച്ച് അവരെ എറിയുക തുടങ്ങി അദ്ദേഹം പലപ്പോഴും അക്രമാസക്തനായി. മക്കളുടെ വിവാഹത്തിന് നേരിട്ട് വന്ന് ക്ഷണിക്കണമെന്ന് മുത്തശ്ശൻ ആഗ്രഹം പറഞ്ഞിരുന്നത്രെ, പക്ഷെ പകരം ഒരു കത്താണ് അദ്ദേഹത്തിന് ലഭിച്ചത്. ആ കത്ത് വായിച്ച് അദ്ദേഹം പിറകിലേക്ക് മറിഞ്ഞു വീണ അനുഭവം ആ കുടുംബത്തിലെ ഒരാൾ പറഞ്ഞറിയാം. ആ കത്ത് ആരാണെന്നെഴുതിയതെന്ന് എനിക്കറിയില്ല, അതിലെ ഉള്ളടക്കവും എനിക്കറിയില്ല. ഒരുപക്ഷെ അതെഴുതിയ ആൾ ചെയ്ത മഹാപരാധം ഏതാനും തലമുറകൾ വരെ അവരെ വേട്ടയാടുമെന്നത് തീർച്ച. കാരണം അത് അദ്ദേഹത്തിൻറെ മരണക്കുറിപ്പായിരുന്നു!\nനിശ്ചലമായ ശരീരത്തിൽ ജീവൻ മാത്രമാവശേഷിച്ച് അങ്ങനെ അദ്ദേഹം മരണത്തെ കാത്തിരുന്നു. അടച്ചിട്ട ആ മുറിയുടെ വാതിലുകൾ ചിലപ്പോഴൊക്കെ തുറക്കുമ്പോൾ അദ്ദേഹം ആശിച്ചിരിക്കില്ലേ അത് തന്റെ സഹധർമ്മിണിയായിരുന്നെങ്കിൽ എന്ന്, ഒപ്പം സ്നേഹിച്ചു കൊതി തീരാത്ത തന്റെ മക്കളുമുണ്ടെന്ന്? പക്ഷെ ആ വേദന ഉള്ളിലൊതുക്കി, ആ ശൂന്യത ബാക്കിയാക്കി മുത്തശ്ശൻ യാത്രയായി! ഒരനാഥനായി! മുത്തശ്ശൻ അമ്മയ്ക്ക് നൽകിയ പേര് എന്റെ കുട്ടികൾക്കും ഞാൻ നൽകിയിട്ടുണ്ട്, അദ്ദേഹത്തിൻറെ ഓർമ അവരിലൂടെ നിലനിൽക്കട്ടെ എന്ന ഭാവനയിൽ.\nതാൻ ജീവിച്ചിരുന്ന മണ്ണ് അദ്ദേഹം തന്റെ മക്കൾക്കായി നൽകാൻ തയാറായിരുന്നെങ്കിലും അത് ആരൊക്കെയോ നിഷേധിച്ചുവെന്ന് ആരോ പറഞ്ഞറിയാം. ആര് പറഞ്ഞു എങ്ങനെ പറഞ്ഞു എന്ത് പറഞ്ഞു എന്നൊന്നും അറിയില്ല. അദ്ദേഹത്തിന്റെ അവകാശികൾ അവരുടെ കുട്ടികൾ മാത്രമല്ല വരും തലമുറകൾ കൂടിയാണെന്ന് മാത്രം അവർ ചിന്തിച്ചു കാണില്ല. അവരുടെ അവകാശം നിഷേധിക്കുക ശരിയായ കീഴ്‌വഴക്കമാണെന്നും കരുതുന്നില്ല? അദ്ദേഹം ജീവിച്ചിരുന്ന ഇടം മറ്റുള്ളവരെ സംബന്ധിച്ചെടുത്തോളം വെറും ‘വസ്തു’വായിരിക്കാം, പക്ഷെ ഒരു തരിയെങ്കിൽ അത്, നിധിയായി ഞാൻ കരുതിയേനെ!\nപക്ഷെ ഒന്നെനിക്കറിയാം, മറ്റാർക്കും നൽകാൻ സാധിക്കാത്ത ഒന്നെനിക്ക് അദ്ദേഹം നൽകിയിരിക്കുന്നു – ഈ ജീവൻ അദ്ദേഹത്തിന്റെത് കൂടിയാണ്. ഈ ശരീരത്തിൽ ഒഴുകുന്നത് അങ്ങയുടെ രക്തമാണ്. വിദ്യ നേടാനും അത് പകർന്നു നൽകാനുമുള്ള അദമ്യമായ ആഗ്രഹം അദ്ദേഹത്തിൽ നിന്നാണ് ഈയുള്ളവൻ നേടിയത്. എല്ലാത്തിലുമുപരി അക്ഷരങ്ങളോടുള്ള ഈ പ്രണയവും! ഇതിനപ്പുറം എന്ത് സമ്പത്താണ് എനിക്കാവശ്യം?\nപക്ഷെ ആശ്ചര്യമെന്ന് പറയട്ടെ, അദ്ദേഹം ചെയ്തു വന്ന പല കാര്യങ്ങളും ഈ ജീവിതത്തിലും ആവർത്തിച്ചിട്ടുള്ളതായാണ് അനുഭവം. ജില്ലയിലെ ഒരു കോളേജിൽ അധ്യാപനം ചെയ്യാനുള്ള അവസരമുണ്ടായപ്പോൾ പിന്നോക്ക വിഭാഗത്തിലെ ഏതാനും വിദ്യാർഥികളെ അനുനയിപ്പിച്ച് ഒരു ബാർബർ ഷോപ്പിൽ പോയി അവരെ ‘സിവിലൈസ്ഡ്’ ആക്കാനുള്ള ശ്രമം നടത്തിയതും, കിട്ടാവുന്നിടത്തു നിന്നൊക്കെ സാധന സാമഗ്രഹികൾ ശേഖരിച്ച് ഗുരുകുലമുണ്ടാക്കിയതും ഒക്കെ ഏതാനും ഉദാഹരണങ്ങൾ മാത്രം. അതൊക്കെയും മുത്തശ്ശനെകുറിച്ച് കൂടുതലറിയുന്നതിന് മുൻപായിരുന്നു എന്നതാണ് സത്യം. ഒപ്പം മൂക്കത്തുള്ള ശുണ്ഠി തുടങ്ങി ചില സ്വഭാവ സവിശേഷതകളും! രക്തത്തിലുള്ളത് കഴുകിക്കളയാൻ സാധിക്കില്ലല്ലോ!\nഭക്ഷണം കഴിക്കാനായി ഇരിക്കുമ്പോൾ ആദ്യത്തെ ഉരുള കൈയിലെടുക്കവേ ആദ്യം മനസ്സിൽ വരാറുള്ളത് കുട്ടികളെയാണ്. പലപ്പോഴും ‘കുഞ്ഞിപ്പെണ്ണേ’ എന്ന് നീട്ടിവിളിക്കുമ്പോൾ ഗൗരി ഓടിയെത്തും, അവൾ ഒരുപക്ഷെ ഭക്ഷണം കഴിച്ചിരിക്കാം, പക്ഷെ ആദ്യത്തെ ഒരുരുള അന്നം ആ കുഞ്ഞുവായിൽ കൊടുക്കുമ്പോൾ തന്നെ വയറു നിറഞ്ഞ അനുഭവമാണ്. ആ വിളി കേൾക്കുമ്പോൾ അമ്മ പറയാറുണ്ട് ഭക്ഷണത്തിന് മുന്നിലിരുന്നാൽ മുത്തശ്ശനും അങ്ങനെ നീട്ടിവിളിക്കാറുണ്ടത്രെ – കുഞ്ഞിപ്പെണ്ണേയെന്ന്! പക്ഷെ ആ സാധുമനുഷ്യന് സ്വന്തം കുട്ടികളുടെ സാമീപ്യം നിഷേധിക്കപ്പെടുകയായിരുന്നു, ആ ഒരറ്റ കാരണം മതി മുത്തശ്ശിയുടെ കുടുംബത്തെ അപ്പാടെ വെറുക്കാൻ – പക്ഷെ അത്തരത്തിലുള്ള ദുരനുഭവങ്ങൾ മറക്കുകയും പൊറുക്കുകയും ചെയ്യുന്നതാവാം സ്നേഹബന്ധങ്ങളുടെ അടിത്തറ.\nമുത്തശ്ശാ, അന്ന് വിവേകമുള്ള ഒരുവനായിന്നെങ്കിൽ, അങ്ങയുടെ കരം ഗ്രഹിച്ച്, മുടിയിഴകളിൽ തൊട്ടു തലോടി ചാരെ ഞാൻ ഇരിക്കുമായിരുന്നു. സായാഹ്നങ്ങളിൽ ആ മലഞ്ചെരിവിലെ വീടിന്റെ മുറ്റത്ത് അങ്ങയുടെ കൈ പിടിച്ച് നടന്നേനെ. ഒരു ജീവിതകാലത്തെ ആകെ അനുഭവങ്ങൾ ചെവി കൂർപ്പിച്ചിരുന്നു കേട്ടേനെ! മക്കൾക്കാർക്കും തരാൻ സാധിക്കാതിരുന്ന സ്നേഹമത്രയും ഈയുള്ളവൻ തന്നേനെ. പക്ഷെ കാലത്തിന്റെ കറുത്ത യവനികൾക്കുള്ളിൽ നിന്നും അങ്ങയുടെ ഗദ്ഗദം – അതിന്നും എനിക്ക് കേൾക്കാം!\n“മോനെ, എന്നാൽ ഞാൻ നടക്കട്ടെ.”\nഒരു സ്വപ്നത്തിൽ നിന്നെന്ന പോലെ ഓർമകളിൽ നിന്ന് ഉണർന്നെഴുന്നേൽക്കുമ്പോൾ വൃദ്ധനായ ആ മനുഷ്യൻ എന്നെത്തന്നെ നോക്കിയിരിക്കുകയായിരുന്നു. എന്തോ പന്തികേട് തോന്നിയത് കൊണ്ടാവാം, അദ്ദേഹം ചോദിച്ചു എന്താ പറ്റിയതെന്ന്. ‘അങ്ങ് പറഞ്ഞയാൾ എന്റെ മുത്തശ്ശനാണ്’ ഞാൻ ഒറ്റവാചകത്തിൽ പറഞ്ഞുനിർത്തി.\nഅദ്ദേഹത്തിൻറെ ഭാവം വിവരണാതീതമായിരുന്നു. വേച്ച് വേച്ച് അരികിൽ വന്ന് അദ്ദേഹം എന്റെ കൈകൾ മുറുകെ പിടിച്ചപ്പോൾ അദ്ദേഹത്തിൻറെ കണ്ണുകൾ നിറഞ്ഞിരുന്നു. ‘ഈശ്വരാ, അദ്ദേഹത്തിൻറെ കൊച്ചുമകനെ കാണാനുള്ള ഭാഗ്യവും ഈ ജീവിതത്തിലുണ്ടായല്ലോ എന്ന വാക്കുകളോടെ അദ്ദേഹം നടന്നു നീങ്ങിയപ്പോൾ ഉച്ചവെയിൽ അതിന്റെ പാരമ്യത്തിലായിരുന്നു. ഒരു കൈയിൽ ഭാണ്ഡവും മറുകൈയിൽ പച്ചിലച്ചാർത്തുമായി അദ്ദേഹം വെയിലിൽ അപ്രത്യക്ഷനായി!\nനഗരത്തിന്റെ ആരവങ്ങൾക്കിടയിലും കാസരഗോടിന്റെ ഉൾഗ്രാമത്തിൽ, പ്രശാന്ത സുന്ദരമായ ആ ഗ്രാമത്തിൽ ആ തറവാട്ട് വീട്ടിലെ കൊച്ചു മുറിയിൽ എനിക്കെന്നെ കാണാം, ആ മുറിയിലെ കട്ടിലിൽ മുത്തശ്ശൻ കിടക്കുകയാണ്, അരികിൽ അദ്ദേഹത്തിൻറെ കരം ഗ്രഹിച്ച് ഞാനിരിക്കുന്നു, ഒപ്പം വെളുത്ത ആ മുടിയിഴകളിൽ വിരലോടിക്കുകയും. ആർക്കും നൽകാൻ സാധിക്കാതിരുന്ന സ്നേഹസ്പർശത്തിൽ സാവധാനം കണ്ണുകളടയ്ക്കുമ്പോൾ, അദ്ദേഹത്തിൻറെ നെറ്റിത്തടത്തിൽ ഞാൻ ചുംബിക്കുന്നു! കാലത്തിന്റെ മുന്നോട്ടുള്ള പ്രയാണത്തിൽ ഇനി എന്നാണ് മുത്തശ്ശാ അങ്ങയെ കാണുക? അറിഞ്ഞോ അറിയാതെയോ ആരൊക്കെയോ അങ്ങയോട് ചെയ്ത മഹാപരാധത്തിന് ഞാൻ അങ്ങയുടെ പാദങ്ങൾ സ്പർശിച്ച് മാപ്പ് അപേക്ഷിക്കുന്നു!


Jalandhar bishop franco mulakkal says will co operate case: സമരം ചെയ്യാനുളള സ്വാതന്ത്ര്യം കന്യാസ്ത്രീകൾക്കുണ്ട്, നിയമനടപടികളുമായി സഹകരിക്കുമെന്ന് ഫ്രാങ്കോ മുളയ്ക്കൽ\nJalandhar Bishop Franco Mulakkal Says Will Co Operate Case\nഫ്രാങ്കോ മുളയ്ക്കലിന് നോട്ടീസ് നല്‍കാന് തീരുമാനം; ഫ്രാങ്കോയെ ഏറ്റുമാനൂരിലെത്തിക്കുമെന്ന് വിവരം\nനാളെ ഐജിയുടെ നേതൃത്വത്തില് ചേരുന്ന യോഗത്തില് നോട്ടീസ് നല്‍കുന്നതില് തീരുമാനം എടുക്കുമെന്നാണ് വിവരം\nSeptember 11, 2018 07:22:30 pm\nതിരുവനന്തപുരം: കന്യാസ്ത്രീയുടെ പീഡന പരാതിയില് ബിഷപ്പ് ഫ്രാങ്കോ മുളയ്ക്കലിനെ വിളിച്ചു വരുത്തി ചോദ്യം ചെയ്യാന് അന്വേഷണസംഘം തയ്യാറാകുന്നു. പ്രതിഷേധം കനത്ത സാഹചര്യത്തില് ഫ്രാങ്കോയ്ക്ക് അന്വേഷണ സംഘം മറ്റന്നാള് നോട്ടീസ് നല്‍കും. നാളെ ഐജിയുടെ നേതൃത്വത്തില് ചേരുന്ന യോഗത്തില് നോട്ടീസ് നല്‍കുന്നതില് തീരുമാനം എടുക്കുമെന്നാണ് വിവരം. ഒരാഴ്ച്ചക്കകം അന്വേഷണ സംഘത്തിന് മുന്നില് ഹാജരാവാനാണ് ബിഷപ്പിനോട് ആവശ്യപ്പെടുക. കഴിഞ്ഞ അവലോകന യോഗത്തില് ചൂണ്ടിക്കാണിച്ച വൈരുദ്ധ്യങ്ങള് പരിഹരിച്ചതായാണ് എസ്പി ഐജിയെ അറിയിച്ചത്. ഏറ്റുമാനൂരിലെ ഹൈടെക് സെല്ലില് വെച്ചാകും ബിഷപ്പിനെ ചോദ്യം ചെയ്യുക എന്നാണ് വിവരം.\nതനിക്കെതിരായ പരാതിയിൽ നിയമനടപടികളുമായി സഹകരിക്കുമെന്ന് ജലന്ധർ ബിഷപ്പ് ഫ്രാങ്കോ മുളയ്ക്കൽ വ്യക്തമാക്കിയിട്ടുണ്ട്. ‘പരാതിക്ക് പിന്നിൽ ഗൂഢാലോചനയുണ്ട്. സമരം ചെയ്യാനുളള സ്വാതന്ത്ര്യം കന്യാസ്ത്രീകൾക്കുണ്ട്. സഭയ്ക്ക് എതിരായ ശക്തികൾ ഇവരെ ഉപയോഗിക്കുന്നു. കന്യാസ്ത്രീകളെ മുൻനിർത്തി സഭയെ ആക്രമിക്കാനാണ് ഇവരുടെ ശ്രമമെന്നും ഫ്രാങ്കോ മുളയ്ക്കൽ പറഞ്ഞു.\nപീഡന പരാതിയിൽ നീതി തേടി കന്യാസ്ത്രീ വത്തിക്കാൻ സ്ഥാനപതിക്കും രാജ്യത്തെ പ്രധാന ബിഷപ്പുമാർക്കും കത്തെഴുതിയ സാഹചര്യത്തിലാണ് ബിഷപ്പിന്റെ പ്രതികരണം. മിഷനറീസ് ഓഫ് ജീസസ്സിലെ കന്യാസ്ത്രീകളെ കഴുകൻ കണ്ണുകളോടെയാണ് ബിഷപ് ഫ്രാങ്കോ മുളയ്ക്കൽ കാണുന്നതെന്ന് കന്യാസ്ത്രീ കത്തിൽ പറയുന്നു. 2017 ൽ തന്നെ ഇത്തരമൊരു പരാതി ബിഷപ്പിനെതിരെ നൽകിയിരുന്നു. പരാതി നൽകിയ കന്യാസ്ത്രീയെ മറ്റൊരു സ്ഥലത്തേക്ക് സ്ഥലം മാറ്റിക്കൊണ്ടാണ് ബിഷപ് ഫ്രാങ്കോ മുളയ്ക്കൽ ഈ വിഷയത്തെ ഒതുക്കി തീർത്തത്. 2017 മുതൽ സഭയ്ക്ക് അകത്തുണ്ടായിരുന്ന മറ്റു കന്യാസ്ത്രീകൾ നൽകിയ പരാതിയിൽ ബിഷപ് ഫ്രാങ്കോ മുളയ്ക്കൽ നടത്തിയ ഇടപെടലുകളുടെ തെളിവുകളും കന്യാസ്ത്രീ കത്തിൽ വിശദീകരിച്ചിട്ടുണ്ട്.\nബിഷപ്പിനെതിരെ പരാതി നൽകുന്ന കന്യാസ്ത്രീകളെ മറ്റു സംസ്ഥാനത്തേക്ക് സ്ഥലം മാറ്റുന്നത് ഫ്രാങ്കോ മുളയ്ക്കലിന്റെ പതിവു രീതിയാണ്. കഴിഞ്ഞ5വർഷത്തിനിടെ 20 കന്യാസ്ത്രീകളാണ് മിഷനറീസ് ഓഫ് ജീസസ്സിൽനിന്നും പടിയിറങ്ങിയതെന്ന് കന്യാസ്ത്രീ കത്തിൽ പറയുന്നു. ബിഷപ്പുമാർക്ക് മാത്രമാണ് സഭ സംരക്ഷണം നൽകുന്നത്. കന്യാസ്ത്രീകൾക്ക് നീതി ലഭിക്കുന്നില്ല. കന്യാസ്ത്രീകൾക്ക് സഭ രണ്ടാനമ്മയെ പോലെയാണെന്ന് തന്റെ അനുഭവം തെളിയിച്ചുവെന്ന് വത്തിക്കാൻ സ്ഥാനപതിക്ക് അയച്ച കത്തിൽ പറയുന്നു.\nകഴിഞ്ഞ കുറേ നാളുകളായി നീതിക്കുവേണ്ടി പോരാടുകയാണ്. ഡിവൈഎസ്പി കൃത്യമായ തെളിവുകൾ ഹൈക്കോടതിയിൽ നൽകിയിട്ടും സഭയും സർക്കാരും കേസിൽ വേണ്ടത്ര നടപടിയെടുത്തില്ലെന്നും കത്തിൽ പറയുന്നു. സർക്കാരിനെയും ഉന്നത പൊലീസ് ഉദ്യോഗസ്ഥരെയും പണവും ഉന്നത സ്വാധീനവും ഉപയോഗിച്ച് ബിഷപ് കേസ് അട്ടിമറിക്കാനുളള നീക്കമാണ് നടത്തുന്നത്. കേസിൽ വത്തിക്കാനിൽനിന്നുളള അടിയന്തര ഇടപെടൽ ഉണ്ടാവണമെന്നും കന്യാസ്ത്രീ ആവശ്യപ്പെട്ടിട്ടുണ്ട്. ഇന്ത്യയിലെ വത്തിക്കാൻ സ്ഥാനപതിക്ക് പുറമേ രാജ്യത്തെ പ്രധാന 21 ബിഷപ്പുമാർക്കും കന്യാസ്ത്രീ കത്ത് അയച്ചിട്ടുണ്ട്. വത്തിക്കാൻ ഇടപെടൽ ആവശ്യപ്പെട്ട് ഇത് രണ്ടാം തവണയാണ് കന്യാസ്ത്രീ കത്തെഴുതുന്നത്.\nവിചാരണ തടവുകാരന് പൊലീസുകാരെ ആക്രമിച്ച് രക്ഷപ്പെട്ടു; ഞെട്ടിക്കുന്ന ദൃശ്യങ്ങള് പുറത്ത്\nഅഖ്‍ലാക്ക്, അവാര്‍ഡ് വാപസി വിഷയങ്ങള് ഉയര്‍ത്തിയാലും എല്ലാ തിരഞ്ഞെടുപ്പും ബിജെപി വിജയിക്കും: അമിത് ഷാ\nപീഡനക്കേസ്: ഫ്രാങ്കോ മുളയ്‌ക്കലിനു തിരിച്ചടി, വിടുതൽ ഹർജി തള്ളി\nകൊരട്ടിയിൽ ചുഴലിക്കാറ്റ്; നിർത്തിയിട്ട ലോറി മറിഞ്ഞു, വീഡിയോ\nഫെയ്സ് ആപ്പിൽ രൂപം മാറി മുൻ താരങ്ങൾ; ഫ്ലാഷി ഗ്ലാസ് വച്ച ആ കുട്ടി കൊള്ളാമെന്ന് ഗാംഗുലി


കൊവിഡ് മരണം; പ്രിയപ്പെട്ടവരുടെ മുഖം അവസാനമായി കാണാന് അവസരമൊരുക്കും | Wayanad Vision\nകൊവിഡ് മരണം; പ്രിയപ്പെട്ടവരുടെ മുഖം അവസാനമായി കാണാന് അവസരമൊരുക്കും\nകൊവിഡ് ബാധിച്ച് മരിച്ചവരുടെ മൃതദേഹം സംസ്‌ക്കരിക്കും മുമ്പ് ബന്ധുക്കള്‍ക്ക് കാണാന് അവസരം നല്‍കും. സുരക്ഷാ മാനണ്ഡങ്ങള് പാലിച്ച് കൊണ്ട് പ്രിയപ്പെട്ടവരുടെ മുഖം അവസാനമായി കാണാന് അനുവദിക്കാന് ആരോഗ്യ വകുപ്പ് തീരുമാനിച്ചു.\nജീവനക്കാരന് മൃതദേഹത്തിന്റെ മുഖം വരുന്ന ഭാഗത്തെ കവറിന്റെ സിബ് തുറന്ന് മുഖം അടുത്ത ബന്ധുക്കള്‍ക്ക് കാണിക്കുകയാണ് ചെയ്യുക. കൊവിഡ് മൂലം മരണമടഞ്ഞവരുടെ മൃതദേഹം സംസ്‌ക്കരിക്കുമ്പോള് ശ്രദ്ധിക്കേണ്ട കാര്യങ്ങള് സംബന്ധിച്ച് എസ്ഒപിയും ഡെഡ് ബോഡി മാനേജ്‌മെന്റും മാര്‍ഗനിര്‍ദേശങ്ങള് തദ്ദേശ സ്വയം ഭരണ വകുപ്പ് പുറപ്പെടുവിച്ചു.\nകൊവിഡ് ബാധിച്ച് മരണമടഞ്ഞാല് മൃതദേഹത്തില് നിന്നും വളരെപ്പെട്ടന്ന് രോഗ വ്യാപനം ഉണ്ടാകാന് സാധ്യതയുണ്ട്. അതിനാല് തന്നെ മൃതദേഹം തൊടാനോ സംസ്‌ക്കരിക്കാന് ഒത്തുകൂടാനോ പാടില്ലെന്നും രോഗവ്യാപനം ഉണ്ടാകാതിരിക്കാന് എല്ലാവരും ജാഗ്രതയോടെ മാര്‍ഗനിര്‍ദേശങ്ങള് പാലിക്കണമെന്നും ആരോഗ്യമന്ത്രി വ്യക്തമാക്കി.\nകൊവിഡ് അണുബാധ മൂലം മരിച്ച ആളിന്റെ മൃതദേഹം അടുത്ത് നിന്ന് കാണരുത്. നിശ്ചിത അകലം പാലിച്ച് മതഗ്രന്ഥങ്ങള് വായിക്കുക, മന്ത്രങ്ങള് ഉരുവിടുക, തുടങ്ങിയ മതപരമായ മറ്റ് ചടങ്ങുകള് ശരീരത്തില് സ്പര്‍ശിക്കാതെ ചെയ്യാവുന്നതാണ്. ഒരു കാരണവശാലും മൃതദേഹം സ്പര്‍ശിക്കാനോ ചുംബിക്കാനോ പാടില്ല.\n60 വയസില് മുകളില് പ്രായമുള്ളവര് 10 വയസില് താഴെയുള്ള കുട്ടികള്, മറ്റ് രോഗങ്ങളുള്ളവര് എന്നിവര് മൃതദേഹവുമായി നേരിട്ട് ഒരു സമ്പര്‍ക്കവും ഉണ്ടാകാന് പാടില്ലെന്നും അരോഗ്യവകുപ്പ് നിര്‍ദേശം. സംസ്‌കരിക്കുന്ന സ്ഥലത്ത് വളരെ കുറച്ച് ആള്‍ക്കാര് മാത്രമേ പങ്കെടുക്കാവൂ. അവരെല്ലാം തന്നെ ഒത്തുകൂടാതെ സുരക്ഷിത അകലം പാലിക്കണം. മൃതദേഹങ്ങളില് നിന്നുള്ള അണുബാധ തടയുന്നതിനായി വളരെ ആഴത്തില് കൂഴിയെടുത്ത് സംസ്‌ക്കരിക്കേണ്ടതാണ്. ഇതിനുള്ള മാര്‍ഗനിര്‍ദേശങ്ങളും മേല്‍നോട്ടവും അതത് സ്ഥലത്തെ ആരോഗ്യവകുപ്പ് വിഭാഗം ഉദ്യോഗസ്ഥര് നേരിട്ട് നല്‍കും.\nകൊവിഡ് ബാധിച്ച് രോഗി മരണപ്പെട്ടാല് പരിശീലനം ലഭിച്ച ആശുപത്രി ജീവനക്കാര് മൃതദേഹം ട്രിപ്പിള് ലെയര് ഉപയോഗിച്ച് പൊതിഞ്ഞുകെട്ടി അണുവിമുക്തമാക്കി പ്രത്യേക സ്ഥലത്ത് സൂക്ഷിക്കേണ്ടതാണ്.\nമൃതദേഹം പായ്ക്ക് ചെയ്യാനും അണുവിമുക്തമാക്കാനും കൈകാര്യം ചെയ്യാനും ജീവനക്കാര്‍ക്ക് ആശുപത്രികളില് പരിശീലനം നല്‍കിയിട്ടുണ്ട്.മൃതദേഹവുമായി സമ്പര്‍ക്കം പുലര്‍ത്തുന്നവര് പിപിഇ കിറ്റ് ധരിക്കേണ്ടതാണ്.\nആരോഗ്യ പ്രവര്‍ത്തകരുടെ സഹായത്തോടെ ആവശ്യമായ മുന്നൊരുക്കത്തോടെ വേണം മൃതദേഹം സംസ്‌ക്കരിക്കേണ്ട സ്ഥലത്തെത്തിക്കേണ്ടത്. സംസ്‌ക്കാര ചടങ്ങുകള് പൂര്‍ത്തിയായതിനുശേഷം മൃതദേഹം കൊണ്ടുപോയ വാഹനവും സ്ട്രക്ച്ചറും അണുവിമുക്തമാക്കണം.\nശ്മശാനത്തിലെ ജീവനക്കാരുടെ ഡ്യൂട്ടി , അവധി തുടങ്ങിയ വിവരങ്ങള് കൃത്യമായി രേഖപ്പെടുത്തി സൂക്ഷിക്കണം. ജീവനക്കാര് കൈകള് വൃത്തിയാക്കല് ,മാസ്‌ക് ഗ്ലസ് എന്നിവ ധരിക്കല് തുടങ്ങിയവയില് സുരക്ഷാ മാനദണ്ഡങ്ങള് നിര്‍ബന്ധമായും പാലിക്കണം.\nസംസ്‌ക്കാരത്തില് പങ്കെടുത്ത എല്ലാവരും ആരോഗ്യ വകുപ്പിന്റെ നിര്‍ദ്ദേശാനുസരണം വീട്ടില് നിരീക്ഷണത്തില് കഴിയേണ്ടതാണ്.\nപോലീസിന്റെ അനാസ്ഥ: ആക്ഷന് കമ്മിറ്റി രൂപീകരിച്ച് പ്രദേശവാസികള്\nമാനന്തവാടി ജില്ലാശുപത്രിയില് കൊവിഡ് ബാധിച്ച് ഇന്ന് രണ്ട് പേര് മരിച്ചു.\nകോവിഡ് പ്രധിരോധ സെമിനാര് നടത്തി\nകൊവിഡ് :ബാങ്ക് സന്ദര്‍ശന സമയത്തില് പുതിയ…\nറീ ബില്‍ഡ് പുത്തുമല- ഹര്‍ഷം പദ്ധതി മുഖ്യമന്ത്രി ഇന്ന്…


പത്തനംതിട്ടയിൽ വീണ്ടും കൊവിഡ് മരണം; സംസ്ഥാനത്ത് ഇന്ന് റിപ്പോർട്ട് ചെയ്തത് മൂന്ന് മരണം | covid death in pathanamthitta again\nപത്തനംതിട്ടയിൽ വീണ്ടും കൊവിഡ് മരണം; സംസ്ഥാനത്ത് ഇന്ന് റിപ്പോർട്ട് ചെയ്തത് മൂന്ന് മരണം\nPathanamthitta, First Published 21, Aug 2020, 12:57 PM\nപത്തനംതിട്ട ഊന്നുകൽ സ്വദേശി ലിസി (63) ആണ് മരിച്ചത്. കൊവിഡ് ബാധിച്ച് പത്തനംതിട്ട ജനറൽ ആശുപത്രിയിൽ ചികിത്സയിൽ ആയിരുന്നു. കേരളത്തിൽ ഇന്ന് റിപ്പോർട്ട് ചെയ്യുന്ന മൂന്നാമത്തെ കൊവിഡ് മരണമാണിത്.\nപത്തനംതിട്ട: സംസ്ഥാനത്ത് ഒരു കൊവിഡ് മരണം കൂടി റിപ്പോർട്ട് ചെയ്തു. പത്തനംതിട്ട ഊന്നുകൽ സ്വദേശി ലിസി (63) ആണ് മരിച്ചത്. കൊവിഡ് ബാധിച്ച് പത്തനംതിട്ട ജനറൽ ആശുപത്രിയിൽ ചികിത്സയിൽ ആയിരുന്നു. കേരളത്തിൽ ഇന്ന് റിപ്പോർട്ട് ചെയ്യുന്ന മൂന്നാമത്തെ കൊവിഡ് മരണമാണിത്.\nകാസര്‍കോടും കോട്ടയത്തുമാണ് ഇന്ന് രണ്ട് കൊവിഡ് മരണങ്ങൾ റിപ്പോർട്ട് ചെയ്തത്. കാസർകോട് പൈവളിഗ സ്വദേശി അബ്ബാസ് (74) ഇന്നലെയാണ് മരിച്ചത്. മരണശേഷം നടത്തിയ പരിശോധനയിലാണ് രോഗം സ്ഥിരീകരിച്ചത്. കടുത്ത പനിയും ശ്വാസ തടസവും ഉണ്ടായതിനെ തുടർന്നാണ് ഇയാളെ മംഗൾപ്പാടി താലൂക്ക് ആശുപത്രിയിൽ പ്രവേശിപ്പിച്ചത്.\nഅതേസമയം സംസ്ഥാനത്ത് കൊവിഡ് സ്ഥിരീകരിക്കുന്ന യുവാക്കളുടെ എണ്ണത്തിലുണ്ടാകുന്ന വർധന ആശങ്കയാകുന്നുണ്ട്. രോഗവ്യാപനത്തിന്‍റെ അടുത്ത ഘട്ടത്തിൽ വീട്ടിലെ മുതിർന്നവരിലേക്ക് രോഗം പകരാനുള്ള സാധ്യത കൂടുതലെന്നാണ് ആരോഗ്യവിദഗ്ധരുടെ മുന്നറിയിപ്പ്. ആവശ്യത്തിന് ഐസിയു വെന്‍റിലേറ്ററുകൾ സജ്ജീകരണങ്ങൾ ഉറപ്പാക്കിയില്ലെങ്കിൽ വരും ദിവസങ്ങളിൽ മരണനിരക്കും ഉയരുമെന്നാണ് ആരോഗ്യവിദഗ്ധരുടെ മുന്നറിയിപ്പ്.\nLast Updated 21, Aug 2020, 1:20 PM


NSS Criticizes CPM led Kerala Government for divide and rule poicy: സർക്കാർ ജാതി വേർതിരിവ് ഉണ്ടാക്കാൻ ശ്രമിക്കുന്നു; വനിത മതിലിനെതിരെ എൻഎസ്എസ്\nSabarimala Women Wall Nss Against Kerala Government\nശബരിമലയിലേക്ക് യുവതികൾ പ്രവേശിക്കുന്നത് നവോത്ഥാനവുമായ ബന്ധമുളള കാര്യമല്ലെന്നും എൻഎസ്എസ്\nDecember 02, 2018 04:05:58 pm\nചങ്ങനാശ്ശേരി: ശബരിമല പ്രശ്നത്തില് കാസർഗോഡ് മുതൽ തിരുവനന്തപുരം വരെ വനിത മതിൽ തീർക്കാനൊരുങ്ങുന്ന സര്‍ക്കാരിനെതിരെ വീണ്ടും എന്‍എസ്എസ്. വിശ്വാസികള്‍ക്കിടയില് ജാതി വേർതിരിവുണ്ടാക്കാനാണ് സർക്കാർ ശ്രമിക്കുന്നതെന്ന് എന്‍എസ്എസ് ജനറൽ സെക്രട്ടറി സുകുമാരൻ നായർ ആരോപിച്ചു.\nഇന്നലെ സർക്കാർ വിളിച്ചുചേർത്ത സമുദായസംഘടനകളുടെ യോഗത്തിൽ നിന്നും എൻ എസ് എസ് വിട്ടുനിന്നിരുന്നു. യോഗത്തിൽപങ്കെടുക്കാതിരുന്ന പ്രബല സംഘടന എൻ എസ് എസ് ആയിരുന്നു. എന്നാൽ എസ് എൻ ഡി പി, കെ പി എം എസ് എന്നീ പ്രബല സംഘടനകൾ യോഗത്തിൽ പങ്കെടുത്തിരുന്നു. പിന്നോക്ക, ദലിത് സംഘടനകളുൾപ്പടെ ഹിന്ദുസമൂഹത്തിലെ വലിയൊരു വിഭാഗത്തിന്റെ പിന്തുണയുളള സംഘടനകളുടെ നേതൃത്വത്തിലാണ് വനിതാ മതിൽ സംഘടിപ്പിക്കാൻ തീരുമാനിച്ചത്. ഇതിന് പിന്നാലെയാണ് സർക്കാരിനെതിരെ വിമർശനവുമായി നായർ സർവ്വീസ് സൊസൈറ്റി ജനറൽ സെക്രട്ടറി രംഗത്തെത്തിയത്.\nരാഷ്ട്രീയ നേട്ടമുണ്ടാക്കാനാണ് സര്‍ക്കാരിന്‍റെ ശ്രമം. അതിനായി സവര്‍ണ്ണനെന്നും അവര്‍ണ്ണനെന്നും ജാതി വേര്‍തിരിവുണ്ടാക്കുകയാണ്. ശബരിമലയിലേക്ക് യുവതികൾ പ്രവേശിക്കുന്നത് നവോത്ഥാനവുമായ ബന്ധമുളള കാര്യമല്ലെന്നും എൻ എസ് എസ് പുറത്തിറക്കിയ വാർത്താക്കുറിപ്പിൽ ഉണ്ട്.\nനിരീശ്വരവാദം വളർത്താനുളള സർക്കാർ ശ്രമത്തിന്റെ ഭാഗമാണ് നവോത്ഥാനത്തിന്‍റെ പേരിൽ നടത്തിയ ആ സംഗമവും എന്നു പറഞ്ഞാൽ തെറ്റുണ്ടോ? സർക്കാർ എത്രതന്നെ ശ്രമിച്ചാലും, ഈശ്വരവിശ്വാസികൾക്കിടയിൽ സവർണ്ണ, അവർണ്ണ ചേരിതിരിവോ ജാതിസ്പർദ്ധയോ ഉണ്ടാക്കാൻ സാധിക്കില്ല. ശബരിമല വിഷയത്തിൽ രാഷ്ട്രീയനേട്ടം ഉണ്ടാക്കാമെന്ന് കരുതുന്നുണ്ടെങ്കിൽ സർക്കാരിന് തെറ്റുപറ്റി എന്ന് പറയാതെ വയ്യെന്നും വാർത്താക്കുറിപ്പിൽ പറയുന്നു.\nനവോത്ഥാന പ്രവർത്തനങ്ങളിലൂടെ അനാചാരങ്ങളും ദുരാചാരങ്ങളും ഉച്ചനീചത്വങ്ങളുമാണ് കേരളത്തിൽ പരിഹരിക്കപ്പെട്ടിട്ടുള്ളത്. എന്നാൽ നവോത്ഥാനവും ശബരിമലയിലെ യുവതീപ്രവേശനവുമായി എന്തു ബന്ധമാണുള്ളത്? ശബരിമലയിലേത് ആചാര അനുഷ്‌ഠാനങ്ങളുടെയും ഈശ്വര വിശ്വാസത്തിന്റെയും പ്രശ്നമാണ്. യുവതീ പ്രവേശനവും നവോത്ഥാന പ്രവർത്തനങ്ങളും തമ്മിൽ ഇതിന് ബന്ധമില്ല.\nTags: LDF Government, NSS, Sabarimala


മഖ്ദൂം മുഹ്‌യുദ്ദീൻ: അടിമത്തത്തിന്റെ ഇരുളുകളെ കവിത കൊണ്ട് വെട്ടിമാറ്റിയ പുതുയുഗ ഖനകൻ - OPEN PRESS | ഓപ്പണ് പ്രസ്സ്\nമഖ്ദൂം മുഹ്‌യുദ്ദീൻ: അടിമത്തത്തിന്റെ ഇരുളുകളെ കവിത കൊണ്ട് വെട്ടിമാറ്റിയ പുതുയുഗ ഖനകൻ\n‘ഡെക്കനിന്റെ ശ്രേഷ്ഠ പുത്രൻ. പ്രണയത്തിന്റെയും പ്രയത്നത്തിൻ്റെയും കവി. പുതു യുഗത്തിന്റെ ഖനകൻ. ഷീറീനോടുള്ള പ്രണയത്താൽ മൺവെട്ടി കൊണ്ട് ഫർഹത് പർവതം മുറിച്ച പോലെ അദ്ദേഹം അടിമത്തത്തിന്റെ ഇരുണ്ട രാത്രികളുടെ പർവങ്ങളെ മുറിച്ചു മാറ്റി, കവിതയായിരുന്നു അദ്ദേഹത്തിന്റെ മൺവെട്ടി ’1991 ൽ ഉർദുവിലെ അതികായൻ അലി സർദാർ ജാഫ്രി ഉർദുവിലെ മഹാനായ കവി മഖ്ദൂം മുഹ്‌യുദ്ദീനെ പരിചയപ്പെടുത്തുന്നതിങ്ങനെയാണ്.\nഉള്ളിലും പുറത്തും തീ കൊണ്ടു നടന്ന കവി. കവിതകളിൽ മാത്രമൊതുങ്ങുന്ന തീയായിരുന്നില്ല അദ്ദേഹത്തിന്റേത്. അധസ്ഥിതന്റെ വേദന അദ്ദേഹത്തിന്റേതു കൂടിയായിരുന്നു. അനീതിക്കെതിരെ സായുധ പോരാട്ടങ്ങൾക്കു പോലും അദ്ദേഹം മുതിർന്നിട്ടുണ്ട്. രാഷ്ട്രീയ രംഗത്ത് തീപ്പൊരിയായിരിക്കെ, അതിന് ബലം നല്കുന്ന കവിതകൾ അദ്ദേഹത്തിൽ നിന്ന് ജനിച്ചു കൊണ്ടേയിരുന്നു. കവിതകളിൽ ഒരേ സമയം അഗ്നിയും മഞ്ഞു മുണ്ടായിരുന്നു.\n‘മഖ്ദൂം ആളിക്കത്തുന്ന നാളമാണ്, ഒപ്പം തണുത്ത മഞ്ഞു തുള്ളിയും അദ്ദേഹം വിപ്ലവത്തിന്റെ കാഹളമായിരുന്നു, ഒപ്പം കാല്ച്ചിലമ്പിന്റെ നാദവും അറിവും പ്രവൃത്തിയും വിവേകവുമായിരുന്നു അദ്ദേഹം വിപ്ലവപ്പോരിന്റെ തോക്കായിരുന്നു, സംഗീതജ്ഞന്റെ സിതാറും വെടി മരുന്നിന്റെ മണവും മുല്ലപ്പൂവിന്റെ സൗരഭ്യവുമായിരുന്നു’ മഖ്ദൂം മൊഹ്യുദ്ദീനെ ഖാജ അഹമ്മദ് നവാസ് അടയാളപ്പെടുത്തുന്നതിങ്ങനെയാണ്.\nഅദ്ദേഹത്തിന്റെ കവിതകളും ജീവിതവും നിരീക്ഷിക്കുന്നവർക്ക് ഇത് സത്യമാണെന്ന് ബോധ്യമാവുകയും ചെയ്യും. 1908 ഫെബ്രുവരി4ന് തെലങ്കാന പ്രവിശ്യയിലെ മെഡാക് ജില്ലയിൽ ഒരു ദരിദ്ര കുടുംബത്തിലായിരുന്നു അദ്ദേഹത്തിന്റെ ജനനം. അബു സയ്യിദ് മുഹമ്മദ് മഖ്ദൂം മുഹ്‌യുദ്ദീൻ ഖാദ്‌രി എന്നായിരുന്നു അദ്ദേഹത്തിന്റെ യഥാർഥ പേര്. ദാരിദ്ര്യത്തിന്റെ അവസ്ഥാന്തരങ്ങൾ അദ്ദേഹത്തിന് മറ്റൊരാളുടെ വിവരണങ്ങളിൽ നിന്ന് മനസിലാക്കേണ്ടതുണ്ടായിരുന്നില്ല. സ്വയം അദ്ദേഹം അത് മനസിലാക്കിയതാണ്. തന്റെ അഞ്ചാം വയസിൽ തന്നെ അദ്ദേഹത്തിന് അനാഥത്വത്തിന്റെ നോവ് പേറേണ്ടി വന്നിരുന്നു.\nപിന്നീടുള്ള ജീവിതം നാട്ടുമ്പുറത്തെ പള്ളി കഴുകിയും അഗതികളെ സല്ക്കരിച്ചുമൊക്കെയായിരുന്നു. അതിനിടയിലും അദ്ദേഹം വിദ്യാഭ്യാസത്തിനുള്ള വഴികൾ തേടിയിരുന്നു. അമ്മാവനോടൊപ്പമായിരുന്നു അദ്ദേഹത്തിന്റെ ജീവിതം. അമ്മാവനാകട്ടെ ജോലി ആവശ്യാർഥം ഗ്രാമങ്ങളിൽ നിന്ന് ഗ്രാമങ്ങളിലേക്ക് ചേക്കേറുകയും ചെയ്തു.\nഓരോ മാറ്റവും മഖ്ദൂമിന് പുതിയ വിദ്യാലയ പ്രവേശം കൂടിയായിരുന്നു. ഈ യാത്രകൾ ഗ്രാമീണരുടെ കഷ്ടതകളെ അടുത്തറിയാൻ അദ്ദേഹത്തിന് വക നല്കി. കർഷകർ ജന്മിമാർക്കും നൈസാമിന്റെ സ്വന്തക്കാർക്കും അന്ന് സൗജന്യ സേവനം നല്കേണ്ടിയിരുന്നു. കടം വാങ്ങുന്ന സംഖ്യയാവട്ടെ തിരിച്ചു കൊടുക്കാൻ കഴിയുകയുമില്ല. അല്പമെങ്കിലും ഭൂമിയുള്ളവർക്ക് ആ ഭൂമി അങ്ങനെയും പോയിക്കിട്ടും. പിന്നീട് ഈ കുടുംബം വെറും കൂലിപ്പണിക്കാർ എന്ന നിലയിലേക്ക് മാറും.\nഗ്രാമീണരോടൊത്തുള്ള ജീവിതവും അമ്മാവൻ നല്കിയ രാഷ്ട്രീയ പാഠങ്ങളുമാണ് അദ്ദേഹത്തെ രാഷ്ട്രീയ ബോധത്തിലേക്ക് വഴി കാണിക്കുന്നത്. തന്റെ ഇരുപതാം വയസിലാണ് അദ്ദേഹം ഹൈദരാബാദിലേക്ക് ചേക്കേറുന്നത്. ലോകത്ത് ഫാസിസം പിടിമുറുക്കിയ കാലമായിരുന്നു അത്. അബ്സീനിയയിലേക്കുള്ള ഇറ്റാലിയൻ ഫാസിസ്റ്റ് അധിനിവേശം അദ്ദേഹത്തെ വല്ലാതെ അസ്വസ്ഥപ്പെടുത്തി. ആ സാഹചര്യത്തിലാണ് അദ്ദേഹത്തിന്റെ ആദ്യ ആന്റി ഫാസിസ്റ്റ് കവിത ജനിക്കുന്നത്.\n1930 കളിൽ അദ്ദേഹം ‘ദി കൊമ്രേഡ്സ്’ എന്ന സംഘടനയിൽ അംഗമായി. അത് അദ്ദേഹത്തിനുള്ളിലെ വിപ്ലവ ബോധത്തെ ഉയർത്തി വിടാൻ കാരണമായി. കമ്യൂണിസ്റ്റ് ആശയങ്ങളോടായിരുന്നു അദ്ദേഹത്തിന് കൂടുതൽ താല്പര്യം. ലോകത്ത് നടക്കുന്ന അനീതികളെ നന്നായി വീക്ഷിക്കുകയും പ്രതികരണമായി കവിതകൾ കുറിക്കുകയും അദ്ദേഹത്തിന്റെ പതിവായിരുന്നു.\nഇതിനിടെ 1934 ൽ സിറ്റി കോളേജിൽ അദ്ദേഹം അധ്യാപകനായി ചേർന്നു. 1941 ജൂൺ 22 ന് ഹിറ്റ്ലർ സോഫിയറ്റ് യൂണിയനിലേക്ക് അധിനിവേശം നടത്തിയതിനെത്തുടർന്ന് അദ്ദേഹം ആ ജോലി രാജിവെക്കുകയും കമ്യൂണിസ്റ്റ് പാർട്ടി ഓഫ് ഇന്ത്യയിൽ( സി പി ഐ) മുഴുസമയ പ്രവർത്തനങ്ങൾക്കായി ഒരുങ്ങുകയും ചെയ്തു. അദ്ദേഹവും രവി നാരായൺ റെഡ്ഡിയും ചേർന്നാണ് ഹൈദരാബാദിൽ സി പി ഐ യൂണിറ്റ് സ്ഥാപിക്കുന്നത്.\nപിന്നീട് വിപ്ലവ ചിന്തകളുടെ നാളുകളായിരുന്നു അദ്ദേഹത്തിന്. 1941 ലും 1944 ലും വിമത പ്രവർത്തനങ്ങല്ക്ക് അദ്ദേഹം അറസ്റ്റ് ചെയ്യപ്പെടുകയും മൂന്ന് മാസക്കാലയളവ് തടവു ശിക്ഷയനുഭവിക്കുകയും ചെയ്തു. ശിക്ഷ കഴിഞ്ഞ് പുറത്തിറങ്ങിയെങ്കിലും തൊഴിലാളി പ്രശ്നങ്ങളിലും കർഷക സമരങ്ങളിലുമായി അദ്ദേഹം നിറഞ്ഞു നിന്നു.\nസായുധ കർഷക സമരത്തെതുടർന്ന് നൈസാം ഒസ്മാൻ അലി ഖാൻ, മഖ്ദൂം മുഹ്‌യുദ്ദീന്റെ തലക്ക് ഇനാം പ്രഖ്യാപിച്ചു. ഇതോടെ അദ്ദേഹം ഒളിവിൽ പോവുകയായിരുന്നു. ഇക്കാലയളവിലാണ് അദ്ദേഹത്തിന്റെ ഏറെ പ്രസിദ്ധമായ ‘തെലങ്കാന’ എന്ന കവിത രൂപപ്പെടുന്നത്. ഒളിവു ജീവിതത്തിനിടയിലും തന്റെ കവിതകളിലൂടെ അദ്ദേഹം ബ്രിട്ടീഷ് സാമ്രാജ്യത്വത്തിനെതിരെയും പിന്നീട് ഹൈദരാബാദിനെ ഇന്ത്യൻ യൂണിയനിൽ ചേർക്കുന്നതിനായി ശബ്ദമുയർത്താനും യുവാക്കളോടുദ്ഘോഷിച്ചു.\n1951 ൽ അദ്ദേഹം വീണ്ടും അറസ്റ്റ് ചെയ്യപ്പെട്ടു. ഇക്കാലയളവിലാണ് കെയ്ദ് (തടവറ) എന്ന കവിത അദ്ദേഹം രചിക്കുന്നത്. പിന്നീട് ഒരു വർഷത്തിനിപ്പുറം സി പി ഐ സായുധ കലാപം ഉപേക്ഷിച്ച ശേഷമാണ് അദ്ദേഹം മോചിതനാക്കപ്പെടുന്നത്.\nസംഭവ ബഹുലമായിരുന്നു അദ്ദേഹത്തിന്റെ ജീവിതം. ആ ജീവിതാനുഭവങ്ങൾ അദ്ദേഹത്തിലെ കവിയെ ഉണർത്തുകയും വളർത്തുകയും ചെയ്തിട്ടുണ്ട്.\nറാദ് ഹു ബർക് ഹു ബെചെയ്ൻ ഹു പാരാ ഹു മെ\nഖുദ് പരസ്താർ ഖുദ് ആഗാഹ് ഖുദ് ആരാ ഹൂ മെ\nഖിർമാൻ എ ജൗർ ജലാ ദെ വൊ ശരാരാ ഹൂ മെ\nമെരി ഫരിയാദ് പെ അഹ്‌ൽ എ ദുവൽ അങ്കുശ്ത് ബ ഗോശ്\nലാ തബർ ഖൂൻ കെ ദരിയ മെ നഹാനെ ദെ മുജെ\n(ഞാൻ ഇടിമുഴക്കവും മിന്നലും അശാന്തതയും കണികയുമാണ് സ്വാർഥതയും ആത്മാവബോധവും ആത്മാരാധകനുമാണ് ഞാൻ ദുർഭരണത്തിന്റെ ഉല്പന്നങ്ങളെ കരിച്ചു കളഞ്ഞ തീനാളമാകുന്നു ഞാൻ\nഎന്റെ യാചനകൾക്കു മേൽ ധനാഡ്യർ ചെവി പൊത്തി\nഎന്റെയാ കോടാലി കൊണ്ടുവരൂ, എന്നെ രക്തക്കടലിൽ കുളിപ്പിക്കൂ)\nമഖ്ദൂം മുഹ്‌യുദ്ദീന്റെ ബാഗി(റിബൽ) എന്ന കവിതയുടെ തുടക്കമാണിത്. നോക്കൂ, അദ്ദേഹത്തിനുള്ളിലെ തീ എങ്ങനെ സ്ഫുരിക്കുന്നെന്ന്. ദരിദ്രന്റെയും ഗ്രാമീണന്റെയും തൊഴിലാളി വർഗത്തിന്റെയും പ്രശ്നങ്ങൾ അദ്ദേഹത്തിന്റേതു തന്നെയായിരുന്നു. കവിത കൊണ്ട് ഇങ്ങനെ വാൾ ചുഴറ്റുമ്പോഴും പ്രണയത്തിലെ നിർമല സൗന്ദര്യവും അദ്ദേഹം പകർത്താൻ ശ്രമിച്ചിരുന്നു.\nഖുദാ ഭി മുസ്കുരാ ഥാ\nജബ് ഹം പ്യാർ കർതെ ഥെ\n(നമ്മൾ പ്രണയത്തിലായിരിക്കെ ദൈവം പോലും പുഞ്ചിരിക്കുന്നുണ്ടായിരിക്കണം)\nഎന്നാണ് പ്രണയത്തെ അദ്ദേഹം കുറിച്ചു വെച്ചിരിക്കുന്നത്. തീപ്പൊരി കവിതകൾക്കിടയിലും ഇത്തരം വരികൾ അദ്ദേഹത്തിന്റെ തൂലികയിൽ നിന്നുതിർന്നത് അദ്ദേഹത്തിന്റെ കാല്പനിക മനസിനുദാഹരണമാണ്. പ്രണയ, തീപ്പൊരി കവിതകൾക്കു പുറമെ ഗസലുകളും അദ്ദേഹത്തിന്റെ തൂലികയിൽ നിന്ന് പിറവി കൊണ്ടിരുന്നു.\nആപ്കി യാദ് ആതി രഹി രാത്ഭർ\nചഷ്‌നെ നം മുസ്കുരാതി രഹി രാത് ഭർ\n(നിന്റെ ഓർമകളായിരുന്നു രാവു മുഴുക്കെ\nനനവുള്ള കണ്ണുകൾ രാവു മുഴുക്കെ\nഎന്നത് അദ്ദേഹത്തിൽ നിന്ന് വിരിഞ്ഞ ഗസലുകൾക്കൊരുദാഹരണം മാത്രമാണ്. അദ്ദേഹത്തോടുള്ള പ്രിയത്താൽ ഇതേ ഫോർമാറ്റിൽ മഖ്ദൂമിന്റെ മരണ ശേഷം ഫെയ്സ് അഹ്മദ് ഫെയ്സ് ഒരു ഗസൽ രചിച്ചിരുന്നു.\nചാന്ദ്നി ദിൽ ദുഖാതി രഹി രാത്ഭർ\n(താങ്കളുടെ ഓർമകൾ ഈ\nനിലാവു പോലും ഹൃദയ വേദന അധികരിപ്പിക്കുന്നല്ലോ\nഈ രാത്രിയിൽ) എന്ന് ഫെയ്സ് മഖ്ദൂം മുഹ്‌യുദ്ദീനെക്കുറിച്ചുള്ള ഓർമയിലാണ് കുറിച്ചത്. തന്റെ എഴുത്തുകളിൽ സാമൂഹ്യ പ്രതിബദ്ധത കാണിക്കാൻ അദ്ദേഹം ശ്രമിച്ചിരുന്നു.\nഹയാത് ലേ കെ ചലോ കായിനാത് ലേകെ ചലോ\nചലോ തൊ സാരെ സമാനെ കൊ സാഥ് ലേകെ ചലോ (ജീവിതമെടുത്ത് നടക്കൂ, പ്രപഞ്ചത്തെയും കൊണ്ടു പോകൂ അങ്ങനെ പോവുകയെങ്കിൽ ലോകം മുഴുക്കെ കൂടെ കൊണ്ടു പോവണം)\nഒരു സാമൂഹ്യ പരിസരത്തെ ഒരു വ്യക്തിക്ക് എങ്ങനെ പരിവർത്തിപ്പിക്കാമെന്ന് എഴുതുകയും പ്രവർത്തിച്ചു കാണിച്ചു തരികയും ചെയ്തിട്ടുണ്ട് അദ്ദേഹം. കവിതകളുടെ ലോകത്ത് അദ്ദേഹം വിപ്ലവങ്ങൾ തീർത്തിട്ടുണ്ട്. പലരും അദ്ദേഹത്തെ സിനിമാ ഗാന രചയിതാവ് എന്ന പേരിലും കേട്ടിട്ടുണ്ടാവും. എന്നാൽ സിനിമക്കായി അദ്ദേഹം കവിതകൾ എഴുതിയിരുന്നില്ല എന്നതാണ് സത്യം. എന്നാൽ അദ്ദേഹത്തിന്റെ കവിതകളുടെ മനോഹാരിത അവയെ പില്ക്കാലത്ത് സിനിമകളിൽ എത്തിക്കുകയായിരുന്നു. രണ്ടാം ലോക മഹായുദ്ധ കാലത്ത് യുദ്ധതല്പരതയേയും യുദ്ധത്തെയും വിമർശിക്കുന്നതിന്റെ ഭാഗമായി അദ്ദേഹത്തിന്റെ ഉള്ളിൽ നിന്നുതിർന്ന ‘സിപാഹി’ എന്ന കവിതയുണ്ട്.\nജാനെവാലെ സിപാഹിയോ സെ പൂച്ഛോ\nവൊ കഹാൻ ജാ രഹേ ഹെ\nകോൻ ദുഖീയാ ഹെ ജൊ ഗാ രഹീ ഹെ\nഭൂകെ ബച്ചോ കൊ ബെഹ്‌ലാ രഹി ഹെ\nലാഷ് ജൽനെ കി ബൂ ആ രഹീ ഹെ\nസിന്ദഗി ഹെ കെ ചില്ലാ രഹീ ഹെ\n(ആ മടങ്ങിപ്പോകുന്ന പട്ടാളക്കാരനോട് ചോദിക്കൂ\nഎങ്ങോട്ടാണ് അദ്ദേഹം യാത്രയാകുന്നതെന്ന്\nദുഖിതനായിരിക്കെ ഒരുവന് പാടാൻ സാധിക്കുകയെങ്ങനെയാണ്?വിശന്നു വലഞ്ഞ കുഞ്ഞുങ്ങളെ സമാശ്വസിപ്പിക്കെ\nശവങ്ങൾ കത്തിയെരിയുന്ന ഗന്ധം അടുത്തു വരുന്നു\nജീവിതമാണ് ആ അലമുറയിടുന്നത്)\nഈ കവിതയുടെ തീക്ഷ്ണത മൂലം 1960 ൽ പുറത്തിറങ്ങിയ ഒന്നാം ലോക മഹായുദ്ധത്തിന്റെ കെടുതി പറഞ്ഞ ‘ഉസ്നെ കഹാ ഥാ’ എന്ന സിനിമയിൽ ഉപയോഗിക്കുകയായിരുന്നു. മഖ്ദൂമിന്റേതായി സിനിമയിൽ വന്ന മിക്ക ഗാനങ്ങളും അദ്ദേഹം കവിതയായി എഴുതുകയും പിന്നീട് അതിലെ കവിതയുടെ മാധുര്യത്താലും തീക്ഷ്ണതയാലും സിനിമയിൽ എത്തുകയും ചെയ്യുകയായിരുന്നു. 1969 ആഗസ്ത് 25 നായിരുന്നു അദ്ദേഹത്തിന്റെ മരണം. മരണ ശേഷം അദ്ദേഹം ആളുകളിലേക്ക് ഊളിയിട്ടു. ഫറാസിനെ ഓർക്കുമ്പോൾ തന്നെ മഖ്ദൂം മുഹ്‌യുദ്ദീനെ മറന്നു പോയിക്കൂടാ\n.**one of his poem\nraat bhar dida-e-namnak meñ lahrate rahe\nsaañs ki tarah se aap aate rahe jaate rahe\nKhush the ham apni tamannaoñ ka khvab aa.ega\napna arman bar-afganda-naqab aa.ega\nnazreñ nichi kiye sharma.e hue aa.ega\nkakuleñ chehre pe bikhra.e hue aa.ega\naa ga.i thi dil-e-muztar meñ shakeba.i si\nbaj rahi thi mire gham- khane meñ shahna.i si\npatiyañ khaDkiñ to samjha ki lo aap aa hi ga.e\nsajde masrur ki ma.abud ko ham pa hi ga.e\nshab ke jaage hue taroñ ko bhi niiñd aane lagi\naap ke aane ki ik aas thi ab jaane lagi\nsub.h ne sej se uThte hue li añgDa.i\no saba! tu bhi jo aa.i to akeli aa.i\nmere mahbub miri niiñd uDane vaale\nmere masjud miri ruuh pe chhane vaale\naa bhi jaa, taaki mire sajdoñ ka armañ nikle\naa bhi jaa, taaki tire qadmoñ pe miri jaañ nikle\nരാവ് മുഴുക്കെ കണ്ണിര് മിഴികളുമായി ഒഴുകി നടക്കുകയായിരുന്നു\nനിശ്വാസം പോലെ നീ വന്നും പോയുമിരുന്നു (ഓര്‍മകളില്)\nഎന്റെ പ്രതീക്ഷകളില് ഞാന് സന്തുഷ്ടനായിരുന്നു,\nസ്വന്തം ആഗ്രഹങ്ങള് മറനീക്കി പുറത്തു വരും\nമിഴി കുനിച്ച് നാണത്തോടെ കാര്‍ക്കൂന്തല് മുഖത്ത് ചിതറി അത് വരും\nഉത്കണ്ഠാകുലമായ ഹൃദയത്തില് ക്ഷമ പോലെയൊന്ന് വന്നിരുന്നു\nഎന്റെ ദുഖഭരിതമായ ഇടങ്ങളില് ഷെഹ്നായ് നാദം കിലുങ്ങുന്നുണ്ടായിരുന്നു\nകത്തുകളിളകിയപ്പോള് ഞാന് നീ വരുകയാണെന്നു കരുതി\nഎൻ്റെ സുജൂദുകളൊക്കെയും സന്തുഷ്ടമാണ്, എന്തെന്നാൽ, ദൈവം എൻ്റെയടുത്ത് വന്നിരിക്കുന്നല്ലോ\nരാത്രിയില് ഉണര്‍ന്നിരുന്ന് നക്ഷത്രങ്ങള്‍ക്കും ഉറക്കം വരാറായിരിക്കുന്നു\nനീ വരുമെന്നൊരു പ്രതീക്ഷയുണ്ടായിരുന്നു, അതും ഇപ്പോള് അസ്തമിക്കാറായിരിക്കുന്നു\nപ്രഭാതം വിരിപ്പിലുണര്‍ന്ന് മൂരിനിവര്‍ന്നു കഴിഞ്ഞു\nഓ ഇളം കാറ്റേ, നീയും ഒറ്റക്കാണല്ലോ വന്നിരിക്കുന്നത്\nപ്രിയേ, എന്റെ ഉറക്കത്തെ കൊണ്ടു പോകുന്നവളേ\nഎന്റെ ദൈവമേ, എന്റെ ആത്മാവിനെ അധീനപ്പെടുത്തിയവനേ\nഒന്നു വരൂ, എന്റെ സാഷ്ടാംഗത്തിന്റെ ആഗ്രഹങ്ങൾ പൂവണിയട്ടെവരൂ നിന്റെ കാല്ക്കീഴിൽ ഞാൻ മരിച്ചു കൊള്ളട്ടെ\npoet revolutionary trending


Neeraj Madhav dancing video viral in social media - Malayalam Filmibeat\n| Updated: Tuesday, April 3, 2018, 8:24 [IST]\nമലയാള സിനിമയിലെ ഒരു യുവതാരം കൂടി വിവാഹിതനായി. വിവാഹിതനാവാന് പോവുകയാണെന്നുള്ള കാര്യത്തെക്കുറിച്ച് നീരജ് മാധവ് നേരത്തെ തന്നെ വ്യക്തമാക്കിയിരുന്നു. കോഴിക്കോട് കാരപ്പറമ്പ് സ്വദേശിയായ ദീപ്തിയാണ് താരത്തിന്റെ വധു. തിങ്കളാഴ്ചയായിരുന്നു ഇവരുടെ വിവാഹം. വിവാഹത്തിന്റ ചിത്രങ്ങള് സോഷ്യല് മീഡിയയിലൂടെ വൈറലായിരുന്നു. നീരജ് തന്നെയാണ് ഫേസ്ബുക്കിലൂടെ വിവാഹ ചിത്രങ്ങള് പുറത്തുവിട്ടത്.\nനീരജിന് ആശംസ നേരാനായി നിരവധി സിനിമാപ്രവര്‍ത്തകര് എത്തിയിരുന്നു. സുരേഷ് കൃഷ്ണ, വിജയ് ബാബു, കോഴിക്കോട് നാരായണന് നായര്, സണ്ണി വെയിന്, ടൊവിനോ തോമസ് തുടങ്ങി വന്‍താരനിരയാണ് വിവാഹത്തില് പങ്കെടുക്കാനെത്തിയത്.നീരജ് പങ്കുവെച്ച ചിത്രങ്ങള് നിരവധി പേര് ഷെയര് ചെയ്തിരുന്നു. അതിന് പിന്നാലെയാണ് ഒരു വീഡിയോ പുറത്തുവന്നത്. വിവാഹ വേദിയിലേക്കുള്ള നീരജിന്റെ മാസ് എന്‍ട്രിയാണ് ഇതിലുള്ളത്. യൂട്യൂബിലൂടെ വൈറലായിക്കൊണ്ടിരിക്കുകയാണ് ഈ വീഡിയോ.\nതലയില് മുണ്ടുകെട്ടി കാറില് വന്നിറങ്ങുന്ന നീരജിനെയാണ് വീഡിയോയില് കാണുന്നത്. തോറ്റിട്ടില്ലെന്ന് ആര്‍ത്തുവിളിച്ച് കൂവുന്ന താരത്തിനൊപ്പം ദീപ്തിയും ചേരുന്നുണ്ട്. സുഹൃത്തുക്കളും അനുജനുമടക്കം എല്ലാവരും താരത്തിന്റെ കല്യാണം ശരിക്കും ആഘോഷമാക്കിയെന്ന് ഈ വീഡിയോ കാണുമ്പോള് മനസ്സിലാവും. ഇതിനോടകം തന്നെ ഈ വീഡിയോ വൈറലായിക്കഴിഞ്ഞിട്ടുണ്ട്. കല്യാണ ദിനത്തില് ഇത്രയും എനര്‍ജിയുള്ള നവവരനെ ആദ്യമായാണ് കാണുന്നതെന്നാണ് ആരാധകര് പറയുന്നത്.\nനീരജും അനിയനും മാത്രമല്ല കൂടെയുള്ള സുഹൃത്തുക്കളെയും ഡാന്‍സ് ചെയ്യാനായി താരം വിളിക്കുന്നുണ്ട്. കിടിലന് ചുവടുകളാണ് എല്ലാവരും വെച്ചത്. കുട്ടിക്കാലം മുതല്‍ക്കെ തന്നെ നീരജും അനിയനും നൃത്തം അഭ്യസിച്ചിരുന്നു. നൃത്തവുമായി ബന്ധപ്പെട്ട റിയാലിറ്റി ഷോയില് താരം പങ്കെടുത്തിരുന്നു. സിനിമയ്ക്ക് വേണ്ടിയും താരം കോറിയോഗ്രാഫി ചെയ്തിട്ടുണ്ട്. അതേ എനര്‍ജിയുമായാണ് താരം ഇപ്പോഴും എത്തിയത്. സുഹൃത്തുക്കളുടെ പോത്സാഹനവും കൂടിയായപ്പോള് ശരിക്കും നന്നായി നൃത്തം ചെയ്തു നീരജ്.\nപ്രേക്ഷകര്‍ക്ക് ഏറെ പ്രിയപ്പെട്ട താരം കൂടിയാണ് നീരജ് മാധവ്. ബഡ്ഡിയായാലും ദൃശ്യമായാലും ലവകുശയായാലും എല്ലാം ഇന്നും സിനിമാപ്രേമികള് ഓര്‍ത്തിരിക്കുന്നുണ്ട്. തനിക്ക് ലഭിക്കുന്ന കഥാപാത്രത്തെ അങ്ങേയറ്റം മനോഹരമാക്കുന്ന നീരജിന്റെ അഭിനയ ശൈലിയെക്കുറിച്ച് പ്രേക്ഷകര്‍ക്ക് കൃത്യമായി അറിയാവുന്നതാണ്. ആദ്യ ചിത്രം മുതല്‍ക്ക് തന്നെ ഈ താരത്തെ പ്രേക്ഷകര് ഏറ്റെടുത്തിരുന്നു. ഏത് രൂപഭാവത്തിലായാലും തന്റെ ഭാഗം മനഹോരമാക്കാന് നീരജ് കഠിനപ്രയത്‌നം തന്നെ നടത്താറുണ്ടെന്ന് ആരാധകരും സാക്ഷ്യപ്പെടുത്തിയിരുന്നു.\nസണ്ണി വെയിനും ടൊവിനോയും\nനീരജിന്റെ അടുത്ത സുഹൃത്തുക്കളായ സണ്ണി വെയിനും ടൊവിനോ തോമസും വിവാഹ ചടങ്ങില് പങ്കെടുക്കാനെത്തിയിരുന്നു. നവവധൂവരന്‍മാര്‍ക്കൊപ്പമുള്ള ചിത്രം സണ്ണി വെയിന് പങ്കുവെച്ചിട്ടുണ്ട്. പുതിജീവിതത്തിലേക്ക് പ്രവേശിക്കുന്ന നീരജിനും ദീപ്തിക്കും താരം ആശംസ നേര്‍ന്നിട്ടുണ്ട്. ഇതിനോടകം തന്നെ സണ്ണിയുടെ ഇന്‍സ്റ്റഗ്രാം പോസ്റ്റ് വൈറലായിട്ടുണ്ട്.\nആശാ ശരത്തും അനൂപ് മേനോനും ഭൂമികയും പ്രധാന കഥാപാത്രങ്ങളായി എത്തിയ ബഡ്ഡി എന്ന സിനിമയിലൂടെ 2013ലാണ് നീരജ് മാധവ് സിനിമയില് തുടക്കം കുറിച്ചത്. മോഹന്‍ലാലിന്‍റെ ദൃശ്യമാണ് താരത്തിന്‍റെ കരിയര് തന്നെ മാറ്റി മറിച്ച ചിത്രം. പിന്നീടങ്ങോട്ട് നിരവധി പ്രഗത്ഭരോടൊപ്പം പ്രവര്‍ത്തിക്കാനുള്ള അവസരമാണ് ഈ താരത്തിന് ലഭിച്ചത്. യുവതാരനിരയില് ശ്രദ്ധേയനായ താരമായി നീരജ് മാറുകയും ചെയ്തു. അഭിനയത്തില് മാത്രമല്ല എഴുത്തിലും ആലാപനത്തിലും കൂടി മികവ് തെളിയിച്ചിട്ടുണ്ട് നീരജ് മാധവ്.\nനീരജിന്റെ തകര്‍പ്പന് ഡാന്‍സ് കാണേണ്ടേ?\nനീരജ് മാധവിന്‍റെ വേളിയുടെ ടീസര്\nNeeraj Madhav dancing video viral


കനയ്യയെപ്പോലുള്ള ദേശവിരുദ്ധരുമായി എന്തിന് കൂടുന്നു? കേജരിവാളിനോട് ബിജെപി അധ്യക്ഷൻ |\nMonday, January 27, 2020 12:55 PM IST\nന്യൂഡൽഹി: ഡൽഹി നിയമസഭാ തെരഞ്ഞെടുപ്പിന്‍റെ പ്രചാരണം ചൂടുപിടിച്ചതോടെ വാദപ്രതിവാദങ്ങളുമായി നേതാക്കൾ. ബിജെപി ആധ്യക്ഷൻ ജെ.പി. നദ്ദയാണ് ഇപ്പോൾ മുഖ്യമന്ത്രി അരവിന്ദ് കേജരിവാളിനെതിരേ ആരോപണവുമായി രംഗത്തെത്തിയിരിക്കുന്നത്.\nകനയ്യകുമാറിനേയും ഉമർ ഖാലിദിനേയും പോലുള്ള ദേശവിരുദ്ധർക്ക് അനുകൂലമായ നിലപാടുകളാണ് കേജരിവാൾ കൈക്കൊള്ളുന്നതെന്നും വോട്ടിനു വേണ്ടി ഇത്തരം ’ടുക്ക്ഡെ ടുക്ക്ഡെ’ സംഘങ്ങളുമായി അദ്ദേഹം കൈകോർക്കുകയാണെന്നും ജെ.പി. നദ്ദ ട്വിറ്ററിൽ കുറിച്ചു.\nഇന്ത്യയുടെ അഖണ്ഡതയ്ക്ക് ഭീഷണിയുയർത്തുന്നവരാണ് കനയ്യകുമാറും കൂട്ടരും. അവർക്കെതിരേ 2019 ജനുവരിയിൽ തന്നെ പോലീസ് കുറ്റപത്രം തയാറാക്കാൻ തീരുമാനിച്ചതാണ്. മുഖ്യമന്ത്രി കേജരിവാളിന്‍റെ അനുവാദത്തിനായി അവർ ഒരു വർഷമായി കാത്തിരിക്കുകയാണ്. എന്നാൽ ഇതുവരെ അനുവാദം നൽകിയിട്ടില്ല. എന്തിനാണ് ഇത്തരക്കാരുമായി കൂട്ടുകൂടുന്നതെന്ന് ഡൽഹിക്കാരോട് കേജരിവാൾ വ്യക്തമാക്കണമെന്നും ബിജെപി അധ്യക്ഷൻ ആവശ്യപ്പെട്ടു.\nനേരത്തെ കേന്ദ്രമന്ത്രി അമിത് ഷായും മുഖ്യമന്ത്രിയോട് ചോദ്യങ്ങളുമായി രംഗത്തു വന്നിരുന്നു. അതിനെല്ലാം കേജരിവാൾ കൃത്യമായ മറുപടികളും കൊടുത്തിരുന്നു.\nബംഗളൂരു: കർണാടകയിലെ എംഎൽഎ ഹൗസിൽ മാധ്യമ പ്രവർത്തകർക്ക് വിലക്ക്. സ്പീക്കർ വിശ്വേശ്വർ ഹെഗ്ഡെയാണ് ഇതു...


സ്പെഷ്യൽ ഒളിംപിക്സ് ലഹരിയിൽ അറബ് ലോകം | Gulf News | Special Olympics\nസ്പെഷ്യൽ ഒളിംപിക്സ് ലഹരിയിൽ അറബ് ലോകം\nസ്വന്തം ലേഖകൻ March 14, 2019 11:05 PM IST\nആദ്യമായി ഗൾഫ് മേഖലയിലെത്തിയ സ്പെഷ്യൽ ഒളിംപിക്സ് ലഹരിയിലാണ് അറബ് ലോകം. അതിജീവനത്തിൻറെ മുഖമാണ് സ്പെഷ്യൽ ഒളിംപിക്സ് ലോകത്തിനു മുന്നിൽ അവതരിപ്പിക്കുന്നത്. ഒളിംപിക്സിനെക്കുറിച്ചുള്ള വിശേഷങ്ങളും വാർത്തകളും കൂടി ഉൾപ്പെടുത്തിയ ഗൾഫ് ദിസ് വീക്കിൻറെ പുതിയ എപ്പിസോഡിലേക്കു സ്വാഗതം.\nനൂറ്റിതൊണ്ണൂറിലധികം രാജ്യങ്ങളിൽ നിന്നുള്ള ഏഴായിരത്തിലധികം പ്രതിഭകളാണ് സ്പെഷ്യൽ ഒളിംപിക്സിൽ മാറ്റുരയ്ക്കുന്നത്. നിശ്ചയദാർഡ്യത്തിൻറെ പ്രതീകമായ പ്രതിഭകൾ മാറ്റുരയ്ക്കുന്ന മൽസരങ്ങൾക്കായി യു.എ.ഇ മനോഹരമായ ഒരുക്കങ്ങാളാണ് നടത്തിയിരിക്കുന്നത്. സ്പെഷ്യൽ ഒളിംപിക്സിൻറെ കാഴ്ചകളും വിശേഷങ്ങളുമാണ് ആദ്യം പങ്കുവയ്ക്കുന്നത്.\nഅറബ് മേഖലയിലേക്ക് ആദ്യമായി വിരുന്നെത്തുന്ന സ്പെഷ്യൽ ഒളിംപിക്സ് ചരിത്രസംഭവമാക്കുകയെന്ന നിയോഗത്തിലാണ് യു.എ.ഇ ജനത. 190ൽ അധികം രാജ്യങ്ങളിൽ നിന്നുള്ള ഏഴായിരത്തിഅഞ്ഞൂറിലധികം കായിക പ്രതിഭകൾ മാറ്റുരയ്ക്കുന്ന 24 ഇനങ്ങളിലാണ് മൽസരങ്ങൾ. വിവിധകാരണങ്ങളാൽ അരികുവൽക്കരിക്കപ്പെട്ട സമൂഹത്തെ ലോകത്തോടു ചേർത്തുനിർത്തുകയാണ് യു.എ.ഇ.\nഅബുദാബിയില് ഏഴും ദുബായിൽ രണ്ടും വേദികളിലായാണ് മത്സരം. ആതിഥേയരായ യുഎഇയാണ് കായികമേളയിൽ ഏറ്റവും കൂടുതൽ പേരെ പങ്കെടുപ്പിക്കുന്നത്. അത്ലെറ്റിക്സ്, ബാഡ്മിൻറൺ, ബീച്ച് വോളിബോൾ, സൈക്ളിങ്, ഫുട്ബോൾ, ഗോൾഫ്, ജൂഡോ, കയാക്കിങ്, പവർ ലിഫ്റ്റിങ്, സ്കേറ്റിങ്, നീന്തൽ, ടേബിൾ ടെന്നിസ്, വോളിബോൾ തുടങ്ങി ജനപ്രിയ ഇനങ്ങളിലെല്ലാം നിശ്ചയദാർഡ്യത്തിൻറെ പ്രതീകമായ പ്രതിഭകൾ മാറ്റുരയ്ക്കുന്നു. നിശ്ചയദാർഡ്യക്കാർക്കു ലോകത്തോടുള്ള സന്ദേശം പ്രതിഫലിക്കുകയാണ് വേദികൾ.\nഈ വര്‍ഷം യുഎഇയില് നടക്കുന്ന ഏറ്റവും വലിയ പരിപാടിയായാണ് സ്പെഷ്യൽ ഒളിപിക്സിനെ ഈ ജനത അവതരിപ്പിക്കുന്നത്. ഏഴ് എമിറേറ്റുകളുടെ സംസ്കാരത്തെ ലോകത്തിന് പരിചയപെടുത്തുന്നതിനുള്ള വേദിയായി മാറിക്കഴിഞ്ഞു ഒളിംപിക്സ്. ഒളിംപിക്സിൻറെ ജന്മഗേഹമായ ഏതൻസിൽ നിന്നും പ്രത്യേക വിമാനത്തിൽ അബുദബിയിലെത്തിച്ച പ്രതീക്ഷയുടെ തിരിനാളമെന്ന ദീപശിഖ ഏഴു എമിറേറ്റുകളിലും പ്രചരണത്തിനു ശേഷമാണ് രാജ്യതലസ്ഥാനത്തെത്തിച്ചത്. യു.എ.ഇ വൈസ് പ്രസിഡൻറും പ്രധാനമന്ത്രിയും ദുബായ് ഭരണാധികാരിയുമായ ഷെയ്ഖ് മുഹമ്മദ് ബിൻ റാഷിദ് അൽ മക്തുമും അബുദബി കിരീടാവകാശിയും യു.എ.ഇ ഉപസർവ്വ സൈന്യാധിപനുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാനും ചേർന്നു അബുദബിയിൽ ദീപശിഖ തെളിയിച്ചു.\nഏറ്റവും മികച്ച ഒരുക്കങ്ങളാണ് യു.എ.ഇ സ്പെഷ്യൽ ഒളിംപിക്സിനായി ഒരുക്കിയിരിക്കുന്നത്. ലോകോത്തര നിലവാരമുള്ള വേദികൾ, കായികപ്രതിഭകൾക്കും പരിശീലകർക്കും കൂടെയുള്ളവർക്കും ഏറ്റവും മികച്ച സൌകര്യങ്ങൾ, സുരക്ഷ, ആരോഗ്യപരിപാലനം അങ്ങനെ എല്ലാ മേഖലകളിലും സമ്പൂർണമികവോടെയാണ് യു.എ.ഇ ഒളിംപ്ക്സിന് ആതിഥേയത്വം വഹിക്കുന്നത്. ലോകത്തിന്റെ വിവിധ ഭാഗങ്ങളിൽ നിന്നെത്തിയ 7500 മത്സരാർഥികൾക്കും സ്മാർട്ട് ഫിറ്റ്‌നസ് വാച്ചുകൾ നൽകിയിട്ടുണ്ട്. ഹൃദയമിടിപ്പ് അടക്കമുള്ള വിവരങ്ങൾ കൃത്യമായി അറിയാൻ കഴിയുന്നത് മത്സരാർഥികളുടെ സുരക്ഷ ഉറപ്പാക്കാൻ സഹായിക്കും. കായികമത്സരങ്ങൾക്കൊപ്പം കലയുടെ വസന്തത്തിനും അബുദബി സാക്ഷിയാവുകയാണ്. എമിറേറ്റ്സ് പാലസിൽ നടക്കുന്ന പ്രദർശനത്തിൽ ഫോട്ടോഗ്രാഫുകൾ, ചിത്രരചനകൾ, ശില്പങ്ങൾ, മറ്റ് കലാസൃഷ്ടികൾ എന്നിവ സന്ദർശകർക്ക് ആസ്വദിക്കാം. സ്‌പെഷ്യൽ ഒളിമ്പിക്‌സ് വേൾഡ് ഗെയിംസും അബുദാബിയിലെ അമേരിക്കൻ എംബസിയും ചേർന്നാണ് പരിപാടി സംഘടിപ്പിക്കുന്നത്.\nഭിന്നശേഷിക്കാർക്ക് പരിഗണന നൽകുന്നതിൽ എന്നും മുന്നിലാണ് യു.എ.ഇ. പാർക്കുകളിലും പോതു ഇടങ്ങളിലുമെല്ലാം പ്രത്യേക പരിഗണനയും സൌജന്യവും ഭിന്നശേഷിക്കാർക്ക് അനുവദിച്ചിട്ടുണ്ട്. കാഴ്ചയില്ലാത്തവരെ പരിഗണിച്ചു മെട്രോ സ്റ്റേഷനുകളിലേക്കുള്ള പ്രത്യേക പാത, ഓഫീസുകൾ, ഷോപ്പിങ് മാളുകൾ തുടങ്ങിയ സ്വകാര്യ, പൊതു സ്ഥലങ്ങളിലെല്ലാം ഭിന്നശേഷിക്കാർക്കു പ്രത്യേക പാർക്കിങ് സൌകര്യം നിർബന്ധമാണ്. ഭിന്നശേഷിക്കാരെന്ന വാക്കു യു.എ.ഇ ഉപയോഗിക്കാറില്ല എന്നതും കൌതുകവും പ്രചോദനവുമാണ്. നിശ്ചയദാർഡ്യക്കാരെന്ന പദമാണ് ഇവരെ വിശേഷിപ്പിക്കാൻ യു.എ.ഇ ഉപയോഗിക്കുന്നത്. രണ്ടായിരത്തി പതിനേഴിൽ യു.എ.ഇ പ്രധാനമന്ത്രിയും ദുബായ് ഭരണാധികാരിയുമായ ഷെയ്ഖ് മുഹമ്മദ് ബിൻ റാഷിദ് അൽ മക്തുമാണ് ഈ വാക്ക് ഉപയോഗിക്കണമെന്നു നിർദേശിച്ചത്. അങ്ങനെ നിശ്ചയദാർഡ്യക്കാരായ പ്രതിഭകൾക്കു പൂർണ പിന്തുണയുമായാണ് ഒരാഴ്ച നീളുന്ന എല്ലാത്തരത്തിലും സ്പെഷ്യലായ ഒളിംപിക്സ് അരങ്ങേറുന്നത്.\nകേരളത്തിൽ നിന്നടക്കം ഇരുന്നൂറ്റിഎഴുപതോളം കായികപ്രതിഭകളാണ് സ്പെഷ്യൽ ഒളിംപിക്സിൽ ഇന്ത്യയെ പ്രതിനിധീകരിക്കുന്നത്. അത്ലറ്റിക്സ്, വോളിബോൾ അടക്കം ജനപ്രിയ ഇനങ്ങളിലെല്ലാം ഇന്ത്യയിൽ നിന്നുള്ല താരങ്ങൾ മൽസരിക്കുന്നുണ്ട്. ഇന്ത്യൻ താരങ്ങളുടെ വിശേഷങ്ങളും വാർത്തകളുമാണ് ഇനി കാണുന്നത്.\nയു.എ.ഇയിൽ സ്പെഷ്യൽ ഒളിംപിക്സിൽ മിന്നിത്തിളങ്ങാൻ കേരളത്തിൽ നിന്നടക്കം 289 കായികപ്രതിഭകളാണ് അബുദബിയിലെത്തിയിരിക്കുന്നത്. എഴുപതു പരിശീലകരും സഹായികളുമടക്കം 389 അംഗ സംഘമാണ് ഇന്ത്യയെ പ്രതിനിധീകരിക്കുന്നത്. ആതിഥേയ രാഷ്ട്രമായ യു.എ.ഇ കഴിഞ്ഞാൽ ഏറ്റവുമധികം അംഗങ്ങൾ ഇന്ത്യയിൽ നിന്നാണ്. ഇരുപത്തിനാലിനങ്ങളിൽ പതിനാലിലും ഇന്ത്യൻ പ്രതിഭകൾ പങ്കെടുക്കുന്നുണ്ട്.\nഏറെ പ്രതീക്ഷകളോടെയാണ് പ്രതിഭകൾ കളത്തിലിറങ്ങുന്നത്. ഇരുപത്തെട്ടു താരങ്ങളാണ് കേരളത്തിൽ നിന്നും ഇന്ത്യയെ പ്രതിനിധീകരിക്കുന്നത്. പത്തു സ്വർണമടക്കം അൻപതിലേറെ മെഡലുകൾ കേരളത്തിന്റെ സംഭാവനയാകുമെന്നാണ് പ്രതീക്ഷ. സൈക്ലിങ്, നീന്തൽ,പെൺകുട്ടികളുടെ വോളിബോൾ, ബാസ്കറ്റ് ബോൾ, അത്ലറ്റിക്സ് ഇനങ്ങളിലാണ് കേരളത്തിലെ താരങ്ങളിലൂടെ സ്വർണം ലഭിക്കുമെന്നാണ് പരിശീലകരുടെ പ്രതീക്ഷ.\nഏറ്റവും മികച്ച താരങ്ങൾ ഉൾപ്പെട്ട മികച്ച ടീമാണ് ഇന്ത്യയുടേതെന്നാണ് ഗ്രീസ്, ഓസ്ട്രേലിയ ഉൾപ്പെടെ നാലു രാജ്യങ്ങളിൽ നാലു വിഭാഗങ്ങളുടെ പരിശീലകയായി ടീമിനൊപ്പമുള്ള സിസ്റ്റർ റാണിയുടെ സാക്ഷ്യം. .റോളർ സ്കേറ്റിങ്, ബാഡ്മിന്റൻ കോച്ച്, ടേബിൾ ടെന്നിസ്, സൈക്ലിങ് എന്നിവയുടെ പരിശീലകയാണ് കുറവിലങ്ങാട് സ്വദേശിയായ സിസ്റ്റർ റാണി.\nകേരള താരങ്ങൾ കൂടി ഉൾപ്പെട്ട ബാസ്ക്കറ്റ് ബോൾ ടീമിനു മികച്ച നേട്ടം കൈവരിക്കാനാകുമെന്ന ആത്മവിശ്വാസത്തിലാണ് ടീമംഗവും എറണാകുളം സ്വദേശിയുമായ ആതിര. എറണാകുളം സ്വദേശി ജ്യോതി, ഇടുക്കി സ്വദേശി റിൻസി എന്നവരും ബാസ്ക്കറ്റ് ബോൾ മൽസരത്തിൽ ഇന്ത്യക്കായി കളത്തിലിറങ്ങും.\nബാസ്ക്കറ്റ് ബോൾ ആൺകുട്ടികളുടെ വിഭാഗത്തിൽ കേരളത്തിൽ നിന്നുള്ള അഭിലാഷ്, ടോണി ഇവരും ഇന്ത്യയെ പ്രതിനിധീകരിക്കും. സ്പെഷൽ ഒളിംപിക്സിൽ മെഡലുകളുടെ എണ്ണത്തിൽ ഇത്തവണ ഇന്ത്യ റെക്കോർഡിഡുമെന്നാണ് പരിശീലകരുടെയും പ്രതിഭകളുടേയും പ്രതീക്ഷ. മുന്നൂറിലധികം മെഡലുകളുമായി ഇന്ത്യ മുന്നേറുമെന്നാണ് പ്രതീക്ഷയെന്നു നാഷണൽ സ്പോർട്സ് ഡയക്ടർ വിക്ടർ.ആർ.വാസ് പറയുന്നു.\nകൃത്യമായ പരിശീലനവും അതുവഴിയുള്ള ആത്മവിശ്വാസവുമാണ് ഇന്ത്യയുടെ കരുത്ത്. മാസങ്ങളുടെ പരിശീലനത്തിനു ശേഷമാണ് ടീം അബുദബിയിലെത്തിയത്. ഓസ്ട്രേലിയയിൽ രണ്ടായിരത്തിപതിനേഴിൽ നടന്ന വേൾഡ് ഗെയിംസിൽ മുപ്പത്തിയാറു സ്വർണവും പത്തു വെള്ളിയും ഇരുപത്തിയാറു വെങ്കലവും ഉൾപ്പെടെ എഴുപത്തിമൂന്നു സമ്മാനങ്ങളാണ് കരസ്ഥമാക്കിയത്. ഇത്തവൻ അതിൽക്കൂടുതൽ മെഡലുകൾ കിട്ടുമെന്നാണ് ടീമിൻറെ പ്രതീക്ഷ.\nഅബുദാബിയിലും ദുബായിലുമായി താരങ്ങൾ ഇന്ത്യയെ പ്രതിനിധീകരിക്കുമ്പോൾ ആവേശത്തോടെ പ്രവാസി ഇന്ത്യക്കാരും കാണികളായി ഗ്യാലറികളിലുണ്ടാകും.\nദുബായുടെ ചരിത്രം പരിചയപ്പെടാനും ലോകത്തിനു മുന്നിൽ അവതരിപ്പിക്കാനും ലക്ഷ്യമിട്ടു ഇരുപത്തിയേഴു മ്യൂസിയങ്ങൾ ഒരുങ്ങുന്നു. ഇതിൽ ആദ്യത്തെ രണ്ടു മ്യൂസിയങ്ങൾ പോയവാരം ജനങ്ങൾക്കായി തുറന്നു കൊടുത്തു. ദുബായിലെ ചരിത്രപ്രാധാന്യമേറിയ ക്രിക്കിനു സമീപമുള്ള ഈ മ്യൂസിയങ്ങളുടെ വിശേഷങ്ങളാണ് ഇനി പരിചയപ്പെടുന്നത്.\nതേംസ് നദി ലണ്ടനിനും നൈൽ നദി കെയ്റോയ്ക്കും സെയിൻ നദി പാരിസിനും നൽകിയ ചരിത്രസംഭാവനകളോളം പ്രിയപ്പെട്ടതാണ് ദുബായ് നഗരത്തിനു ക്രീക്ക് ജലപാത. ദുബായ് നഗരത്തിൻറെ വാണിജ്യ പാര സാംസ്കാരിക വളർച്ചയുടെ മുഖ്യസാക്ഷി. ദുബായ് നഗരത്തെ രണ്ടായി വിഭജിക്കുന്ന പതിനാലു കിലോമീറ്ററോളം കരയിലേക്കു കയറി നിൽക്കുന്ന ജലപാതയാണ് ദുബായ് ക്രീക്ക്. ദുബായുടെ ചരിത്രവും സംസ്കാരവുമുറങ്ങുന്ന തീരം.\nബി.സി മൂവായിരം മുതൽ ഇരുപതാം നൂറ്റാണ്ടിന്റെ മധ്യം വരെയുള്ള ചരിത്രം ദൃശ്യസാങ്കേതിക വിദ്യകളുടെ സഹായത്തോടെ പുതിയ തലമുറയ്ക്കു പരിചയപ്പെടുത്തുകയാണ് ദുബായ് ക്രീക്ക് ഹൌസ് മ്യൂസിയം. മരുഭൂമിയിൽ അപരിഷ്കൃതരായി കഴിഞ്ഞ ജനത എങ്ങനെ വികസനത്തിൻറെ നെറുകയിലെത്തിയെന്നു പരിചയപ്പെടുത്തുന്ന കാഴ്ചകൾ.\nദുബായുടെ കഥ പറയുന്ന പഴയ ചിത്രങ്ങൾ ഉൾപ്പെടെ നൂറ്റൻപതോളം പൗരാണിക വസ്തുക്കൾ ഇവിടെ പ്രദർശിപ്പിച്ചിട്ടുണ്ട്. മത്സ്യബന്ധനത്തിനുപയോഗിച്ചിരുന്ന പൌരാണിക വസ്തുക്കളും പഴയ വസ്ത്രങ്ങളുമെല്ലാം നേരിട്ടു കാണാം. ഒരുമിച്ചു കൂടാൻ മജ്ലിസുകളും, വസ്ത്രങ്ങളും നിത്യോപോഗ സാധനങ്ങളും വാങ്ങാനുള്ള സൂക്കുകളും പഴമകളോടെ വിഡിയോ ദൃശ്യങ്ങളായി കൺമുന്നിലെത്തുന്ന കാഴ്ച.\nക്രീക്കിനു സമീപത്തു നിന്നും ദുബായ് വളർന്ന കാഴ്ചകൾ പുത്തൻ സാങ്കേതിക വിദ്യകളുടെ സഹായത്തോടെയാണ് അവതരിപ്പിച്ചിരിക്കുന്നത്. 1960കളിൽ സ്ഥാപിതമായ റാഷിദ് തുറമുഖം, 1797ൽ നിർമിച്ച അൽ ഫഹ്ദി തുറമുഖം, 1962ലെ അൽ മക്തും പാലം, 1950കളിൽ തുടങ്ങിയ വൈദ്യുതിവൽക്കരണം, 1954ൽ സ്ഥാപിതമായ ദുബായ് മുനിസിപ്പാലിറ്റി, 1963ൽ തുടങ്ങിയ ദുബായ് നാഷണൽ ബാങ്ക് ഉൾപ്പെടെ ദുബായുടെ സാംസ്കാരിക വിദ്യാഭ്യാസ സാമ്പത്തിക ഭൂമിശാസ്ത്രപരമായ വളർച്ചകളുടെ ദൃശ്യാവിഷ്കാരമാണ് ക്രിക്ക് ഹൌസിൽ പൊതുജനങ്ങൾക്കായി അവതരിപ്പിച്ചിരിക്കുന്നത്.\nക്രീക്ക് ഹൌസിനു തൊട്ടടുത്തു ജലപാതയ്ക്കു സമീപമായാണ് ദുബായ് പെർഫ്യൂം ഹൌസ്. അറേബ്യൻ സംസാകാരത്തിൻറെ ഭാഗമായ സുഗന്ധദ്രവ്യങ്ങൾ നേരിട്ടുകാണാനും സ്വന്തമാക്കാനുമുള്ള അവസരം. അയ്യായിരം കൊല്ലത്തിലധികമുള്ള സുഗന്ധ വ്യാപാര ചരിത്രവും വിവിധ ദേശങ്ങളിലേക്ക് അതു പടർന്ന വഴികളും ഇവിടെ പരിചയപ്പെടാം. സ്പേം വെയ്ൽ എന്ന തിമിംഗലത്തിന്റെ വയറ്റിൽ ഉൽപാദിപ്പിക്കപ്പെടുന്ന ആംബർഗ്രീസിൽ നിന്നുള്ള ആംബർ, കസ്തൂരി മാൻ, വെരുക് എന്നിവയിൽ നിന്ന് ഉൽപാദിപ്പിക്കുന്ന കസ്തൂരി, ഊദ് മരത്തിൻറെ തടി വാറ്റിയുണ്ടാക്കുന്ന ഊദ് തുടങ്ങിയവ ഇവിടെ അനുഭവിച്ചറിയാനാകും.\nഏറ്റവും മികച്ച സാങ്കേതിക വിദ്യകളോടെയാണ് മ്യൂസിയം കാഴ്ചക്കാരെ കാത്തിരിക്കുന്നത്. ഒപ്പം സുഗന്ധ ദ്രവ്യങ്ങൾ അറബ് നാട്ടിലേക്കും ഇവിടെ നിന്നു മറ്റുരാജ്യങ്ങളിലേക്കും സഞ്ചരിച്ച കഥകളും പരിചയപ്പെടാം.\nദുബായ് മുനിസിപ്പാലിറ്റി, ദുബായ് കലാ സാംസ്കാരിക അതോറിറ്റി, വിനോദസഞ്ചാരവകുപ്പ് എന്നിവയുടെ സഹകരണത്തോടെയാണ് ക്രീക്ക് ഷിന്ദഗയിൽ 155 ഹെക്ടറിൽ രണ്ടായിരത്തിഇരുപതോടെ 25 മ്യൂസിയങ്ങൾ നിർമിക്കുന്നത്. ലൈഫ് ഓഫ് സീ, ലൈഫ് ഓൺ ലാൻഡ്, ചിൽഡ്രൻസ് പവിലിയൻ, അൽ മക്തൂം ഹൗസ്, കമ്യൂണിറ്റി ഹാൾ തുടങ്ങി ഒട്ടേറെ പ്രമേയങ്ങളിൽ അടിസ്ഥാനപ്പെടുത്തിയായിരിക്കും മ്യൂസിയങ്ങൾ. പതിനഞ്ചു ദിർഹമാണ് രണ്ടു മ്യൂസിയങ്ങളിലേക്കുള്ള പ്രവേശന നിരക്കു. മുതിർന്നവർക്കും ഭിന്നശേഷിക്കാർക്കും പ്രവേശനം സൌജന്യമാണ്.\nഇന്ത്യയുടേയും യു.എ.ഇയുടേയും ബന്ധത്തിൻറെ നേർസാക്ഷ്യമായി അബുദബിയിൽ സായിദ് ഗാന്ധി ഡിജിറ്റൽ മ്യൂസിയം. ഇരുരാജ്യങ്ങളുടേയും രാഷ്ട്രപിതാക്കൻമാരുടെ പേരിലുള്ള മ്യൂസിയം പൊതുജനങ്ങൾക്കായി തുറന്നുകൊടുത്തു. സായിദ് ഗാന്ധി മ്യൂസിയത്തിലെ കാഴ്ചകളാണ് ഇനി പരിചയപ്പെടുന്നത്.\nഇന്ത്യയുടെ രാഷ്ട്രപിതാവ് മഹാത്മാഗാന്ധിയുടെ നൂറ്റിഅൻപതാം ജന്മവാർഷികത്തിൻറേയും യു.എ.ഇ രാഷ്ട്രപിതാവ് ഷെയ്ഖ് സായിദ് ബിൻ സുൽത്താൻ അൽ നഹ്യാന്‍റെ ജന്മശതാബ്ദിയുടേയും പശ്ചാത്തലത്തിലാണ് മ്യൂസിയം ആരംഭിച്ചത്. ജനതകളുടെ നന്മയ്ക്കായി സമർപ്പിച്ച ജീവിതങ്ങളെ ഓർമപ്പെടുത്തുന്ന കാഴ്ചകൾ പരിചയപ്പെടുത്തുകയാണിവിടം.\nജനങ്ങളുടെ ക്ഷേമത്തിനായി പ്രവർത്തിച്ച ഇരുനേതാക്കളും ലോകത്തിന് നൽകിയ മഹത്തായ സംഭാവനകൾ പ്രദർശനത്തിൽ കാണാം. അബുദബിയിൽ മനാറത് അൽ സാദിയത്തിൽ ഗാന്ധിയുടെയും സായിദിന്റെയും സമാനമായ ആശയങ്ങളെ ആറ് വിഭാഗങ്ങളാക്കി തിരിച്ചാണ് മ്യൂസിയം നിർമ്മിച്ചത്. ഇന്ത്യയും യു.എ.യിലും തമ്മിൽ കാലങ്ങളായി തുടരുന്ന സാംസ്കാരിക നയതന്ത്ര ബന്ധം മ്യൂസിയത്തിലെത്തുന്നവർക്ക് കൈമാറുകയാണ് ലക്ഷ്യം.\nദൃശ്യസാങ്കേതിക വിദ്യയുടെ അതിനൂതന സംവിധാനങ്ങളെ ഉപയോഗപ്പെടുത്തിയിരിക്കുന്ന മ്യൂസിയം പുതുതലമുറയ്ക്ക് ആകർഷകമാകും. സഹിഷ്ണുത, സഹവർത്തിത്വം, ജീവകാരുണ്യം, വനിതാ ശാക്തീകരണം, മതസൌഹാർദം, പരിസ്ഥിതി സൌഹൃദ വികസനം തുടങ്ങിയവയ്ക്ക് ഇരുനേതാക്കളും നൽകിയ സംഭാവനകളും അവരുടെ വചനങ്ങളും അറബിക്, ഇംഗ്ലീഷ് ഭാഷകളിൽ രേഖപ്പെടുത്തിയിട്ടുമുണ്ട്.\nയു.എ.ഇ സാംസ്കാരിക, വൈജ്ഞാനിക വികസന മന്ത്രാലയവും ഡൽഹിയിലെ മഹാത്മാഗാന്ധി ഡിജിറ്റൽ മ്യൂസിയവും സഹകരിച്ചാണ് സായിദ്-ഗാന്ധി ഡിജിറ്റൽ മ്യൂസിയം യാഥാർഥ്യമാക്കിയത്. ക്വിറ്റ് ഇന്ത്യാ സമരം, ദണ്ഡിയാത്ര, ഉപ്പുസത്യാഗ്രഹം തുടങ്ങിയ സ്വാതന്ത്ര്യസമരത്തിലെ ചരിത്രപ്രധാന ഏടുകളും ഹിംസയ്ക്കെതിരെ നടത്തിയ പരിസ്ഥിതി സൌഹൃദ സമരമുറകളും സന്ദേശങ്ങളും പ്രദർശനത്തിൽ കാണാം. യു.എ.യിലെ സഹിഷ്ണുതാ വർഷാചരണത്തിന്റെ ഭാഗമായി ഈ രാജ്യം മുറുകെപ്പിടിക്കുന്ന സഹിഷ്ണുതാ ആശയങ്ങളാണ് മ്യൂസിയം മുന്നോട്ട് വെക്കുന്നത്.\nഅബുദബിയിലെ ഇന്ത്യൻ എംബസിയിൽ നിന്നുള്ള ചർക്കയും മ്യൂസിയത്തിൻറെ ഭാഗമാണ്. മ്യൂസിയത്തിന്റെ ആദ്യഘട്ടം ഡിസംബർ നാലിന് ഇന്ത്യയുടെയും യുഎഇയുടെയും വിദേശകാര്യമന്ത്രിമാരായ സുഷ്മ സ്വരാജും ഷെയ്ഖ് അബ്ദുല്ല ബിൻ സായിദ് അൽനഹ്യാനും ചേർന്ന് ഉദ്ഘാടനം നടത്തിയിരുന്നു.


ചാന്ദ്രയാത്രയെക്കുറിച്ചുള്ള ഗൂഢാലോചനാസിദ്ധാന്തം പരിഗണിച്ചാല് രസകരമായ സവിശേഷതകള് ഏറെആഘോഷവും വില്പനയുമാണ്. നാല് ലക്ഷം ആളുകളുടെ മനുഷ്യപ്രയത്‌നവും വിപുലമായ തയ്യാറെടുപ്പുകളും കൃത്യമായ തെളിവുകളും ഒക്കെയുായിട്ടും ചാന്ദ്രയാത്രാവിവാദം ഹാരിപോട്ടര് സാഹിത്യംപോലെ വിറ്റഴിയപ്പെട്ടു. അമേരിക്കയില് മാത്രം ആറ് ശതമാനം ആളുകള് അപ്പോളോ 11 നാസ തിരക്കഥ രചിച്ച നാടകമാണെന്ന് വിശ്വസിക്കുന്നുത്രേ.\nഗൂഢാലോചനാപ്രമാണങ്ങളുടെ ഒരു വശ്യത അവയുടെ സരളതയും ലാളിത്യവുമാണ്. ഇന്ന് ലോകത്തുള്ള ഏത് സങ്കീര്‍ണ്ണമായ സാമ്പത്തിക സാമൂഹിക രാഷ്ട്രീയ പ്രശ്‌നങ്ങള്‍ക്കും ഗൂഢാലോചനാവാദക്കാര് ലളിതമായ ആഖ്യാനങ്ങളും വിശദീകരണങ്ങളും നല്‍കുന്നു: ”മനുഷ്യന്റെ ഒരു ചെറിയ കാല്‍വെപ്പ്, മനുഷ്യരാശിക്കൊരു വലിയ കുതിച്ചുചാട്ടം” എന്ന് ചന്ദ്രനില് ആദ്യം കാലുകുത്തിയ നീല് ആംസ്‌ട്രോങ് വിശേഷിപ്പിച്ച അപ്പോളോ 11 ദൗത്യം ഒരു കബളിപ്പിക്കല് നാടകമായിരുന്നു എന്ന് കേട്ടപ്പോള് ഓള്‍ഡ്രിന് ശുണ്ഠി വന്നതില് അത്ഭുതമില്ല. എന്നാല് ആശ്ചര്യകരം എന്നു പറയാവുന്നത് ഇത്തരം അയുക്തികമായ തട്ടിപ്പുവാദകഥകള് വിശ്വസിക്കാന് നമ്മുടെ ലോകത്ത് കുറെയധികം ആളുകള് ഇപ്പോഴുമു് എന്നുള്ളതാണ്. നിര്‍ഭാഗ്യവശാല്, അവരില് പലരും ജോലിനോക്കുന്നത് യൂണിവേഴ്‌സിറ്റികളിലെയും കോളജു കളിലെയും ഫിസിക്‌സ് ഡിപ്പാര്‍ട്ടുമെന്റുകളിലാണ് !\nമനുഷ്യന്റെ ചാന്ദ്രയാത്ര എങ്ങനെ സാധ്യമായെന്ന് ശാസ്ത്രത്തിന്റെ പിൻബലത്തോടെ അക്കമിട്ട് അവതരിപ്പിക്കുകയാണ് സ്വതന്ത്രചിന്തകനും പ്രഭാഷകനുമായ രവിചന്ദ്രൻ സി. തന്റെ ‘അമ്പിളിക്കുട്ടൻമാർ: ചാന്ദയാത്രയും ഗൂഢാലോചനാസിദ്ധാന്തങ്ങളും’ എന്ന പുസ്തകത്തിലൂടെ.\nസയൻസിന്റെ നേട്ടങ്ങളെ അംഗീകരിക്കാൻ വൈമുഖ്യം പ്രകടിപ്പിക്കുന്നവർ ശാസ്ത്ര-വിരുദ്ധ ഉത്തരാധുനിക വീക്ഷണമുള്ളവരും കടുത്ത മതവാദികളുമാണ് എന്നാണ് ഗ്രന്ഥകാരൻ സ്ഥാപിച്ചെടുക്കുന്നത്. വളരെ രസകരമായി വായിക്കാൻ സാധിക്കുന്ന തരത്തിലാണ് പുസ്തകം രചിച്ചിട്ടുള്ളത്. ചാന്ദയാത്രയെക്കുറിച്ച് നിലവിലുള്ള എതിർവാദങ്ങളുടെയെല്ലാം മുനയൊടിക്കാൻ രവിചന്ദ്രൻ സി. യ്ക്ക് സാധിക്കുന്നുണ്ട്. മലയാളത്തിൽ ഇത്തരമൊരു പുസ്‌കം പുറത്തിറങ്ങിയതിൽ ശാസ്ത്രസ്‌നേഹികൾക്ക് സന്തോഷിക്കാം.


ജോര്‍ജ്ജ് ഫെര്‍ണാണ്ടസ് പ്രതിരോധ മന്ത്രി | Fernandes re-inducted into Cabinet - Malayalam Oneindia\nജോര്‍ജ്ജ് ഫെര്‍ണാണ്ടസ് പ്രതിരോധ മന്ത്രി\nദില്ലി :തെഹല്‍ക വിവാദത്തെ തുടര്‍ന്ന് രാജിവച്ച കേന്ദ്ര പ്രതിരോധ വകുപ്പ് മന്ത്രി ജോര്‍ജ്ജ് ഫെര്‍ണാണ്ടസിന് വീണ്ടും കേന്ദ്ര മന്ത്രിസഭയില് സ്ഥാനം.\nപ്രതിരോധ വകുപ്പ് തന്നെയാണ് ഫെര്‍ണാണ്ടസിന് പ്രധാനമന്ത്രി നല്‍കിയിരിക്കുന്നത്. ഈസ്ഥാനത്തുനിന്നാണ് ഫെര്‍ണാണ്ടസ് മാര്‍ച്ച് 15 . തെഹല്‍ക കോഴവിവാദത്തെ തുടരര്‍ന്നാണ് ഫെര്‍ണാണ്ടസ് രാജിക്ക് നിര്‍ബന്ധിതനായത്.\nഒക്ടോബര് 15 തിങ്കളാഴ്ച രാവിലെ രാഷ്ട്രപതി ഭവനില് നടന്ന ചടങ്ങില് ജോര്‍ജ്ജ് ഫെര്‍ണാണ്ടസ് കേന്ദ്രമന്ത്രിയായി അധികാരമേറ്റു. രാഷ്ട്രപതി കെ ആര് നാരായണന് സത്യ വാചകം ചൊല്ലകൊടുത്തു. ഉപരാഷ്ട്രപതി കിഷന്‍കാന്ത്, പ്രധാനമന്ത്രി വാജ് പേയി, ലോക്സഭാ സ്പീക്കര് ബാലയോഗി എന്നിവര് ചടങ്ങില് പങ്കെടുത്തു.\nകെസി പന്തിനെപ്രതിരോധ മന്ത്രിയാക്കിയേക്കുമെന്ന് അഭ്യൂഹം ഉണ്ടായിരുന്നെങ്കിലും ഒക്ടോബര് 14 ഞായറാഴ്ച വിദേശകാര്യ മന്ത്രി ജസ്വന്ത് സിംഹ് ഫെര്‍ണാണ്ടസ് മന്ത്രിയാവുന്നതില് കുഴപ്പമില്ല എന്ന് പറഞ്ഞിരുന്നു. അപ്പോള് തന്നെ ഫെര്‍ണാണ്ടസ് മന്ത്രയായേക്കുമെന്ന് വ്യക്തമായിരുന്നു. അഫ്ഗാന് യുദ്ധം നടക്കുന്ന സാഹചര്യത്തില് പ്രതിരോധ മന്ത്രിസ്ഥാനത്തിന് യോഗ്യന് ഫെര്‍ണാണ്ടസ് തന്നെ യെന്നായിരുന്നു ജസ്വന്ത് സിംഹിന്റെ പരാമര്‍ശം. ജസ്വന്ത് സിഹിന് വിദേശത്തോടൊപ്പം പ്രതിരോധം കൂടിഉള്ളത് അധിക ജോലിഭാരമായതാണ് ഫെര്‍ണാണ്ടസിനെ കൂടി ചേര്‍ത്ത് മന്ത്രിസഭ വികസിപ്പിക്കാനുണ്ടായ സാഹചര്യം.\nഎന് ഡി എ യിലെ ചില കക്ഷികള് ഈ തീരുമാനത്തിനെതിരെ പ്രതികരിച്ചതായാണ് അറിയുന്നത്. തൃണമൂല് കോണ്‍ഗ്രസ് നേതാവായ മമതാ ബാനര്‍ജി യാണ് വിയോജിപ്പ് പ്രകടിപ്പിച്ച പ്രധാന നേതാവ്. ഫെര്‍ണാണ്ടസ് പ്രതിരോധവകുപ്പ് സ്വീകരിക്കാതിരിക്കണമെന്ന് സമതാ പാര്‍ട്ടി നേതാവായ പ്രഭുനാഥ് സിംഹ് തന്നെ അഭിപ്രായപ്പെട്ടു.\nഹീരന് പഥക് സഹ മന്ത്രിയായും സത്യ പ്രതിജ്ഞ ചെയ്തു. ഒരു കൊലപാതക കേസുമായി ബന്ധമുള്ളതിനെ തുടര്‍ന്നാണ് ഹീരന് കഴിഞ്ഞ വര്‍ഷം മന്ത്രിസ്ഥാനം രാജി വച്ചത്.


പി സി ജോര്‍ജ്ജുമായി പോയ വാഹനം ഇടിച്ച് ഒരാള്‍ക്ക് പരിക്ക്\nHomeപി സി ജോർജ്പി സി ജോര്‍ജ്ജുമായി പോയ വാഹനം ഇടിച്ച് ഒരാള്‍ക്ക് പരിക്ക്\nപി സി ജോര്‍ജ്ജിനെ തിരുവനന്തപുരത്തേക്ക് കൊണ്ടുപോകും വഴി പൊലീസ് വാഹനം തട്ടി ഒരാള്‍ക്ക് പരുക്കേറ്റു. മംഗലപുരത്ത് വെച്ചാണ് ഒരാള്‍ക്ക് പരുക്കേറ്റത്. ചന്തവിള സ്വദേശി മുഹമ്മദ് ബഷീറിനാണ് പരുക്ക്. രാത്രി 12.15ഓടെയായിരുന്നു സംഭവം. പരുക്ക് ഗുരുതരമല്ല.\nറോഡ് മുറിച്ചു കടക്കുമ്പോള് മുഹമ്മദിനെ വാഹനമിടിക്കുകയായിരുന്നു. ഇയാളെ മെഡിക്കല് കോളേജ് ആശുപത്രിയില് പ്രവേശിപ്പിച്ച് ചികിത്സ തേടി. അതേസമയം, വിദ്വേഷ പ്രസംഗക്കേസില് മുന് എംഎല്‍എ പിസി ജോര്‍ജിനെ വഞ്ചിയൂര് കോടതി പതിനാല് ദിവസത്തേക്ക് റിമാന്‍ഡ് ചെയ്തു. പൂജപ്പുര ജയിലില് എത്തിക്കും\nപി.സി.ജോര്‍ജ് വിദ്വേഷ പ്രസംഗം ആവര്‍ത്തിച്ചത് ഗൂഢാലോചനയുടെ ഭാഗമെന്നാണ് റിമാന്‍ഡ് റിപ്പോര്‍ട്ട്. പ്രസ്താവന ആവര്‍ത്തിച്ചത് രണ്ട് മതവിഭാഗങ്ങള് തമ്മില് സ്പര്‍ധയുണ്ടാക്കാനെന്നും പി.സി.ജോര്‍ജിന്റെ ശബ്ദ സാംപിള് പരിശോധിക്കണമെന്നും പൊലീസ് വ്യക്തമാക്കിയിരുന്നു.\nതനിക്കെതിരെയുള്ള നടപടികള് ക്രൂരതയാണെന്നായിരുന്നു പി സി േേജാര്‍ജ്ജിന്റെ പ്രതികരണം. തന്നെ ഇങ്ങനെ ദേഹണ്ഡിച്ച് കൊണ്ട് നടക്കുന്നതെന്തിനാണ്. ഇന്നലെ പാലാരിവട്ടം സ്റ്റേഷനില് എത്തിയതാണ്. ജാമ്യം ലഭിച്ചതിന് ശേഷം എല്ലാം പറയാം. അറസ്റ്റില് സമൂഹം മറുപടി പറയട്ടെയെന്നും പിസി ജോര്‍ജ് മാധ്യമങ്ങളോട് പറഞ്ഞു.


agricultural bill | ശബ്ദവോട്ടോടെ കാര്‍ഷിക പരിഷ്ക്കാര ബില്ലുകള് രാജ്യസഭ പാസാക്കി - Malayalivartha.com Widgets Magazine\n20 SEPTEMBER 2020 03:13 PM IST\nകാര്‍ഷിക പരിഷ്ക്കാര ബില്ലുകള് രാജ്യസഭ പാസാക്കി. കര്‍ഷകസമരങ്ങള്‍ക്കും പ്രതിപക്ഷ പ്രതിഷേധങ്ങള്‍ക്കിടയില് ശബ്ദ വോട്ടോടുകൂടിയാണ് ബില്ലുകള് പാസാക്കിയത്. ബില് പാര്‍ലമെന്ററി സെലക്ട് കമ്മിറ്റിക്ക് വിടണമെന്ന ആവശ്യം തള്ളികൊണ്ടാണ് ബില്ലുകള് സര്‍ക്കാര് പാസാക്കിയത്. ആദ്യ രണ്ടു ബില്ലുകളാണ് പാസാക്കിയത്. കരാര് കൃഷി അനുവദിക്കലും ഉത്പന്ന വിപണന നിയന്ത്രണം നീക്കലും സംബന്ധിച്ച ബില്ലുകളാണിവ. ഒരു ബില്ല് കൂടി പാസാക്കാനുണ്ട്.\nകാര്‍ഷിക ബില്ലുകള് രാജ്യസഭയില് ചര്‍ച്ച ചെയ്യുന്നതിനിടെ നാടകീയ രംഗങ്ങളാണ് അരങ്ങേറിയത്. പ്രതിപക്ഷ അംഗങ്ങള് രാജ്യസഭാ ഉപാധ്യക്ഷന്റെ ഡയസിലേക്ക് ഇരച്ചുകയറി. തൃണമൂല് കോണ്‍ഗ്രസ് അംഗം ഡെറിക് ഒബ്രിയാന്റെ നേതൃത്വത്തിലായിരുന്നു പ്രതിപക്ഷ പ്രതിഷേധം. ഡെറിക് ഒബ്രിയന് ഉപാധ്യക്ഷന്റെ മൈക്ക് തകര്‍ക്കുകയും പേപ്പറുകള് വലിച്ചുകീറുകയും ചെയ്തു. പിന്നീട് നടുത്തളത്തിലിറങ്ങി മറ്റു പ്രതിപക്ഷ അംഗങ്ങള് പ്രതിഷേധ മുദ്രാവാക്യങ്ങള് മുഴക്കി. ഇതിനിടെ അംഗങ്ങള് ബില്ലുകളുടെ പകര്‍പ്പ് വലിച്ചുകീറുകയും ചെയ്തു.


നടി ആക്രമിക്കപ്പെട്ട സംഭവം; ജാമ്യത്തിലിറങ്ങി മുങ്ങിയ പ്രതി പിടിയില് - Express Kerala\nകൊച്ചിയില് നടിയെ ആക്രമിച്ച സംഭവത്തിലെ ഒമ്പതാം പ്രതി പൊലീസ് പിടിയില്. ജാമ്യത്തിലിറങ്ങിയ സനല് കുമാറാണ് പിടിയിലായത്. സനല് കുമാറിനെ എത്രയും പെട്ടന്ന് ഹാജരാക്കണമെന്ന് കോടതി ഉത്തരവിട്ടിരുന്നു. തുടര്‍ന്ന് സനല്‍കുമാറിന് ജാമ്യം നിന്നവരെ കോടതി വിളിച്ചു വരുത്തിയിരുന്നു.\nഅതേസമയം മെമ്മറികാര്‍ഡില് അടങ്ങിയ ദൃശ്യങ്ങള് പരിശോധിക്കാന് നടന് ദിലീപ് വിചാരണക്കോടതിയില് അപേക്ഷ നല്‍കിയിരുന്നു. ദൃശ്യങ്ങള് പരിശോധിപ്പിക്കുന്നത് കേരളത്തിനു പുറത്തുള്ള വിദഗ്ധനെക്കൊണ്ടാണെന്നും ഇതിന് കുറച്ച് സമയം വേണമെന്നും ദിലീപിന്റെ അഭിഭാഷകന് അഡീഷണല് സെഷന്‍സ് കോടതിയെ അറിയിച്ചിട്ടുണ്ട്. അതേസമയം 11ന് കേസ് പരിഗണിക്കുന്ന സമയത്ത് ഇക്കാര്യം അറിയിക്കണമെന്ന് കോടതിയും നിര്‍ദേശിച്ചു.\nഅതേസമയം, തെളിവുകള് അടങ്ങിയ ഡിജിറ്റല് രേഖകള് നല്‍കണമെന്ന ദിലീപിന്റെ ആവശ്യം അംഗീകരിക്കാനാകില്ലെന്ന് പ്രോസിക്യൂഷന് വ്യക്തമാക്കുകയും ചെയ്തു. സിസിടിവി ദൃശ്യങ്ങള്, മൊബൈല് ഫോണ് ദൃശ്യങ്ങള് എന്നിവ ഉള്‍പ്പെടെ 32 ഡിജിറ്റല് രേഖകളാണ് ദിലീപ് ആവശ്യപ്പെട്ടിരുന്നത്. സിനിമ ചിത്രീകരണത്തിന്റെ തിരക്ക് ചൂണ്ടിക്കാട്ടി കേസിലെ എട്ടാം പ്രതിയായ ദിലീപ് കോടതിയില് അവധി അപേക്ഷ നല്‍കുകയാണ് ഉണ്ടായത്.\nഇതിനിടെ തന്റെ കുറ്റസമ്മത മൊഴിയുടെ വീഡിയോ ദൃശ്യത്തിലെ ചില ഭാഗങ്ങള് നീക്കം ചെയ്യണമെന്ന ഒന്നാംപ്രതി പള്‍സര് സുനിയുടെ ഹര്‍ജിയും ജഡ്ജി ഹണി എം. വര്‍ഗീസ് പതിനൊന്നിലേക്ക് മാറ്റി. പ്രോസിക്യൂഷനുവേണ്ടി സ്‌പെഷ്യല് പ്രോസിക്യൂട്ടര് എ. സുരേശന് ഹാജരായി.\n2017 ജനുവരി 17നാണ് കൊച്ചിയില് നടി ആക്രമിക്കപ്പെടുന്നത്. സിനിമാനടിയുടെ കാറില് അതിക്രമിച്ചു കയറിയ സംഘം അപകീര്‍ത്തികരമായ വീഡിയോ എടുക്കുകയും ഭീഷണിപ്പെടുത്തുകയും ചെയ്തു. ഫെബ്രുവരി 18ന് നടിയുടെ കാറോടിച്ചിരുന്ന മാര്‍ട്ടിന് ആന്റണി പിടിയിലായി. സുനില്‍കുമാര് അടക്കം6പേര്‍ക്കെതിരെ പോലീസ് കേസെടുത്തിരുന്നു. പിന്നീട് ഫെബ്രുവരി 19ന് നടിയെ ആക്രമിക്കാന് ഉപയോഗിച്ച വാന് കൊച്ചി തമ്മനത്ത് ഉപേക്ഷിക്കപ്പെട്ട നിലയില് കണ്ടെത്തുകയും ചെയ്തു.\nഫെബ്രുവരി 23ന് കീഴടങ്ങാനായി എറണാകുളം അഡീഷണല് ചീഫ് ജുഡീഷ്യല് മജിസ്ട്രേറ്റ് കോടതിയിലെത്തിയ സുനില്‍കുമാറിനേയും വിജീഷിനേയും ബലപ്രയോഗത്തിലൂടെ പോലീസ് പിടികൂടുകയായിരുന്നു. കേസില് ജൂണ് 18ന് സുനില്‍കുമാറിനെ ഒന്നാംപ്രതിയാക്കി അങ്കമാലി ഫസ്റ്റ്കല്‍സ് ജുഡീഷ്യല് മജിസ്ട്രേറ്റ് കോടതിയില് പോലീസ് കുറ്റപത്രം സമര്‍പ്പിച്ചു. ശേഷം ജൂലൈ 10നാണ് കേസില് ദിലീപ് അറസ്റ്റിലാവുന്നത്.\nസച്ചിയുടെ വേര്‍പാടില് ഒറ്റവാക്കില് അനുശോചിച്ച് പൃഥ്വി; വാക്കുകള് മുറിയുന്നു:ദിലീപ്\nഏപ്രില് 24 വരെ എറണാകുളത്ത് ലോക്ക്ഡൗണ് ഇളവുകള് ഇല്ല: വി.എസ്.സുനില്‍കുമാര്


editor Wednesday, August 8th, 2012 1:15 pm 8 August, 2012\nകൊല്‍ക്കത്ത : തൃണമൂല് കോണ്‍ഗ്രസ്സ് നേതാക്കള് ജീവിക്കുന്നത് വിഡ്ഢികളുടെ സ്വര്‍ഗ്ഗത്തിലാണെന്ന് കൊല്‍ക്കത്തയിലെ കോണ്‍ഗ്രസ്സ് നേതാവ് പ്രദീപ് ഭട്ടാചാര്യ.\n2014 ലെ ലോക്‌സഭാ തിരഞ്ഞെടുപ്പില് ഒറ്റക്കു മത്സരിക്കുമെന്ന തൃണമൂല് നേതാക്കളുടെ പ്രസ്താവനയോട് പ്രതികരിക്കുകയായിരുന്നു അദ്ദേഹം. തൃണമൂല് നേതാക്കളുടെ പ്രസ്താവനയെ സ്വാഗതം ചെയ്യുന്നെന്ന് പറഞ്ഞ പ്രദീപ് സംസ്ഥാനത്തെ 42 സീറ്റിലും ജയിച്ചുകളയാമെന്ന തൃണമൂലിന്റെ ആഗ്രഹം നടക്കില്ലെന്നും പറഞ്ഞു.\nഒറ്റക്ക് മത്സരിക്കാന് തങ്ങള്‍ക്കും ആത്മവിശ്വാസക്കുറവൊന്നുമില്ലെന്നും അതിനുള്ള ശക്തി കോണ്‍ഗ്രസ്സിനുണ്ടെന്നും അദ്ദേഹം പറഞ്ഞു.\nവൈസ് പ്രസിഡന്റ് തിരഞ്ഞെടുപ്പിന് മുമ്പ് സോണിയാ ഗാന്ധി നല്‍കിയ വിരുന്നില് പങ്കെടുക്കവേയാണ് തൃണമൂല് നേതാവും ആരോഗ്യവകുപ്പ് സഹമന്ത്രിയുമായ സുദീപ് ബന്ദോപാധ്യായ തൃണമൂല് ഒറ്റക്ക് മത്സരിക്കുമെന്ന് വ്യക്തമാക്കിയത്.\nതൃണമൂല് ഒറ്റക്ക് മത്സരിച്ച് 42 സീറ്റും സ്വന്തമാക്കി പാര്‍ലമെന്റില് ശക്തിയായിത്തീരുകയാണ് തങ്ങളുടെ ലക്ഷ്യമെന്നായിരുന്നു സുദീപ് ബന്ദോപാധ്യായ ദല്‍ഹിയില് മാധ്യമപ്രവര്‍ത്തകരോട് പറഞ്ഞത്.


Yuva Krishna Shared A Video Of Pregnant Mridula Vijay Eating Food Goes Viral ഗര്‍ഭിണിയായ ഭാര്യയെ കളിയാക്കാന് നില്‍ക്കണ്ട; മൃദുലയ്ക്ക് ഭക്ഷണം വാരി കൊടുക്കുന്ന വീഡിയോ പങ്കുവെച്ച് യുവ - Malayalam Filmibeat\n| Updated: Thursday, January 13, 2022, 10:54 [IST]\nമിനിസ്‌ക്രീന് പ്രേക്ഷകര്‍ക്ക് ഏറ്റവും പ്രിയപ്പെട്ട താരദമ്പതിമാരാണ് മൃദുല വിജയിയും യുവകൃഷ്ണയും. ഈ വര്‍ഷം ജൂലൈയിലാണ് താരങ്ങള് വിവാഹിതരാവുന്നത്. സീരിയലുകളില് ഒരുമിച്ച് അഭിനയിച്ചിട്ടില്ലെങ്കിലും മുന്‍പരിചയം ഉണ്ടായിരുന്നു. നടി രേഖ രതീഷ് വഴി വന്ന ആലോചന വിവാഹത്തിലേക്ക് എത്തുകയായിരുന്നു. വലിയ ആഘോഷമായി നടത്തിയ വിവാഹത്തിന് പിന്നാലെ ഇരുവരും സീരിയല് വര്‍ക്കുകളിലേക്ക് തന്നെ തിരിഞ്ഞു. വലിയൊരു സന്തോഷ വാര്‍ത്ത പങ്കുവെച്ച് കൊണ്ടാണ് കഴിഞ്ഞ ദിവസം താരങ്ങള് എത്തിയത്.\nതങ്ങള് അച്ഛനും അമ്മയും ആകാന് പോവുകയാണെന്നും ഞങ്ങളുടെ സൂപ്പര്‍ഹീറോ വൈകാതെ എത്തും എന്നുമാണ് മൃദുല പങ്കുവെച്ച കുറിപ്പില് പറയുന്നത്. പിന്നാലെ അച്ഛനാവാന് പോവുന്നതിന്റെ സന്തോഷം അറിയിച്ച് യുവയും എത്തി. താരദമ്പതിമാര്‍ക്കുള്ള ആശംസകള് അറിയിച്ച് നിരവധി ആരാധകരും വന്നിരിക്കുകയാണ്. ഇതിനിടയിലാണ് മൃദുലയുടെ ഓരോ കഷ്ടപ്പാടുകള് നിറഞ്ഞ രസകരമായൊരു വീഡിയോ യുവ പങ്കുവെച്ചിരിക്കുന്നത്. പിന്നാലെ ഭാര്യയെ കളിയാക്കാൻ നിൽക്കണ്ടെന്ന മുന്നറിയിപ്പ് നൽകി കൊണ്ട് ആരാധകരും എത്തിയിരിക്കുകയാണ്.\nപ്രഗ്നന്‍സി കണ്‍ഫോം ചെയ്ത് കൊണ്ടുള്ള റിസള്‍ട്ട് കാണിക്കുന്ന ചിത്രവുമായിട്ടാണ് യുവയും മൃദുലയും ആദ്യമെത്തിയത്. 'ഞാന് ഒരു അച്ഛനാവാന് പോവുകയാണ്. ഈ നിമിഷത്തിലെ എന്റെ വികാരങ്ങള് എന്താണെന്ന് എനിക്ക് പ്രകടിപ്പിക്കാന് സാധിക്കുന്നില്ല. നിങ്ങള് എല്ലാവരുടെയും അനുഗ്രഹവും പ്രാര്‍ഥനകളും വേണം. എന്റെ പ്രിയപ്പെട്ട മൃദുലയ്ക്ക് ഒത്തിരി സ്‌നേഹങ്ങള് നേരുന്നു എന്നുമാണ് യുവ പങ്കുവെച്ച ചിത്രത്തിന് ക്യാപ്ഷനായി നല്‍കിയിരിക്കുന്നത്. എലീന പടിക്കല് അടക്കം ടെലിവിഷന് മേഖലകളില് നിന്നുള്ള നിരവധി പേരാണ് താരങ്ങളുടെ സന്തോഷത്തില് ആശംസ അറിയിച്ച് എത്തിയിരിക്കുന്നത്.\nഅതേ സമയം രസകരമായൊരു വീഡിയോ കൂടെ യുവ പങ്കുവെച്ചിരുന്നു. മൃദുലയ്ക്ക് അമ്മ ചോറ് വാരി കൊടുക്കുന്നതാണ് വീഡിയോയില് ഉള്ളത്. എന്നാല് മണം പിടിക്കാത്തത് കാരണം മൂക്ക് പൊത്തിയാണ് നടി പിടിച്ചിരിക്കുന്നത്. വൊമിറ്റിങ് പ്രശ്‌നം ഉണ്ടാവുന്നത് കൊണ്ടാണിത്. ഭക്ഷണം തീരെ കഴിക്കാന് പറ്റാത്ത അവസ്ഥയായത് കൊണ്ടുള്ള അസ്വസ്ഥതകളാണ് നടി കാണിക്കുന്നത്. 'ഇനി എന്തൊക്കെ കാണണം ഈശ്വരാ' എന്നാണ് വീഡിയോയ്ക്ക് യുവ ക്യപ്ഷനിട്ടിരിക്കുന്നത്.\nഇതെക്കെ ഒരു ചെറുത്, വലുത് ഇനി എന്തൊക്കെ കാണാനിരിക്കുന്നു എന്നാണ് ചിലര് യുവയുടെ പോസ്റ്റിന് താഴെ കമന്റട്ടിരിക്കുന്നത്. ഒരേ ഒരു വട്ടമെങ്കിലും ഈ അവസ്ഥ അനുഭവിക്കണം.. അവര്‍ക്കേ ആ ബുദ്ധിമുട്ട് മനസിലാവൂ.. വല്ലാത്തൊരു അവസ്ഥയാണ്.. ഭാര്യയെ കളിയാക്കണ്ട എന്നുള്ള മുന്നറിയിപ്പും ചിലര് നല്‍കുന്നുണ്ട്. അതേ സമയം പൂര്‍ണമായും റെസ്റ്റ് എടുക്കാന് ഡോക്ടര് നിര്‍ദ്ദേശിച്ചതോടെ അഭിനയിച്ച് കൊണ്ടിരുന്ന സീരിയലില് നിന്നും മൃദുല പിന്മാറിയിരിക്കുകയാണ്.\nമാസങ്ങള്‍ക്ക് മുന്‍പാണ് മഴവില് മനോരമയില് സംപ്രേക്ഷണം ചെയ്യുന്ന തുമ്പപ്പൂ എന്ന സീരിയല് ആരംഭിക്കുന്നത്. വീണ എന്ന മെയിന് കഥാപാത്രത്തെയാണ് മൃദുല അവതരിപ്പിച്ചിരുന്നത്. ശക്തയായ സ്ത്രീ വേഷമായിരുന്നു ഇത്. എന്നാല് നടിയുടെ പിന്മാറ്റത്തിന് ശേഷം ഇനി സീരിയലിലേക്ക് ആരാണ് വരുന്നതെന്ന ചോദ്യങ്ങളും ഉയര്‍ന്ന് വരികയാണ്. മൃദുലയ്ക്ക് പകരം മറ്റൊരു വീണയെ കാണാന് സാധിക്കില്ലെന്നാണ് ആരാധകരുടെ അഭിപ്രായം.\nയുവയുടെ വീഡിയോ കാണാം\n'അതേ സ്ഥലം.... അതേ വേഷം... അതേ മാസം!, അനിയത്തി കടന്നുപോയ വഴിയെ ചേച്ചിയും'; മൃദുലയുടെ കുറിപ്പ്!\nഇത് അഞ്ചാം മാസം; മൃദുലയുടെയും യുവയുടെയും ഇത്തവണത്തെ വിഷു കലക്കി\nഗര്‍ഭിണിയായ ഭാര്യയ്ക്ക് സര്‍പ്രൈസ് സമ്മാനവുമായി യുവകൃഷ്ണ; ഉണ്ണിയേട്ടന്റെ ഗേള്‍ഫ്രണ്ടിനെ പരിചയപ്പെടുത്തി മൃദുലയ\nസീരിയല് താരങ്ങള് കല്യാണം കഴിച്ചാല് ഇങ്ങനെയാവും; തങ്ങളെ കുറിച്ചുള്ള മോശം വാർത്തകളെ കുറിച്ച് മൃദുലയും യുവയും\nഎന്നോട് ഇത്രയും ഭക്തി ഭാര്യയ്ക്ക് ഉണ്ടാവുമെന്ന് പ്രതീക്ഷിച്ചില്ല, മൃദുലയെ ട്രോളി യുവ, നടിയുടെ മറുപടി...\nമൃദുലയ്ക്ക് ഇരട്ടക്കുട്ടികളാണോ? തങ്ങളും അത് ആഗ്രഹിച്ചിരുന്നു, ഗര്‍ഭകാലത്തെ വിശേഷങ്ങളുമായി താരസഹോദരിമാര്\nഇങ്ങനെയാണ് എന്നെ വീഴ്ത്തിയത്, യുവയോട് സ്‌നേഹം പങ്കുവെച്ച് മൃദുല, വേറെ ലെവലെന്ന് എലീന...\n'കാലം അതിവേഗം സഞ്ചരിക്കുന്നത് പോലെ'; കുഞ്ഞ് വയറുമായി യുവയുടെ നെഞ്ചോട് ചേർന്ന് മൃദുല വിജയ്!\nഅനിയത്തി അമ്മയായി, നോര്‍മല് ഡെലിവറി ആയിരുന്നു; കുഞ്ഞിന് പേര് കണ്ടുവെച്ചിട്ടുണ്ടെന്നും നടി മൃദുല വിജയ്\nഭാര്യയ്ക്ക് പ്രസവവേദനയും ഭര്‍ത്താവിന് വയറ് വേദനയും; ലേബര് റൂമില് നിന്നുള്ള വീഡിയോയുമായി നടി മൃദുല വിജയ്\nഅനിയത്തി ആശുപത്രിയിലാണ്; കുഞ്ഞുവാവയ്ക്ക് വേണ്ടി കാത്തിരിക്കുകയാണെന്ന് പറഞ്ഞ് വീഡിയോയുമായി മൃദുല\nകാലിൽ ചെറിയ നീര് വന്നു, ക്ഷീണം തോന്നി, അമ്മയാകുന്നെന്ന് അറിഞ്ഞ നിമിഷത്തെ കുറിച്ച് മൃദുല\nYuva Krishna Shared A Video Of Pregnant Mridula Vijay Eating Food Goes Viral


ഏതു വിധേനയും മാണിയെ രക്ഷിച്ചെടുക്കും; ബാര് കോഴക്കേസില് ശക്തമായ നിലപാട് സ്വീകരിച്ച സ്‌പെഷല് പ്രോസിക്യൂട്ടറെ മാറ്റി | Webdunia Malayalam\nനീക്കത്തില് പകച്ച് മാണി ഗ്രൂപ്പ്; കാണാന് എത്തിയവരോട് കലിതുള്ളി ഷോണ് - യുവനേതാവിനെ തണുപ്പിക്കാന് നീക്കം!\nമുന്നണിയുടെ വാതിലുകൾ തുറന്നിട്ടിരിക്കുന്നു; മാണിയെ എന്‍ഡിഎയിലേക്ക് ക്ഷണിച്ച് കുമ്മനം\nകേരളാ കോണ്‍ഗ്രസ് (എം) ചെയര്‍മാന് കെഎം മാണിക്കെതിരെയുള്ള ബാര് കോഴക്കേസില് വിജിലന്‍സ് സ്‌പെഷല് പ്രോസിക്യൂട്ടര് സ്ഥാനത്തു നിന്ന് കെ പി സതീശനെ മാറ്റി. സ്‌പെഷല് പ്രോസിക്യൂട്ടര് സ്ഥാനത്തുനിന്ന് സതീശനെ നീക്കം ചെയ്തു കൊണ്ടുള്ള ഫയലില് ആഭ്യന്തര സെക്രട്ടറി ഒപ്പിട്ടു. ഇന്ന് വൈകീട്ടോടെ ഉത്തരവിറങ്ങുമെന്നാണ് റിപ്പോർട്ട്.\nബാര് കോഴ കേസില് മാണിക്കെതിരെ തെളിവുണ്ടെന്ന് പരസ്യമായി നിലപാട് സ്വകീരിച്ച വ്യക്തിയാണ് സതീശന്. മാണിയെ കുറ്റവിമുക്തനാക്കിയ വിജിലന്‍സ് റിപ്പോര്‍ട്ട് പരിഗണിക്കാനിരിക്കെ ഇന്ന് കോടതിയില് സര്‍ക്കാര് അഭിഭാഷകര് തമ്മില് തര്‍ക്കമുണ്ടായി. ഇതിനു പിന്നാലെയാണ് സതീശനെ തൽസ്ഥാനത്തുനിന്നു മാറ്റിയത്.\nമാണിയെ കേസില് നിന്നും കുറ്റവിമുക്തനാക്കുന്ന ഹര്‍ജിയാണ് കോടതി ഇന്ന് പരിഗണിച്ചത്. സതീശനാണ് വിജിലന്‍സിനു വേണ്ടി ഇന്ന് ഹാജരായത്. ഇതിനെ വിജിലന്‍സ് നിയമോപദേശകന് പിസി അഗസ്റ്റിന് എതിര്‍ത്തു. തുടർന്നു വിഷയത്തിൽ കോടതി ഇടപെടുകയും പബ്ലിക് പ്രോസിക്യൂട്ടര് ഹാജരായാല് ആകാശം ഇടിഞ്ഞു വീഴുമോയെന്നും ചോദിച്ചു.\nഅഭിഭാഷകരുടെ കാര്യത്തിൽ സർക്കാരാണ് വ്യക്തത വരുത്തേണ്ടതെന്നും കോടതി നിരീക്ഷിച്ചു. ഇതിനു പിന്നാലെയാണ് വിജിലന്‍സ് സ്‌പെഷല് പ്രോസിക്യൂട്ടര് സ്ഥാനത്തു നിന്നും നീക്കിക്കൊണ്ട് സര്‍ക്കാര് നടപടി സ്വീകരിച്ചത്.\nഅതേസമയം, പബ്ലിക് പ്രോസിക്യൂട്ടര് സ്ഥാനത്തുനിന്ന് തന്നെ മാറ്റിയ കാര്യം അറിഞ്ഞിട്ടില്ലെന്ന് സതീശന് പ്രതികരിച്ചു. കേസില് യുക്തമായ നിലപാട് ആണ് സ്വീകരിച്ചത്. ആര് അഴിമതി കാണിച്ചാലും ശിക്ഷിക്കപ്പെടണമെന്നാണ് ആഗ്രഹം. ജൂണ് ആറിന് തന്റെ നിലപാട് കേള്‍ക്കാമെന്നാണ് കോടതി അറിയിച്ചിരിക്കുന്നത്. സര്‍ക്കാര് അഴിമതിക്കാര്‍ക്കൊപ്പമാണൊ എന്ന് പിന്നീട് പ്രതികരിക്കാമെന്നും അദ്ദേഹം പറഞ്ഞു.\nഎൽഡിഎഫ് സർക്കാർ അധികാരത്തിൽ എത്തിയ ഉടനെയായിരുന്നു ബാർ കേസിലെ സ്പെഷ്യൽ പ്രോസിക്യൂട്ടറായി കെപി സതീശനെ നിയമിച്ചത്.\nകെ പി സതീശന്\nജമ്മു കാശ്മീരിലെ കാത്തുവ ജില്ലയിൽ എട്ടു വയസ്സുകാരി ആസിഫ ബാനുവിനെ ബലാത്സംഗം ചെയ്തു കൊന്ന ...\nവാരാപ്പുഴയില് പൊലീസ് കസ്റ്റഡിയില് വെച്ച് ശ്രീജിത്തെന്ന യുവാവ് കൊലചെയ്യപ്പെട്ട ...


ബഹിരാകാശ മേഖലയിൽ വൻ മാറ്റങ്ങൾ; വിക്ഷേപണ വാഹന നിർമ്മാണത്തിലേക്കും ഉപഗ്രഹ നിർമ്മാണത്തിലേക്കും സ്വകാര്യ മേഖല | space sector opens up for private players isro chairman explains details\nബഹിരാകാശ മേഖലയിൽ വൻ മാറ്റങ്ങൾ; വിക്ഷേപണ വാഹന നിർമ്മാണത്തിലേക്കും ഉപഗ്രഹ നിർമ്മാണത്തിലേക്കും സ്വകാര്യ മേഖല\nസ്വകാര്യ മേഖലയ്ക്ക് ഇനി ബഹിരാകാശ ഗവേഷണ നിർമ്മാണ മേഖലകളിൽ കൂടുതൽ അവസങ്ങൾ ലഭ്യമാകും, നിലവിൽ ഇസ്രൊക്കാവശ്യമായ ചില നിർമ്മാണ പ്രവർത്തികൾ സ്വകാര്യമേഖലയിൽ നടക്കുന്നുണ്ട്. മറ്റ് ഗ്രഹങ്ങലേക്കുള്ള ദൗത്യങ്ങളിലും സ്വകാര്യമേഖലയ്ക്ക് പങ്കാളികളാകാം.\nBengaluru, First Published Jun 25, 2020, 11:42 AM IST\nബെംഗളൂരു: ബഹിരാകാശ രംഗം സ്വകാര്യ മേഖലയ്ക്കായി തുറന്ന് നൽകി ഇന്ത്യ. വിക്ഷേപണ വാഹന നിർമ്മാണവും ഉപഗ്രഹ നിർമ്മാണവും അടക്കമുള്ള മേഖലകളിലേക്ക് സർക്കാരിതര സ്ഥാപനങ്ങൾക്ക് കടന്നു വരാമെന്ന് ഇസ്രൊ ചെയർമാൻ ഡോ കെ ശിവൻ അറിയിച്ചു.\nഇന്ത്യയുടെ ബഹിരാകാശ ഗവേഷണ ചരിത്രത്തിലെ എറ്റവും സുപ്രധാനമായ മാറ്റത്തിനാണ് അരങ്ങൊരുങ്ങുന്നത്. സ്റ്റാർട്ടപ്പുകൾക്കും, സ്വകാര്യ കമ്പനികൾക്കും ഇനി ബഹിരാകാശ ഗവേഷണ രംഗത്ത് കൂടുതൽ ശക്തമായി ഇടപെടൽ നടത്താനാകും. രാജ്യത്തിന്റെ മുഴുവൻ ശേഷിയും ഇനി ബഹിരാകാശ ഗവേഷണ രംഗത്ത് ഉപയോഗിക്കാൻ കഴിയുമെന്നാണ് ഡോ ശിവൻ വാർത്താ സമ്മേളനത്തിൽ അഭിപ്രായപ്പെട്ടത്.\nതുറന്നതും എല്ലാവരെയും ഉൾക്കൊള്ളുന്നതുമായ ബഹിരാകാശ മേഖല പുത്തൻ ഉണർവുണ്ടാക്കുമെന്നും കൂടതൽ ജോലികൾ സ‍ൃഷ്ടിക്കുമെന്നും പറഞ്ഞ കെ ശിവൻ ഇതോട് കൂടി ഇന്ത്യ ആഗോള ബഹിരാകാശ വ്യവസായത്തിൽ പ്രധാനിയായി മാറുമെന്ന് കൂട്ടിച്ചേർത്തു. ഇന്നലെ കേന്ദ്ര മന്ത്രി സഭ അംഗീകാരം നൽകിയ ഇൻ സ്പേസ് എന്ന പുതിയ ഉന്നതാധികാര സമിതിയായിരുക്കും സ്വകാര്യ മേഖലയുടെ ഇടപെടലുകൾ സംബന്ധിച്ച നിയന്ത്രണങ്ങളും മാർഗ നി‍ദ്ദേശങ്ങളും തയ്യാറാക്കുക.\nഒരു ദേശീയ നോഡൽ ഏജൻസിയെന്ന നിലയിലായിരിക്കും ഇൻ സ്പേസ് പ്രവർത്തിക്കുക, സാങ്കേതിക, നിയമ, സുരക്ഷാ വശങ്ങൾക്കായി ഇൻ സ്പേസിന് പ്രത്യേക ഡയറക്ടറേറ്റുകൾ ഉണ്ടാകും. ഇസ്രൊയുടെ സാങ്കേതിക വൈദഗ്ദ്യവും പശ്ചാത്തല സൗകര്യങ്ങളും സ്വകാര്യമേഖലയക്ക് ഉപയോഗപ്പെടുത്താനാവും ഇത് സംബന്ധിച്ച അനുമതികളും ഇൻ സ്പേസ് വഴിയായിരിക്കും.\nന്യൂ സ്പേസ് ഇന്ത്യ ലിമിറ്റഡിന് ചുമതലകളിലും മാറ്റമുണ്ടായിട്ടുണ്ട്. എൻഎസ്ഐലിനെ കൂടുതൽ ശക്തിപ്പെടുത്തുകയും വിക്ഷേപണ വാഹന നിർമ്മാണത്തിലടക്കും കൂടുതൽ ഇടപെടലുകൾ നടത്താനും കമ്പനിയെ പ്രാപ്തമാക്കും. ഇതോടെ ഗവേഷണ കാര്യങ്ങളിൽ കൂടുതൽ ശ്രദ്ധ കേന്ദ്രീകരിക്കാൻ ഇസ്രൊയ്ക്ക് കഴിയുമെന്ന് ഇസ്രൊ ചെയർമാൻ പറഞ്ഞു.


Todays Headlines | Page6of 2894 | The Indian Telegram\nകൊച്ചി: അന്തരിച്ച വയലിനിസ്റ്റ് ബാലഭാസ്‌കറിനുള്ള ആദരസൂചകമായി ഒരു ഗാനം. ഇരിയമ്മന് തമ്പിയുടെ ഓമനതിങ്കള്‍ക്കിടാവോ എന്ന താരാട്ട് പാട്ടാണ് വേറിട്ട രീതിയില് ഒരുക്കിയിരിക്കുന്നത്. ചമത എന്ന സംഗീത ആല്‍ബമാണ് യൂട്യൂബില് പുറത്തുവിട്ടിരിക്കുന്നത്. രാമനാഥന് ഗോപാലകൃഷ്ണന് ആണ് സംഗീതമൊരുക്കിയിരിക്കുന്നത്. ഊര്‍മിള വര്‍മയാണ് ഗാനമാലപിച്ചിരിക്കുന്നത്. ശ്രുതിമോനാണ് സംവിധാനം ചെയ്തിരിക്കുന്നത്. വോയ്‌സ് കള്‍ച്ചറല് അക്കാദമി മുംബൈയാണ് സംഗീത ആല്‍ബം പുറത്തുവിട്ടിരിക്കുന്നത്. ആലപ്പുഴ എസ് എല് പുരം സ്വദേശിയാണ് ശ്രുതിമോന്. ദീര്‍ഘ നാളുകളായി സിനിമയിലും പരസ്യമേഖലയിലും പ്രവര്‍ത്തിച്ചതിന്റെ പരിചയസമ്പത്ത് തന്നെയാണ് ചമതയുടെ മൂലധനമെന്നാണ് ശ്രുതിമോന് […]\nനിധി കണ്ടെത്താന് മുത്തശ്ശിയെ കഴുത്തറത്ത് കൊന്ന് ബലി നല്‍കിയ യുവാവ് അറസ്റ്റില്\nശരീരത്തിലും മനസിലും ഹുളിഗമ്മ ദേവി ആവേശിച്ചുവെന്നും നരബലി നല്‍കിയാല് നിധി കാണിച്ചുതരാമെന്ന് പറയുകയും ചെയ്തുവെന്നാണ് പൊലീസിനോട് ഇയാള് മൊഴി നല്‍കിയത്. തുടര്‍ന്നാണ് മുത്തശ്ശിയെ കഴുത്തറുത്ത് കൊന്നത്. സംഭവത്തിന് ശേഷം വീടുപൂട്ടി സ്ഥലം വിട്ട ഇയാളെ നാട്ടുകാര് നടത്തിയ തിരച്ചിലിലാണ് പിടികൂടിയത്.\nകൂറ്റന് സിക്‌സര് അടിച്ച് ക്രിസ് ഗെയ്ല്; പന്ത് പോയി വീണത് സ്‌റ്റേഡിയത്തിനടുത്തുള്ള തുറമുഖത്ത് നങ്കൂരമിട്ട കപ്പലില്\nഇംഗ്ലണ്ടിനെതിരായ ആദ്യ ഏകദിന ക്രിക്കറ്റ് മത്സരത്തില് വിന്‍ഡീസ് ഓപ്പണര് ക്രിസ് ഗെയ്ല് പറത്തിയ കൂറ്റന് സിക്‌സറില് പന്തെത്തിയത് കപ്പലിനുള്ളില്. സ്‌റ്റേഡിയത്തിനടുത്തുള്ള തുറമുഖത്ത് നങ്കൂരമിട്ട കപ്പലില് പന്തെത്തിയതായി പ്രാദേശികപത്രം റിപ്പോര്‍ട്ട്‌ചെയ്തു. ലിയാം പ്ലങ്കറ്റിന്റെ പന്ത് 120 മീറ്റര് ദൂരെയ്ക്കാണ് ഗെയ്ല് പറത്തിയത്. എട്ടുതവണ പന്ത് സ്‌റ്റേഡിയം കടന്നു.\nകൊച്ചി: ബ്രഹ്മപുരം മാലിന്യ പ്ലാന്റിലെ തീപിടിത്തത്തെ തുടര്‍ന്ന് കൊച്ചി നഗരത്തിന്റെ പലയിടത്തും പുക വ്യാപകമായി പടരുന്നു. നിലവില് അമ്പലമുകള് മുതല് പടിഞ്ഞാറ് ഭാഗത്തേക്ക് മറൈന് ഡ്രൈവ് വരെ പുക മൂടിയ നിലയിലാണ്. പുകയ്‌ക്കൊപ്പം രൂക്ഷഗന്ധം പടരുന്നത് ജനങ്ങള്‍ക്ക് അസ്വസ്ഥത ഉണ്ടാക്കുന്നതായി പ്രദേശവാസികള് വ്യക്തമാക്കി. വൈറ്റില, കടവന്ത്ര, മരട്, പനമ്പിളളി നഗര്, ഇളംകുളം തുടങ്ങഇയ പ്രദേശങ്ങളിലാണ് പുക വ്യാപിച്ചിരിക്കുന്നത്. ആളുകള്‍ക്ക് കണ്ണെരിച്ചിലും ശരീര അസ്വസ്ഥതകളും അനുഭവപ്പെടുന്നുണ്ട്. ബ്രഹ്മപുരത്ത് ഇന്നലെ വൈകിട്ടാണ് തീപിടിത്തം ഉണ്ടായത്. പ്ലാസ്റ്റിക്ക് മാലിന്യങ്ങളാണ് ഏറെയും പ്രദേശത്ത് […]\nകോഴിക്കോട് സ്വദേശി ട്രെയിനില് നിന്നു വീണ് മരിച്ചു\nകോഴിക്കോട്: മംഗലാപുരത്ത് നിന്ന് ചെന്നൈയിലേക്കുള്ള മെയിലില് നിന്ന് വീണ് കോഴിക്കോട് സ്വദേശി അഭിജിത്ത് (18) മരിച്ചു. തമിഴ്‌നാട് മധുകരൈയില്‍വെച്ചാണ് അപകടത്തില്‍പ്പെട്ടത്. വെള്ളിയാഴ്ച രാത്രി ഒമ്പത് മണിയോടെയായിരുന്നു സംഭവം നടന്നത്. മൃതദേഹം പോത്തന്നൂര് റെയില്‍വേ പോലീസ് ഇന്‍ക്വസ്റ്റ് നടത്തി മോര്‍ച്ചറിയിലേക്ക് മാറ്റി. ചെന്നൈ മെയിലിന്റെ എസ്10 കോച്ചില് പതിനാലാം ബര്‍ത്തിലായിരുന്നു അഭിജിത്ത് യാത്രചെയ്തിരുന്നത്.ടോയിലറ്റില് പോകുന്നതിനിടെ വാതിലിലൂടെ പുറത്തേക്ക് വീണതാകാമെന്നതാണ് സംശയം.\nമാടമ്പികളുടെ പിന്നാലെ പോകേണ്ട അവസ്ഥ സിപിഐഎമ്മിനില്ല: എന്‍എസ്എസിനെതിരെ കോടിയേരി(വീഡിയോ)\nമാടമ്പികളുടെ പിന്നാലെ പോകേണ്ട അവസ്ഥ സിപിഐഎമ്മിനില്ല. മാടമ്പിത്തരം കയ്യില് വെച്ചാല് മതിയെന്നും കോടിയേരി പറഞ്ഞു.\nലോകകപ്പ് ബഹിഷ്‌ക്കരണത്തിനെതിരെ സച്ചിന്: ഇന്ത്യ പാകിസ്ഥാനെ തോല്‍പ്പിക്കണം; മത്സരം ബഹിഷ്‌കരിച്ച് ഇന്ത്യ അവര്‍ക്ക്2പോയന്റ് വെറുതെ നല്‍കുന്നതു കാണാന് താല്‍പ്പര്യമില്ല\nഎന്നാല്, ഇതിനെതിരേ രംഗത്ത് വന്നിരിക്കുകയാണ് ക്രിക്കറ്റ് ഇതിഹാസം സച്ചിന് ടെണ്ടുല്‍ക്കര്. ലോകകപ്പില് പാകിസ്താനെതിരായ മത്സരം ബഹിഷ്‌കരിച്ച് ഇന്ത്യ അവര്‍ക്ക് രണ്ടു പോയന്റ് വെറുതെ നല്‍കുന്നതു കാണാന് താല്‍പ്പര്യമില്ലെന്ന് സച്ചിന് വ്യക്തമാക്കി. ഇത്തരത്തിലുള്ള നീക്കം ചിരവൈരികളായ പാകിസ്ഥാനെ ലോകകപ്പില് സഹായിക്കുക മാത്രമേ ചെയ്യൂവെന്നും അദ്ദേഹം ചൂണ്ടിക്കാട്ടി. ലോകകപ്പില് ഒരിക്കല് കൂടി ഇന്ത്യ പാകിസ്ഥാനെ തോല്‍പ്പിക്കുന്നതു കാണണമെന്നും അദ്ദേഹം കൂട്ടിച്ചേര്‍ത്തു.\nപാകിസ്ഥാനെ വിലക്കിയാല് ഇന്ത്യയ്ക്കും പണികിട്ടും\nപുല്‍വാമാ ആക്രമണത്തിന്റെ പശ്ചാത്തലത്തില് വരുന്ന ലോകകപ്പില് പാകിസ്താനെ വിലക്കണമെന്നാവശ്യപ്പെടാന് പോകുന്ന ഇന്ത്യക്ക് പണികിട്ടിയേക്കും. മല്‍സരത്തില് നിന്ന് പിന്‍മാറുന്ന ഇന്ത്യയ്ക്കായിരിക്കും ആദ്യ വിലക്ക് വരാന് പോകുന്നതെന്ന് റിപ്പോര്‍ട്ടുകള് വന്നിട്ടുണ്ട്. നിലവില് ഇന്ത്യ യാതൊരു നടപടിയും സ്വീകരിക്കരുതെന്ന് സര്‍ക്കാരില് നിന്ന് ബിസിസിഐക്ക് താക്കീത് വന്നിട്ടുണ്ട്. ലോകകപ്പില് നിന്ന് പിന്‍മാറുന്നത് ഇന്ത്യക്ക് ദോഷം ചെയ്യും. അത് പാകിസ്താന് ഗുണം ചെയ്യും. ശിക്ഷാ നടപടികളടക്കം ധാരാളം കടുത്ത തീരുമാനങ്ങള് ഐസിസിയില് നിന്നുണ്ടാവും റിപ്പോര്‍ട്ടില് പറയുന്നു. ലോകകപ്പില് നിന്ന് പാകിസ്താനെ വിലക്കണമെന്ന് ഇന്ത്യ ആവശ്യപ്പെടാനിരിക്കെയാണ് ഇത്തരം റിപ്പോര്‍ട്ട് പുറത്ത് വന്നിരിക്കുന്നത്. ഇതിന്റെ പശ്ചാത്തലത്തില് ബിസിസിഐ തിടുക്കത്തില് ലോകകപ്പ് മല്‍സരത്തെ സംബന്ധിച്ച തീരുമാനം എടുക്കില്ല. ഇന്ന് ദുബായില് നടക്കുന്ന ഐസിസിയുടെ യോഗത്തില് ഇതുസംബന്ധിച്ച ചര്‍ച്ച നടത്തും. പുല്‍വാമ ആക്രമണത്തിന്റെ പശ്ചാത്തലത്തില് പാകിസ്താനെതിരായ ലോകകപ്പ് മല്‍സരത്തില് നിന്ന് ഇന്ത്യ പിന്‍മാറണമെന്ന് ഹര്‍ഭജന് സിങ്, സൗരവ് ഗാംഗുലി എന്നിവര് ആവശ്യപ്പെട്ടിരുന്നു.\nPage6of 2894Previous 1234567 8910 11 … 2,894 Next\n13 mins ago Oman


നക്‌സലൈറ്റ് ജോയിക്ക് പരോള്; നീതി നിഷേധിക്കപ്പെട്ട കേരളത്തിലെ അവസാന നക്‌സലൈറ്റ് തടവുകാരന്റെ ജീവിതം - Samakalika Malayalam\nനക്‌സലൈറ്റ് ജോയിക്ക് പരോള്; നീതി നിഷേധിക്കപ്പെട്ട കേരളത്തിലെ അവസാന നക്‌സലൈറ്റ് തടവുകാരന്റെ ജീവിതം\nBy സമകാലിക മലയാളം ഡസ്‌ക് | Published: 17th April 2017 07:48 PM |\nLast Updated: 17th April 2017 07:48 PM | A+A A- |\nജസ്റ്റിന് ജോയ് പരോള് ലഭിച്ച് ഭാര്യയോടും മകളോടുമൊപ്പം തിരുവനന്തപുരത്തുനിന്നും ആലപ്പുഴയിലേക്ക് മടങ്ങുന്നു\nകൊച്ചി: ജസ്റ്റിന് ജോയിയുടെ പേരിലുള്ള കേസ് കൊലപാതകമാണ്. സംഘം ചേര്‍ന്ന് നടത്തിയ കൊലപാതകത്തില് മറ്റെല്ലാവരെയും വെറുതെ വിട്ടപ്പോഴും ജയിലില് മൂന്നുപതിറ്റാണ്ടുകാലം ജീവിക്കേണ്ടിവന്ന നക്‌സലൈറ്റ് തടവുകാരനാണ് ജസ്റ്റിന് ജോയ്. കഴിഞ്ഞദിവസമാണ് ജസ്റ്റിന് ജോയിക്ക് ഒരുമാസത്തെ പരോള് അനുവദിച്ചത്. ആറര വര്‍ഷത്തിന് ശേഷമാണ് ജോയിക്ക് പരോള് ലഭിച്ചിരിക്കുന്നത്.\nവിപ്ലവമുന്നേറ്റങ്ങളുടെ നക്‌സലൈറ്റ് കാലത്ത് മുതലാളിത്തത്തിനെതിരെ ആഞ്ഞടിക്കാനുള്ള നീക്കത്തിന്റെ ഭാഗമായി നടന്ന ആക്രമണങ്ങളില് പങ്കാളിത്തം വഹിച്ചതായിരുന്നു ജോയ് എന്ന നക്‌സലൈറ്റ് ആശയക്കാരന്. ആലപ്പുഴയിലെ കാഞ്ഞിരംചിറയില് സോമരാജനെന്ന കയര് ഫാക്ടറി മുതലാളിയായിരുന്നു ഒരു ടാര്‍ഗറ്റ്. തൊഴിലാളികള് ഒന്നടങ്കം ഫാക്ടറി മുതലാളിയുടേത് 'ക്രൂരമായ വാഴ്ച'യാണ് എന്ന് പരാതി പറഞ്ഞിരുന്നതിന്റെ അടിസ്ഥാനത്തിലായിരുന്നു ആ ആക്ഷന് പദ്ധതിയിടുന്നത്. രാഷ്ട്രീയ കേരളം ഏറെ ചര്‍ച്ച ചെയ്തിരുന്ന സോമരാജന് എന്ന ഫാക്ടറി മുതലാളിയുടെ കൊലപാതകമായിരുന്നു അത്. 1980 മാര്‍ച്ച് 29നായിരുന്നു അത് സംഭവിച്ചത്.\nധീരമായ ആക്ഷന് എന്ന് കൊട്ടിഘോഷിക്കപ്പെട്ടുവെങ്കിലും 16 പേരെ പ്രതി ചേര്‍ത്ത് കേസായി. 1985ല് തൊടുപുഴ സെഷന്‍സ് കോടതിയില് വിചാരണ ആരംഭിച്ചു. ഈ സമയത്ത് ജസ്റ്റിന് ജോയ് പ്രതിയായിരുന്നില്ല. തൊടുപുഴ സെഷന്‍സ് കോടതി 16 പേര്‍ക്ക് ജീവപര്യന്തം ശിക്ഷ വിധിച്ചു. 1989ല് ഹൈക്കോടതിയിലെത്തിയ കേസില് ഏഴുപേര്‍കൂടി പ്രതിചേര്‍ക്കപ്പെട്ടു. അതിലൊരാളായിരുന്നു ജസ്റ്റിന് ജോയ്. ഹൈക്കോടതിയിലും എല്ലാവര്‍ക്കും ജീവപര്യന്തം ശിക്ഷ വിധിച്ചപ്പോള് 19-ാം പ്രതിയായി ജോയ് മാറി.\nഏഴാം പ്രതി മോഹനന് പരോള് കാലയളവില് മരണപ്പെട്ടു. ഒന്‍പതാം പ്രതി സെബാസ്റ്റ്യനെന്ന കുഞ്ഞപ്പനും പത്താം പ്രതി ബാഹുലേയനും തടവറയില് മരണപ്പെട്ടു. പി.എം.ആന്റണി കലാകാരനെ പരിഗണനയില് പിന്നീട് ശിക്ഷയില് നിന്നൊഴിവാക്കപ്പെട്ടു. ശിഷ്ടം പതിനെട്ടുപേര് ശിക്ഷ തുടര്‍ന്നു. ശിക്ഷിക്കപ്പെട്ടവരില് 15 പേര് നിരപരാധികളാണെന്ന് കേസിലെ പതിനാറാം പ്രതിയായി ശിക്ഷയനുഭവിച്ച് പുറത്തിറങ്ങിയ പീറ്റര് 32 വര്‍ഷങ്ങള്‍ക്ക് ശേഷം വെളിപ്പെടുത്തി. ആക്ഷന് നേതൃത്വം നല്‍കിയ കുതിരപ്പന്തി സുധാകരന്‍വരെ കുറ്റവിമുക്തനായി. എന്നിട്ടും ജസ്റ്റിന് ജോയ് മാത്രം ഇപ്പോഴും ജയില്‍ശിക്ഷ അനുഭവിക്കുകയായിരുന്നു.\n1989ല് ജയിലിലായ ജോയിക്ക് ഒരു മാസത്തിനുശേഷം അമ്മക്ക് സുഖമില്ലാതായപ്പോള് പരോള് ലഭിച്ചിരുന്നു. 45 ദിവസം കഴിഞ്ഞ് പിന്നെയും ജയിലിലേക്ക് മടങ്ങി. അതും കഴിഞ്ഞ് 1990ല് ഒരിക്കല്‍ക്കൂടി പരോളില് വന്നു. തിരികെ പോകാതെ വ്യവസ്ഥ ലംഘിച്ച് ഒളിവില് ജീവിതം നീക്കുകയായിരുന്ന ജോയിയെ 1997ല് പോലീസ് പിടിച്ചുകൊണ്ടുപോയി. 1999ല് പരോളില് വീണ്ടുമിറങ്ങുമ്പോള് രോഗബാധിതനായിരുന്നു ജോയ്. 2010ല് പിന്നെയും ജയിലിലേക്ക്.\nതിരുവഞ്ചൂര് രാധാകൃഷ്ണന് ആഭ്യന്തരമന്ത്രിയായിരുന്ന കാലത്ത് നിരപരാധിത്വം തെളിയിക്കാന് പുനരന്വേഷണം നടത്താനുള്ള സാധ്യതകള് അന്വേഷിച്ചിരുന്നു. മുഖ്യമന്ത്രി ഉമ്മന്‍ചാണ്ടിയും ഇത് അംഗീകരിച്ചിരുന്നുവെങ്കിലും തുടര്‍ന്നങ്ങോട്ട് ഒന്നും നടന്നില്ല. ഒരുമാസത്തെ പരോള് തീരുന്നതോടെ ജസ്റ്റിന് ജോയ് വീണ്ടും ജയിലിലേക്ക് പോകേണ്ടിവരും. ആക്ഷന് നിര്‍ദ്ദേശം നല്‍കിയ ഭാസുരേന്ദ്രബാബു അടക്കമുള്ളവര് സി.പി.എം. സഹയാത്രികനായി പുറത്ത് നില്‍ക്കുമ്പോഴും ആക്ഷനില് പങ്കെടുത്തുവെന്ന് അപൂര്‍വ്വമായ വിധിപ്രഖ്യാപനത്തിലൂടെ 19-ാം പ്രതിയാക്കപ്പെട്ട ജസ്റ്റിന് ജോയ് അനാരോഗ്യകരമായ ജീവിതവുമായി വീണ്ടും ജയിലിലേക്ക് പോകേണ്ടിവരും. ഏറെ കോളിളക്കം സൃഷ്ടിച്ച കേസുകളില് പെട്ട് അടുത്തിടെ ജയിലിലായവരെപ്പോലും ശിക്ഷാകാലാവധി കുറച്ചുനല്‍കുന്നതിനായി ശുപാര്‍ശ ചെയ്യുന്ന കാലത്താണ് സി.എ. ജോസഫെന്ന ജസ്റ്റിന് ജോയ് അവസാന നക്‌സലൈറ്റ് തടവുകാരനായി ഇപ്പോഴും തുടരേണ്ടിവരുന്നത്.\nJustin Joy Naxalite attack


നയതന്ത്ര ചാനൽ വഴി ഓരോ തവണ സ്വർണ്ണം വരുമ്പോൾ അറ്റാഷെ തവണ ഒന്നിന് 1000 ഡോളർ വീതം വാങ്ങി. – NavaKerala News\nHome/Crime/നയതന്ത്ര ചാനൽ വഴി ഓരോ തവണ സ്വർണ്ണം വരുമ്പോൾ അറ്റാഷെ തവണ ഒന്നിന് 1000 ഡോളർ വീതം വാങ്ങി.\nനയതന്ത്ര ചാനൽ വഴി ഓരോ തവണ സ്വർണ്ണം വരുമ്പോൾ അറ്റാഷെ തവണ ഒന്നിന് 1000 ഡോളർ വീതം വാങ്ങി.\nയു എ ഇ കോൺസുലേറ്റ് വഴിയുള്ള സ്വർണ്ണ കള്ളക്കടത്തിന് എല്ലാ സഹായങ്ങളും ചെയ്തു തന്നിരുന്ന അറ്റാഷെ ഓരോ തവണ സ്വർണ്ണം എത്തുമ്പോഴും തവണ ഒന്നിന് 1000 ഡോളർ വീതം വാങ്ങിയി രുന്നതായും, നയതന്ത്ര ചാനൽ വഴി വന്ന സ്വർണം പിടിക്കപ്പെട്ടതോടെ തങ്ങളെ കൈയ്യൊഴിഞ്ഞെന്നും,സ്വപ്‌നയുടെ മൊഴി.\nനയതന്ത്ര ചാനൽ വഴി സ്വർണം കടത്തിയത് അറ്റാഷെയുടെ അറിവോടെയെന്നാണ് സ്വപ്‌നയുടെ മൊഴിയിൽ പറയുന്നത്. കഴിയുമെങ്കിൽ അറ്റാഷെയെ പിടികൂടാനും സ്വപ്‌ന അന്വേഷണ ഉദ്യോഗസ്ഥർക്ക് നൽകിയ മൊഴി നൽകിയ മൊഴിയിൽ ആവശ്യപ്പെടുന്നുണ്ട്. അറ്റാഷെയിലേക്ക് കേസിന്റെ ഗതി മാറ്റാനും, അറ്റാഷെയെ പ്രതിയാക്കാൻ നിർബന്ധിതമാകും വിധം സ്വപ്ന നൽകിയിരിക്കുന്ന മൊഴി അന്വേഷണ ഉദ്യോഗസ്ഥർ പൂർണ്ണമായും വിശ്വസിക്കുന്നില്ല. ഇത് പ്രതികളടങ്ങിയ കള്ളക്കടത്ത് സംഘത്തിന്റെ ഗൂഡാലോചനയുടെ ഭ്യാഗമാണോ ഇതെന്നാണ് ഉദ്യോഗസ്ഥർ സംശയിക്കുന്നത്. ഓരോ തവണ സ്വർണം കടത്തുമ്പോഴും 1000 ഡോളർ വീതം അറ്റാഷെയ്ക്ക് നൽകുമായിരുന്നു. സ്വർണക്കടത്ത് പ്രശ്‌നമായപ്പോൾ അറ്റാഷെ കൈയ്യൊഴിഞ്ഞെന്നുമാണ് സ്വപ്‌നയുടെ മൊഴിയിൽ പറയുന്നത്. വൈകാരികമായുള്ള മൊഴി നൽകലിൽ കഴിയുമെങ്കിൽ അറ്റാഷൈ പിടികൂടാനും സ്വപ്‌ന അന്വേഷണ സംഘത്തിനോട് പറഞ്ഞു. സ്വർണം പിടികൂടിയ ദിവസം തിരികെ അടയ്ക്കാൻ ആവശ്യപ്പെട്ടത് അറ്റാഷെയായിരുന്നു. അതുകൊണ്ട് തന്നെയാണ് താൻ മെയിൽ അയച്ചപ്പോൾ അറ്റാഷെയ്ക്കും കസ്റ്റംസ് അസിസ്റ്റന്റ് കമ്മീഷണർക്കും അതിന്റെ കോപ്പികൾ വച്ചതെന്നും സ്വപ്ന പറഞ്ഞിട്ടുണ്ട്. മുഖ്യമന്ത്രിയുടെ പ്രിൻസിപ്പൽ സെക്രട്ടറി എം ശിവശങ്കരൻ അടക്കമുള്ളവർക്ക് ഇത് അറിയാമായിരുന്നു എന്ന് സരിത്ത് മൊഴി നൽകിയിരുന്നതാണ്.\nഇന്ത്യയിൽ വൈറസ് ബാധിതർ 13.36 ലക്ഷമായി, മരണം 31,358 ആയി.\nകേരളത്തിൽ സ്വർണ വില വീണ്ടും മേലേക്ക്, റെക്കോർഡുകൾ തകർത്ത് 38,120 രൂപയിലെത്തി.


National Highway Reconstruction AM Ariff asks for Vigilance probe: ദേശിയപാത പുനര്‍നിര്‍മാണം: റോഡ് സഞ്ചാരയോഗ്യമാക്കണം, കത്തില് മറ്റ് വ്യാഖ്യാനങ്ങള് വേണ്ട: ആരിഫ്\nദേശിയപാത പുനര്‍നിര്‍മാണം: റോഡ് സഞ്ചാരയോഗ്യമാക്കണം, കത്തില് മറ്റ് വ്യാഖ്യാനങ്ങള് വേണ്ട: ആരിഫ്\nജി.സുധാകരന് പൊതുമരാമത്ത് മന്ത്രിയായിരിക്കെയാണ് പുനര്‍നിര്‍മാണം നടന്നത്\nUpdated: August 14, 2021 12:50:27 pm\nPhoto: Facebook/ G Sudhakaran/ AM Ariff\nആലപ്പുഴ: ദേശിയപാത പുനര്‍നിര്‍മാണത്തില് ക്രമക്കേട് ആരോപിച്ച് വജിലന്‍സ് അന്വേഷണം ആവശ്യപ്പെട്ടതില് പ്രതികരണവുമായി എ.എം. ആരിഫ് എം.പി. “നൂറ് ശതമാനം സത്യസന്ധനായ മന്ത്രിയാണ് ജി. സുധാകരന്. പുതിയ സാങ്കേതിക വിദ്യ ഉപയോഗിക്കുമ്പോള് പ്രശ്നം ഉണ്ടാകാം, അത് മുന്‍കൂട്ടി കാണാന് മന്ത്രിക്ക് കഴിയണമെന്നില്ല. റോഡ് സഞ്ചാരയോഗ്യമാക്കണം എന്നതാണ് ആവശ്യം, ഇതില് മറ്റ് ആഖ്യാനങ്ങല് കാണേണ്ടതില്ല,” ആരിഫ് പറഞ്ഞു.\n“ദേശിയപാതയിലെ കുഴികള് നേരത്തെ തന്നെ ശ്രദ്ധയില് പെട്ടതാണ്. സുധാകരന് മന്ത്രിയായിരുന്നപ്പോള് തന്നെ അന്വേഷണം ആരംഭിച്ചിരുന്നു. ഇത് സംബന്ധിച്ച് കേന്ദ്രത്തിന് നിര്‍ദേശങ്ങള് സമര്‍പ്പിച്ചിട്ടുണ്ട്,” പൊതുമരാമത്ത് മന്ത്രി പി.എ. മുഹമ്മദ് റിയാസ് പറഞ്ഞു\nജി.സുധാകരന് പൊതുമരാമത്ത് മന്ത്രിയായിരിക്കെ നടന്ന ദേശീയപാത പുനര്‍നിര്‍മാണത്തില് വിജിലന്‍സ് അന്വേഷണം ആവശ്യപ്പെട്ട് എ.എം.ആരിഫ് എം.പി. ഇതു സംബന്ധിച്ച് പൊതുമരാമത്ത് മന്ത്രി പി.എ.മുഹമ്മദ് റിയാസിന് ആരിഫ് കത്ത് നല്‍കിയതായി ഏഷ്യാനെറ്റ് ന്യൂസ് റിപ്പോര്‍ട്ട് ചെയ്തു. എന്‍എച്ച് 66 ല് അരൂര് മുതല് ചേര്‍ത്തല വരെയുള്ള റോഡ് പുനര്‍നിര്‍മിച്ചതില് ക്രമക്കേടുണ്ടെന്നാണ് ആരിഫ് ആരോപിക്കുന്നത്.\nകേന്ദ്ര ഫണ്ട് ഉപയോഗിച്ചാണ് നിര്‍മാണം നടത്തിയതെങ്കിലും ചുമതല സംസ്ഥാന പൊതുമരാമത്ത് ദേശീയപാത വിഭാഗത്തിനായിരുന്നു. അന്വേഷണം നടത്തണമെന്നും കുറ്റക്കാര്‍ക്കെതിരെ നടപടി സ്വീകരിക്കണമെന്നും കത്തില് പറയുന്നു.\n2019 ലാണ് 23.6 കിലോ മീറ്ററിലുള്ള റോഡ് പുനര്‍നിര്‍മിച്ചത്. 36 കോടി രൂപ ചിലവഴിച്ച് ജര്‍മന് സാങ്കേതികവിദ്യ ഉപയോഗിച്ചായിരുന്നു നിര്‍മാണം.\nAlso Read: പഴയ വാഹനങ്ങള് പൊളിക്കാന് നയമായി; അറിയാം സവിശേഷതകള്\nWeb Title: National highway reconstruction am ariff asks for vigilance probe\nമൂന്ന് ദിവസം കൊണ്ട് 60 വയസിന് മുകളിലുള്ള എല്ലാവര്‍ക്കും വാക്സിന്; ദൗത്യത്തിന് ഇന്ന് തുടക്കം


Vridhi Vishal Dance Video Viral 'വൃദ്ധിക്കുട്ടി സൂപ്പറാ,' കിടിലൻ സ്റ്റെപ്പുകളിട്ട് മലയാളികളുടെ നെഞ്ചിൽ കയറിയ കൊച്ചുമിടുക്കി, വീഡിയോ | Indian Express Malayalam\nvridhi vishal dance video viral\nഷാജി കൈലാസ് സംവിധാനം ചെയ്യുന്ന പൃഥ്വിരാജ് ചിത്രമായ ‘കടുവ’യിലേക്കാണ് വൃദ്ധിയ്ക്ക് ക്ഷണം ലഭിച്ചിരിക്കുന്നത്\nUpdated: March 21, 2021 10:02:28 am\nരണ്ടു ദിവസമായി സോഷ്യൽ മീഡിയയിലെ താരം ബേബി വൃദ്ധി വിശാലാണ്. സീരിയൽ താരം അഖിൽ ആനന്ദിന്റെ വിവാഹവേദിയിൽ ചുവടുവെച്ച് വാട്സ് ആപ്പ് സ്റ്റാറ്റസുകളിലൂടെ താരമായ വൃദ്ധിക്കുട്ടിയെ തേടി മറ്റൊരു സന്തോഷംം കൂടി എത്തിയിരിക്കുകയാണ്. ഷാജി കൈലാസ് സംവിധാനം ചെയ്യുന്ന പൃഥ്വിരാജ് ചിത്രമായ ‘കടുവ’യിലേക്കാണ് വൃദ്ധിയ്ക്ക് ക്ഷണം ലഭിച്ചിരിക്കുന്നത്. പൃഥ്വിരാജിന്റെ മകളായിട്ടാണ് വൃദ്ധി അഭിനയിക്കുന്നത്.\n‘മഞ്ഞിൽ വിരിഞ്ഞ പൂവ്’ എന്ന സീരിയലിലൂടെ മിനിസ്ക്രീൻ പ്രേക്ഷകരുടെ ഇഷ്ടം കവർന്ന ബാലതാരമാണ് വൃദ്ധി. ഇത്ര ചെറുപ്പത്തിൽ തന്നെ ഞെട്ടിക്കുന്ന ഡാൻസ് പെർഫോമൻസാണ് വൃദ്ധി പല വേദികളിലും കാഴ്ച വയ്ക്കുന്നത്. അത്തരമൊരു പ്രകടനമാണ് ഇപ്പോൾ സോഷ്യൽ മീഡിയയിൽ ട്രെൻഡിങ് ആയിമാറിയത്.\n‘മഞ്ഞിൽ വിരിഞ്ഞ പൂവ്’ എന്ന സീരിയലിൽ ‘പിച്ചാത്തി ഷാജി’ എന്ന കഥാപാത്രത്തെ അവതരിപ്പിക്കുന്ന അഖിൽ ആനന്ദിന്റെ വിവാഹാഘോഷത്തിനിടെയായിരുന്നു വൃദ്ധിയുടെ തകർപ്പൻ പെർഫോമൻസ്. ഞൊടിയിടയിൽ ബേബി വൃദ്ധിയുടെ ഡാൻസ് വീഡിയോ നിരവധി പേരുടെ വാട്‌സാപ്പിൽ സ്റ്റാറ്റസ് ആയി മാറുകയായിരുന്നു. കൊച്ചി കുമ്പളങ്ങി സ്വദേശിയായ വിശാലിന്റേയും ഗായത്രിയുടേയും മകളാണ് ഈ യുകെജിക്കാരി.\nമാർച്ച് 15 നായിരുന്നു സീരിയൽ നടൻ അഖിൽ ആനന്ദിന്റെ വിവാഹം. വിവാഹ ഫോട്ടോ അഖിൽ തന്നെയാണ് സോഷ്യൽ മീഡിയയിൽ പങ്കുവച്ചത്. വധുവിന്റെ പേരോ മറ്റു വിവരങ്ങളോ അഖിൽ വെളിപ്പെടുത്തിയിട്ടില്ല. ‘മഞ്ഞിൽ വിരിഞ്ഞ പൂവി’ലെ മിക്ക താരങ്ങളും വിവാഹത്തിൽ പങ്കെടുത്തു. അഖിലിന് സീരിയൽ താരങ്ങളും ആരാധകരും വിവാഹ ആശംസകൾ നേർന്നിരുന്നു.\nWeb Title: Vridhi vishal dance video viral


ഈ ഉപകരണത്തിന് പിസിആർ ടെസ്റ്റുകളിലേത് പോലെയുള്ള കൃത്യത നൽകാൻ സാധിക്കുമെന്ന് ഗവേഷകർ\nUpdated: August 9, 2021 8:08:43 pm\nഉമിനീർ സാമ്പിളിൽ നിന്ന് ഒരു മണിക്കൂറിനുള്ളിൽ സാർസ് കോവി2വൈറസ് സാന്നിദ്ധ്യം കണ്ടെത്താൻ കഴിയുന്ന ഉപകരണം വികസിപ്പിച്ചെടുത്ത് എംഐടിയിലെയും ഹാവഡ് സർവകലാശാലയിലെയും എഞ്ചിനീയർമാർ. കോവിഡിന് കാരണമാവുന്ന സാർസ് കോവി-2 വൈറസിന്റെ സാന്നിദ്ധ്യം കണ്ടെത്താനുള്ള ഈ ഉപകരണത്തിന് പിസിആർ ടെസ്റ്റുകളിലേത് പോലെയുള്ള കൃത്യത നൽകാൻ സാധിക്കുമെന്ന് എംഐടി വാർത്താക്കുറിപ്പിൽ പറഞ്ഞു.\nസയൻസ് അഡ്വാൻസ്ഡ് എന്ന ജേണലിൽ പ്രസിദ്ധീകരിച്ച പഠനത്തിലാണ് ഈ ഉപകരണത്തെക്കുറിച്ചുള്ള വിശദാംശങ്ങളുള്ളത്, ഇപ്പോൾ പ്രചരിക്കുന്ന ചില കോവിഡ് വകഭേദങ്ങളുമായി ബന്ധമുള്ളതായി കരുതുന്ന ജനിതക മാറ്റങ്ങൾ കണ്ടെത്താനും ഈ ഉപകരണം ഉപയോഗിക്കാമെന്ന് പഠന റിപ്പോർട്ടിൽ പറഞ്ഞു.\nസിആർഐഎസ്പിആർ (CRISPR) സാങ്കേതികവിദ്യയെ ആശ്രയിക്കുന്ന പുതിയ ഡയഗ്നോസ്റ്റിക് ഏകദേശം 15 ഡോളർ (ഏകദേശം 1,113 രൂപ) ചിലവിൽ തയ്യാറാക്കാൻ കഴിയും. എന്നാൽ ഉപകരണങ്ങൾ വലിയ തോതിൽ നിർമ്മിക്കുകയാണെങ്കിൽ ആ ചെലവുകൾ ഗണ്യമായി കുറയുമെന്നും ഗവേഷകർ പറയുന്നു. ഇത് ഒരു സിആർഐഎസ്പിആർ – അടിസ്ഥാനമാക്കിയുള്ള ഉപകരണമായ ഷെർലോക്കിനെ (SHERLOCK) അടിസ്ഥാനമാക്കിയുള്ളതാണ്.\nആദ്യം, ഒരു പ്രീ-പ്രോസസ്സിങ് ഘട്ടത്തിൽ ഉമിനീരിലെ സലൈവറി ന്യൂക്ലിയാസുകൾ എന്ന് വിളിക്കപ്പെടുന്ന എൻസൈമുകളെ പ്രവർത്തനരഹിതമാക്കുകയാണ് ഉപകരണം ചെയ്യുക. ഇത് ആർഎൻഎ പോലുള്ള ന്യൂക്ലിക് ആസിഡുകളെ നശിപ്പിക്കുന്നു. സാമ്പിൾ ഉപകരണത്തിലേക്ക് കടന്നുകഴിഞ്ഞാൽ, ന്യൂക്ലിയസുകളു താപവും രണ്ട് രാസ ഘടകങ്ങളും ഉപയോഗിച്ച് നിർജ്ജീവമാക്കും. തുടർന്ന്, വൈറൽ ആർ‌എൻ‌എ വേർതിരിച്ചെടുക്കുകയും ഉമിനീർ ഒരു പാളിയിലൂടെ കടത്തിവിടുകയും ചെയ്യുന്നു.\nഈ ആർ‌എൻ‌എ സാമ്പിൾ ശീതീകരിച്ച് നീർവിമുക്തമാക്കിയ (ഫ്രീസ്-ഡ്രൈഡ്) സിആർഐഎസ്പിആർ /സിഎഎസ് ഘടകങ്ങളുമായി സമ്പർക്കത്തിൽ വരുത്തുന്നു. ഇതിലെ പ്രതികരണ ഫലമായി ആർ‌എൻ‌എ സാമ്പിൾ വർദ്ധിപ്പിക്കുകയും തുടർന്ന് ആവശ്യമായ ആർ‌എൻ‌എ ശ്രേണി കണ്ടെത്തുകയും ചെയ്യുന്നു.\nമിനിമലി ഇൻസ്ട്രുമെന്റഡ് ഷെർലോക്ക് (മിഷെർലോക്ക്) എന്നാണ് ഈ ഉപകരണത്തിന് ഗവേഷകർ പേര് നൽകിയത്. വിവിധ ആർഎൻഎ സീക്വൻസുകളെ നിരീക്ഷിക്കുന്ന നാലോ അതിൽ കുറവോ മൊഡ്യൂളുകളാണ് ഉപകരണത്തിലുള്ളത്. പ്രാഥമിക മൊഡ്യൂൾ സാർസ് കോവി2 വൈറസിന്റെ എല്ലാ വകഭേദങ്ങൾക്കുമായി പൊതുവായുള്ളതാണ്. മറ്റ് മൊഡ്യൂളുകൾ ബി.1.1.7, പി.1, ബി.1.351 എന്നിവയുൾപ്പെടെയുള്ള ജനിതകമാറ്റങ്ങളെ പ്രത്യേകം ലക്ഷ്യമിട്ടുള്ളവയാണ്.\nead More: ഡെൽറ്റ പ്ലസ് വകഭേദത്തിനെതിരെ കോവാക്സിന്റ ഫലപ്രാപ്തി: പഠന ഫലം വ്യക്തമാക്കുന്നത്\nഗവേഷകർ ഈ പഠനം നടത്തിയപ്പോൾ ഡെൽറ്റ വേരിയന്റ് വ്യാപകമായിരുന്നില്ല. എന്നാൽ ആ വകഭേദം കണ്ടുപിടിക്കാൻ ഒരു പുതിയ മൊഡ്യൂൾ രൂപകൽപ്പന ചെയ്യുന്നതിനായി മുന്നോട്ടുപോവുമെന്ന് അവർ പറയുന്നു.\nWeb Title: Device that detects sars cov2in saliva sample in one hour\nഡെൽറ്റയും അതിന് അപ്പുറവും; കോവിഡ് വകഭേദങ്ങളെക്കുറിച്ചുള്ള ഗവേഷണങ്ങൾ പറയുന്നത്


ആഗോള ആദ്ധ്യാത്മിക വനിതാസമ്മേളനം: 2002 - Amma Malayalam\nആഗോള ആദ്ധ്യാത്മിക വനിതാസമ്മേളനം: 2002 ആഗോളസമാധാനത്തിനുവേണ്ടി 2002 ഒക്ടോബര് ആറുതൊട്ടു ഒന്‍പതുവരെ ജനീവയില്‍വച്ചു് ഒരപൂര്‍വ്വസമ്മേളനം നടന്നു. ലോകമെമ്പാടുമുള്ള ആദ്ധ്യാത്മികപ്രസ്ഥാനങ്ങളിലെ വനിതാസാന്നിധ്യംകൊണ്ടാണു് ഇതപൂര്‍വ്വമായതു്. സമ്മേളനം തുടങ്ങുന്നതിനു തൊട്ടുമുന്‍പു നടന്ന ചോദ്യോത്തരവേളകള് അമ്മയുടെ സമീപനം വ്യക്തമാക്കുന്നതായിരുന്നു.\nഅമേരിക്കയിലെ ഡോക്യുമെന്‍ഡറി നിര്‍മ്മാണകമ്പനിയായ റൂഡര് ഫിന് ഗ്രൂപ്പു് അമ്മയുടെ മുന്‍പില് ചില ചോദ്യശരങ്ങള് തൊടുത്തുവിട്ടു.\nചോദ്യം: എന്താണു ലോകസമാധാനത്തിനുള്ള ഒരേയൊരു മാര്‍ഗ്ഗം? അമ്മ പറഞ്ഞു, ”അതു വളരെ ലളിതമാണല്ലോ! മാറ്റം അവനവനില് നിന്നു് ആദ്യം തുടങ്ങുക. അപ്പോള് ലോകം തനിയെ മാറും. സമാധാനം കൈവരും.” എല്ലാ യുദ്ധങ്ങളും മനുഷ്യമനസ്സിലാണു തുടങ്ങുന്നതെന്ന ചൊല്ലിനെ അന്വര്‍ത്ഥമാക്കുന്നതായിരുന്നു അമ്മയുടെ ഉത്തരം. പിന്നെയും ചോദ്യങ്ങള് തുടര്‍ന്നു.\nമാതൃത്വത്തെക്കുറിച്ചുള്ള ഒരു ചോദ്യത്തിനു് അമ്മ കൊടുത്ത മറുപടി വളരെ പ്രസക്തവും പ്രധാനവുമാണു്. മാതൃത്വം പുരുഷന്മാര്‍ക്കും സ്ത്രീകള്‍ക്കും ഒരുപോലെ വേണ്ട ഗുണമാണെന്നു് അമ്മ പറഞ്ഞു. കാരണം, മാതൃത്വം സ്വന്തം കുഞ്ഞിനോടു മാത്രമുള്ള സ്നേഹമല്ല. അതു മറ്റു കുഞ്ഞുങ്ങളോടും ജന്തുക്കളോടും മൃഗങ്ങളോടും മാത്രമല്ല, കല്ലിനോടും പുല്ലിനോടും പാറയോടും പുഴയോടുമൊക്കെ തോന്നേണ്ടതാണു്. ജഗന്മാതാവെന്നു് അമ്മ സ്വയം വെളിപ്പെടുത്തുന്ന അപൂര്‍വ്വം ഉത്തരങ്ങളില് ഒന്നാണു മുകളില് കൊടുത്തതു്.\nഗാന്ധി കിങ് അവാര്‍ഡ്\nഈ ജഗന്മാതൃത്വത്തിൻ്റെ പരമോന്നത അംഗീകാരമെന്ന നിലയിലായിരിക്കണം, ഒക്ടോബര് ഏഴാം തീയതി രാവിലെ 11:30നു് പ്രസംഗ പീഠത്തിനു മുന്‍വശം വന്നു് ആഗോളസമാധാന ദൗത്യ സംഘടനയുടെ കണ്‍വീനറായ മിസ്സ് ഡീനാ മെറിയം ഒരു വലിയ പ്രഖ്യാപനം നടത്തി.\n‘ഈ സമ്മേളനത്തിലെ ഏറ്റവും പ്രധാനപ്പെട്ട ചടങ്ങാണു് അടുത്തു നടക്കാന് പോകുന്നതു്. ഈ വര്‍ഷത്തെ, അക്രമരാഹിത്യത്തിനും സമാധാനത്തിനുമുള്ള ഗാന്ധി കിങ് അവാര്‍ഡ് ഏറ്റുവാങ്ങുവാന് ഞാന് ബഹുമാനപുരസ്സരം മാതാ അമൃതാനന്ദമയീ ദേവിയെ സ്റ്റേജിലേക്കു ക്ഷണിക്കുന്നു.’\nഇതു കേട്ടതും സദസ്യര് ഒന്നടങ്കം എഴുന്നേറ്റുനിന്നു കൈയടിച്ചു് അമ്മയെ വേദിയിലേക്കു സ്വാഗതം ചെയ്തു. കോഫി അന്നനും നെല്‍സണ്‍മണ്ടേലയ്ക്കുമൊക്കെയാണു് ഈ പുരസ്‌കാരം നേരത്തെ ലഭിച്ചിരിക്കുന്നതു്. (…തുടരും)\nഡോ : ടി.വി മുരളീ വല്ലഭൻ\nഅമ്മ, കോഫി അന്നൻ, ജനീവ, ഡോ : ടി.വി മുരളീ വല്ലഭൻ, നെല്‍സണ്‍മണ്ടേല, മാതൃത്വം, മാറ്റം, യുദ്ധം, റൂഡര് ഫിന്, ലോകം, ലോകസമാധാനം, സമാധാനം, സ്നേഹം\nPrevious Postആരെയും ദ്രോഹിക്കാതെ ജീവിക്കുക\nNext Postപ്രേമത്തില് ഒന്നായിത്തീരുക


കോംപാക്ട് എസ്‌യുവി ശ്രേണിയിലെ താരമായി ഹ്യുണ്ടായി വെന്യു; വിറ്റഴിച്ചത് ഒരു ലക്ഷം യൂണിറ്റ് - Malayalam DriveSpark\n8 min ago അരങ്ങേറ്റത്തിന് സജ്ജമായി ടാറ്റ ആള്‍ട്രോസ് ടര്‍ബോ; വില വിവരങ്ങള് പുറത്ത്\n1 hr ago ടർബോ കരുത്തുമായി റെനോ ഡസ്റ്റർ; ആദ്യ ഡ്രൈവ് വിശേഷങ്ങൾ\n1 hr ago സിമ്പിള് എനര്‍ജിയുമായി കൈകോര്‍ക്കാന് ബൗണ്‍സ്; ലക്ഷ്യം ലോംഗ് റേഞ്ച് ഇലക്ട്രിക് വാഹനം\nSports IPL 2020: സിഎസ്‌കെയ്ക്ക് സന്തോഷം, റായിഡുവും ബ്രോവോയും അടുത്ത മത്സരം കളിക്കും\nPublished: Friday, June 26, 2020, 18:39 [IST]\n2019 മെയ് മാസത്തിലാണ് കോംപാക്ട് എസ്‌യുവി ശ്രേണിയിലേക്ക് വെന്യുവിനെ ഹ്യുണ്ടായി അവതരിപ്പിക്കുന്നത്. തുടക്കം മുതല് തന്നെ വിപണിയില് മികച്ച വില്‍പ്പന നേടാനും വാഹനത്തിന് സാധിച്ചു.\nപുതിയ റിപ്പോര്‍ട്ട് അനുസരിച്ച് പുറത്തിറങ്ങി കൃത്യം ഒരു വര്‍ഷം പിന്നിട്ടപ്പോള് വെന്യുവിന്റെ ഒരു ലക്ഷം യൂണിറ്റാണ് നിരത്തുകളിലെത്തിയിരിക്കുന്നത്. വെന്യുവിന്റെ 97,400 യൂണിറ്റ് ഇന്ത്യയിലും 7,400 യൂണിറ്റ് രാജ്യാന്തര വിപണിയിലുമാണ് വിറ്റത്.\nഭൂരിഭാഗം ഉപഭോക്താക്കളും പെട്രോള് പതിപ്പിനാണ് മുന്‍ഗണന നല്‍കുന്നത്. പെട്രോള് പതിപ്പിന്റെ 1.0 ലിറ്റര് ടര്‍ബോ GDI എഞ്ചിനാണ് ആവശ്യക്കാര് ഏറെയും എന്നാണ് കമ്പനി അറിയിച്ചത്.\nവാഹനം വാങ്ങാന് എത്തുന്ന നാലില് മൂന്നുപേരും ഈ വകഭേദമാണ് തെരഞ്ഞെടുക്കുന്നതെന്നും കമ്പനി അറിയിച്ചു. 44,073 -ലധികം പെട്രോള് ടര്‍ബോ പതിപ്പുകളാണ് ഇതുവരെ വിറ്റഴിച്ചത്. അതോടൊപ്പം തന്നെ 2020 -ലെ കാര് ഓഫ് ദി ഇയര് പുരസ്‌കാരം ലഭിച്ചതും വെന്യുവിന്റെ വില്‍പ്പനയ്ക്ക് കാര്യമായ ഊര്‍ജം സമ്മാനിച്ചു.\nകണക്ടിവിറ്റി സംവിധാനമാണ് വാഹനത്തിലെ മറ്റൊരു പ്രധാന ആകര്‍ഷണം. ബ്ലൂലിങ്ക് സാങ്കേതികവിദ്യയുടെ അടിസ്ഥാനത്തില് 33 സുരക്ഷ ഫീച്ചറുകളും നിരവധി സെഗ്മെന്റ് ഫസ്റ്റ് ഫീച്ചറുകളും വെന്യുവിന്റെ സവിശേഷതയാണ്.\nഫീച്ചര് സമ്പന്നമായ അകത്തളവും പ്രീമിയം വാഹനങ്ങളോട് കിടപിടിക്കുന്ന തലയെടുപ്പും വെന്യുവിനെ ഏറെ ജനപ്രിയമാക്കി. മാരുതി സുസുക്കി വിറ്റാര ബ്രെസ, ടാറ്റ നെക്‌സോണ്, ഫോര്‍ഡ് ഇക്കോസ്‌പോര്‍ട്, മഹീന്ദ്ര XUV300 തുടങ്ങിയവരാണ് വിപണിയിലെ എതിരാളികള്.\n1.0 ലിറ്റര് ടര്‍ബോ പെട്രോള്, 1.2 ലിറ്റര് പെട്രോള്, 1.4 ലിറ്റര് ഡീസല് എന്നീ മൂന്ന് എഞ്ചിന് ഓപ്ഷനുകളിലാണ് ഹ്യുണ്ടായി വെന്യു ആദ്യം വിപണിയില് എത്തുന്നത്. എന്നാല് പിന്നീട് ബിഎസ് VI നിലവാരത്തിലേക്ക് മാറിയതോടെ ഡീസല് എഞ്ചിന് 1.5 ലിറ്ററായി ഉയര്‍ത്തി.\nMOST READ: ഫോർച്ച്യൂണറിനേക്കാൾ ടോർഖ്; ഞെട്ടിച്ച് മാരുതി 800 ഇവി\nഡീസല് എഞ്ചിന് 100 bhp കരുത്തും 230 Nm torque ഉം സൃഷ്ടിക്കും. 1.2 ലിറ്റര് പെട്രോള് എഞ്ചിന് 81 bhp കരുത്തും 114 Nm torque ഉം സൃഷ്ടിക്കും. 1.0 ലിറ്റര് ടര്‍ബോ പെട്രോള് എഞ്ചിന് 118 bhp കരുത്തും 171 Nm torque ഉം സൃഷ്ടിക്കും.\nആറ് സ്പീഡ് മാനുവല് ഏഴ് സ്പീഡ് ഡ്യുവല് ക്ലച്ചാണ് ഗിയര്‍ബോക്‌സ്. നവീകരിച്ച് പെട്രോള് പതിപ്പിന് 6.70 ലക്ഷം രൂപയും, ഡീസല് പതിപ്പിന് 8.9 ലക്ഷം രൂപയുമാണ് എക്സ്ഷോറൂം വില.\nHyundai Venue Crosses The 1 Lakh Unit Sales Mark In A Year. Read in Malayalam.\nStory first published: Friday, June 26, 2020, 18:39 [IST]


കുന്നംകുളത്ത് കോടികളുടെ നിക്ഷേപ തട്ടിപ്പ്. – Swale Online\nകുന്നംകുളത്ത് കോടികളുടെ നിക്ഷേപ തട്ടിപ്പ്.\nErnakulam Exclusive Kerala Palakkad Thrissur\nആയിരക്കണക്കിനാളുകളുടെ നിക്ഷേപ തുക തിരിച്ചു നല്‍കാതെ ഉടമകള് സ്ഥാപനം പൂട്ടിയിട്ട് മുങ്ങി. ഇടപാടുകാര് ആശങ്കയില്\nഇരിങ്ങാലക്കുട മാപ്രാണം തേലപ്പിള്ളി കേന്ദ്രമായി പ്രവര്‍ത്തിക്കുന്ന ടി.എന്.ടി കുറികമ്പനി പൂട്ടി ഉടമകള് മുങ്ങിയതായി പരാതി.കുന്നംകുളം വടക്കാഞ്ചേരി റോഡില് പ്രവര്‍ത്തിക്കുന്ന ശാഖ ഇന്നലെ ഉച്ച സമുതല് അടച്ചിട്ടിരിക്കുകയാണ്. കുറി വിളിച്ചവര്‍ക്കും, വട്ടമെത്തിയവര്‍ക്കുമായി വ്യാഴാഴ്ച പണം നല്‍കാമെന്ന് ജീവനക്കാര് ഉറപ്പ് നല്‍കിയിരുന്നു. എന്നാല് സ്ഥാപനത്തില് പണത്തിനായി എത്തിയവര് ഉച്ചവരെ കാത്തു നിന്ന ശേഷം ജിവനക്കാരെ വിളിച്ചന്വേഷിച്ചപ്പോഴാണ് ഉടമകള് മുങ്ങിയതായും ജീവനക്കാര് തന്നെ ഇത് സംമ്പന്ധിച്ച് പരാതി നല്‍കാനായി തൃശൂരിലേക്ക് പോയിരിക്കുകയാണെന്നും പറഞ്ഞത്.\nമുന്‍പ് അനഗ്രഹ എന്ന പേരില് പ്രവര്‍ത്തിച്ചിരുന്ന സ്ഥാപനം പിന്നീട് പേര് മാറ്റി ടി എന് ടി എന്നാക്കുകയായിരുന്നു. കുന്നംകുളത്ത് മാത്രം നിത്യേനെയുള്ള കളക്ഷന് 100 ഓളം ജീവനക്കാരുണ്ട്. വ്യാപാരികളും, ലോട്ടറി, ചുമട്ടു തൊഴിലാളികള്.തൊഴിലുറപ്പു തൊഴിലാളികള്. ഫുഡ്പാത്ത് കച്ചവടക്കാര് തുടങ്ങി ജീവിതത്തിന്റെ നാനാ തുറകളില് നിന്നുമായി ആയിരക്കണക്കിന് ആളുകള് ഇവിടെ കുറിചേര്‍ന്നിട്ടുണ്ട്, മാസങ്ങളായി പണം നല്‍കാനുള്ള പലരോടും അവധി പറഞ്ഞ് വലിയ തോതില് പണം പിരിച്ചെടുത്തുമാണ് സ്ഥാപകര് മുങ്ങിയിരിക്കുന്നത്. സ്ഥാപനത്തിന്റെ മുഴുവന് ശാഖകളും ഇന്ന് അടഞ്ഞിരിക്കുകയാണെന്നാണ് അറിയിന്നത്.\nപണം ലഭിക്കാനുള്ളവര് പലരും വൈകുവോളം ഇവിടെ കാത്തിരുന്നാണ് മടങ്ങിയത്. ചിലര് പൊലീസിലെത്തി പരാതി നല്‍കി. കുറി വിളിച്ചവര്‍ക്ക് പണം നല്‍കാനാകാതെ സ്ഥാപനത്തില് ചിലര് നിരന്തരം ബഹളമുണ്ടാക്കുകയും. ഒടുവില് പറഞ്ഞ അവധിക്ക് പണം നല്‍കാന് കഴിയാതിരിക്കുകയും ചെയതതിനെ തുടര്‍ന്ന് ഇവിടെ ജോലിചെയതിരുന്ന മാനേജര് ഒറ്റപാലം സ്വദേശിനിയായ യുവതി മാസങ്ങള്‍ക്ക് മുന്‍പ് ത്മഹത്യക്ക് ശ്രമിച്ചിരുന്നു.നഇവര് ഇപ്പോഴും ചികിത്സയിലാണ്. സ്ഥാപനം പൂട്ടാന് പോകുന്നുവെന്ന വിവരം ജീവനക്കാര്‍ക്ക് അറിയാമായിരുന്നുവെന്നാണ് മനസിലാകുന്നത്. ശാഖയില് ജോലി ചെയ്തിരുന്ന മജീവനക്കാരില് പലരും ശമ്പളം മുന്‍കൂറായി കൈപറ്റുകയും, ഇന്ന് ജോലിക്കെത്താതിരിക്കുകയും ചെയതത് അതിന് ഉദാഹരണമാണ്.\nചിട്ടി കമ്പനി പൂട്ടിയിട്ടതറിഞ്ഞ് നിരവധി പേരാണ് ഇവിടെ എത്തുന്നത്.\nനാല്‍പതോളം ശാഖകളായി പ്രവര്‍ത്തിച്ചു വന്നിരുന്ന ചിട്ടി കമ്പനിയായിരുന്നു ടി.എന്.ടി. ചിട്ട്‌സ് പ്രൈവറ്റ് ലിമിറ്റഡ്.\nതേലപ്പിള്ളി യിലെ മുഖ്യ ഓഫിസ് അടക്കം മുഴുവന് സ്ഥാപനങ്ങളും പൂട്ടിയ നിലയിലാണ്. എറണാകുളം സ്വദേശികളാണ് സ്ഥാപന ഉടമകള്. വട്ടമെത്തിയ സമയത്താണ് കുറികമ്പകുറികള്‍നി പൂട്ടിയത്. കുറി കമ്പനി പൂട്ടിയതറിഞ്ഞ് വിവിധ പോലീസ് സ്റ്റേഷനുകളിലേക്ക് പരാതിയുമായി നിക്ഷേപകര് എത്തിക്കൊണ്ടിരിക്കുകയാണ്.\nകുഞ്ഞുങ്ങളുടെ ആരോഗ്യത്തിന്.കുന്നന്‍കായ ഉണക്കിപൊടിച്ചത്.Green N Fresh\nപരമ്പരാഗത രീതിയില് കുന്നന്‍കായ(കണ്ണന്‍കായ)ശുദ്ധമായി ഉണക്കിപൊടിച്ചത്.\nTags: IRINGALKUDANEWS, keralanews, KUNNAMKULAMMALAYALAMNEWS, kunnamkulmanews, malayalamnews, swalenews, swaleonline, thrissurnews\nജനമാഹായാത്രയുടെ സ്വീകരണത്തിന് സ്ത്രീ പട.


൧ കൊരിന്ത്യർ ४:५\nഅതുകൊണ്ടു വിധിയുടെ സമയം ആകുന്നതുവരെ നിങ്ങള് ആരെയും വിധിക്കരുത്. കര്‍ത്താവു വരുമ്പോള് അവസാന വിധിയുണ്ടാകും. അതുവരെ കാത്തിരിക്കുക. ഇരുളില് മറഞ്ഞിരിക്കുന്ന രഹസ്യങ്ങള് കര്‍ത്താവു വെളിച്ചത്തു കൊണ്ടുവരും. മനുഷ്യമനസ്സില് മറഞ്ഞിരിക്കുന്ന ഉദ്ദേശ്യങ്ങളെ അവിടുന്ന് അനാവരണം ചെയ്യും. അപ്പോള് ഓരോരുത്തനും അര്‍ഹിക്കുന്ന പ്രശംസ ദൈവത്തില്‍നിന്നു ലഭിക്കുകയും ചെയ്യും.\n൧ കൊരിന്ത്യർ ൧൧:൩൧\nനാം നമ്മെത്തന്നെ വിധിച്ചിരുന്നെങ്കില്, നാം ദൈവത്തിന്‍റെ ന്യായവിധിക്കു വിധേയരാകുമായിരുന്നില്ല.\nനാം എല്ലാവരും ക്രിസ്തുവിന്‍റെ ന്യായാസനത്തിനുമുമ്പില് നില്‌ക്കേണ്ടിവരും. ഓരോരുത്തനും ശരീരത്തിലിരിക്കുമ്പോള് ചെയ്തത് നന്മയായാലും തിന്മയായാലും അതിന് അവനവന് അര്‍ഹിക്കുന്ന പ്രതിഫലം ലഭിക്കും.\nഅവിടുന്ന് ഒരു ദിവസം നിശ്ചയിച്ചിട്ടുണ്ട്. അന്ന് സകല ലോകത്തെയും അവിടുന്നു നീതിപൂര്‍വം വിധിക്കും. അതിനുവേണ്ടി ഒരു മനുഷ്യനെയും അവിടുന്നു തിരഞ്ഞെടുത്തിരിക്കുന്നു. ആ മനുഷ്യനെ മരിച്ചവരില് നിന്നുയിര്‍പ്പിച്ചതിനാല്, എല്ലാവര്‍ക്കും അതിനുള്ള ഉറപ്പും നല്‌കിയിരിക്കുന്നു.”\nഎല്ലാ പ്രവൃത്തികളും എല്ലാ രഹസ്യങ്ങളും നല്ലതോ ചീത്തയോ ആയിക്കൊള്ളട്ടെ, ദൈവം അവിടുത്തെ ന്യായവിധിക്കു വിധേയമാക്കും.\n“ആ ദിവസത്തെയും സമയത്തെയുംകുറിച്ച് എന്‍റെ പിതാവിനല്ലാതെ മറ്റാര്‍ക്കും സ്വര്‍ഗത്തിലെ ദൂതന്മാര്‍ക്കോ *പുത്രനുപോലുമോ അറിഞ്ഞുകൂടാ.\nസ്വജനത്തെ ന്യായം വിധിക്കുന്നതു കാണാന്, അവിടുന്ന് ആകാശത്തെയും ഭൂമിയെയും വിളിക്കുന്നു.\nസര്‍വേശ്വരന് ഭൂമിയെ ഭരിക്കാന് വരുന്നുവല്ലോ അവിടുന്നു ലോകത്തെ നീതിയോടും ജനതകളെ വിശ്വസ്തതയോടും കൂടി ഭരിക്കും.\nഞാന് പ്രസംഗിക്കുന്ന സുവിശേഷപ്രകാരം ദൈവം യേശുക്രിസ്തുവില്‍കൂടി എല്ലാ മനുഷ്യരുടെയും രഹസ്യവിചാരങ്ങളെ വിധിക്കുന്ന ആ ദിവസം അതും വെളിപ്പെടും.\n ദേശവാസികളേ, ഇതാ വിനാശം വന്നിരിക്കുന്നു. സമയമായി, നാശത്തിന്‍റെ നാള് ആസന്നമായി. അതാ മലമുകളില് ആര്‍പ്പുവിളി കേള്‍ക്കുന്നു. പക്ഷേ, അതു സന്തോഷത്തിന്‍റെ ആരവമല്ല. ഇപ്പോള് ഞാന് എന്‍റെ ക്രോധം നിന്‍റെമേല് പകരും. എന്‍റെ കോപം നിന്‍റെമേല് ചൊരിഞ്ഞുതീര്‍ക്കും. നിന്‍റെ പ്രവൃത്തിക്കൊത്തവിധം വിധിക്കുകയും നിന്‍റെ എല്ലാ മ്ലേച്ഛതകള്‍ക്കും ഒത്തവിധം നിന്നെ ശിക്ഷിക്കുകയും ചെയ്യും.\n വെണ്മയുള്ള ഒരു വലിയ സിംഹാസനം ഞാന് കണ്ടു; അതില് ഉപവിഷ്ടനായിരിക്കുന്ന ഒരു ആളിനെയും. ആകാശവും ഭൂമിയും അവിടുത്തെ സന്നിധിയില്‍നിന്ന് ഓടിപ്പോയി. അവയെ പിന്നെ കണ്ടതേയില്ല. മരിച്ചവര് ആബാലവൃദ്ധം സിംഹാസനത്തിന്‍റെ മുമ്പില് നില്‌ക്കുന്നതും ഞാന് കണ്ടു. പുസ്തകങ്ങള് തുറക്കപ്പെട്ടു. ജീവന്‍റെ പുസ്‍തകം എന്ന മറ്റൊരു പുസ്തകവും തുറക്കപ്പെട്ടു. അവയില് എഴുതിയിരുന്നതുപോലെ മരിച്ചവരുടെ പ്രവൃത്തികള്‍ക്കൊത്തവണ്ണം അവര് വിധിക്കപ്പെട്ടു. സമുദ്രം അതിലുള്ള മരിച്ചവരെ ഏല്പിച്ചുകൊടുത്തു. മരണവും പാതാളവും അപ്രകാരം ചെയ്തു. ഓരോ വ്യക്തിക്കും സ്വന്തം പ്രവൃത്തികള്‍ക്ക് അനുയോജ്യമായ വിധി ഉണ്ടാവുകയും ചെയ്തു. പിന്നീട് മരണത്തെയും പാതാളത്തെയും തീപ്പൊയ്കയിലേക്ക് എറിഞ്ഞുകളഞ്ഞു. ഈ തീപ്പൊയ്കയാണ് രണ്ടാമത്തെ മരണം. ജീവന്‍റെ പുസ്തകത്തില് പേരെഴുതപ്പെട്ടിട്ടില്ലാത്ത എല്ലാവരെയും ആ തീപ്പൊയ്കയില് എറിഞ്ഞു.


കോമള് തട്ടാല് ; ആരാണ് നെയ്മറിനെ അനുസ്മരിപ്പിച്ച ആ സുവര്‍ണമുടിക്കാരന് ? - Komal Thattal; Know the Indian player who resembled Neymar\nഅഭ്യൂഹങ്ങള് വിശ്വസിക്കുകയാണ് എങ്കില്, പുതിയ താരങ്ങളെ തിരയാന് അണ്ടര് പതിനേഴ് ലോകകപ്പിനെത്തിയ മാഞ്ചസ്റ്റര് യുണൈറ്റഡ് സംഘം കോമള് തട്ടാല് എന്ന പ്രതിഭയില് താത്പര്യം പ്രകടിപ്പിച്ചിട്ടുണ്ട്.\nഅണ്ടര് പതിനേഴ് ലോകകപ്പില് ഇന്ത്യയുടെ ആദ്യമത്സരത്തില് എതിരില്ലാത്ത മൂന്നു ഗോളുകള്‍ക്കാണ് ഇന്ത്യന് കൗമാരങ്ങള് പരാജയപ്പെട്ടത്. സ്വന്തം മണ്ണില് പരാജയപ്പെട്ടു എങ്കിലും വളരെ മികച്ചോരു പ്രകടനം തന്നെയാണ് ഇന്ത്യയുടെ ഭാവി വാഗ്ദാനങ്ങള് കാഴ്ചവെച്ചത്.\nടീമിലെ ഒന്നിലേറെ താരങ്ങള് അവരുടെ പ്രകടനമികവില് എടുത്തുനിന്നു. ഏക മലയാളി താരമായ രാഹുല് പ്രതിരോധത്തിലും മധ്യനിരയിലും തീര്‍ത്ത ചലനങ്ങള് എടുത്തു പറയേണ്ടതാണ്. എങ്കിലും രാജ്യത്തെ ഫുട്ബോള് ആരാദകരുടെ കണ്ണുകള് ഏറെ ഉടക്കിയത് ഇടതു വിങ്ങില് അമേരിക്കന് പ്രതിരോധത്തില് വിള്ളലുകള് വീഴ്ത്തിക്കൊണ്ട് എണ്ണയിട്ട യന്ത്രം പോലെ കുതിച്ച സുവര്‍ണമുടിക്കാരനായ സ്ട്രൈക്കറിലാണ്. കാഴ്ചയിലും കളിയിലും ബ്രസീല് താരം നെയ്മറിനെ അനുസ്മരിപ്പിച്ച ഈ താരം ഇന്ത്യന് ഫുട്ബാളിന്‍റെ നാളെയാണ് എന്ന് ആരാധകര് ഒരേ സ്വരത്തില് പറഞ്ഞു. കാല്‍പന്തുകളി ആരാധകരെ ഒരേപോലെ ആകര്‍ഷിച്ച ഈ വാഗ്ദാനം ആരെന്നു ഒരുപോലെ ചികയുകയാണ് ഇന്ത്യയിലെ ഫുട്ബോള് ആരാധകരും വിദഗ്ദരും.\nഫുട്ബാള് ഇതിഹാസം ബൈചുങ് ബൂട്ടിയയുടെ കൂടി നാടായ സിക്കിമിലെ ഒരു ചെറിയ തുയ്യല്‍കടയില് നിന്നാണ് കോമള് തട്ടാലിന്‍റെ കഥ ആരംഭിക്കുന്നത്. തയ്യല്‍ക്കാരാണ് കോമളിന്‍റെ രക്ഷിതാക്കള് ഇരുവരും. ഇന്ത്യന് ഫുട്ബാളില് കോമളെന്ന പയ്യന് പരിചിതനായിട്ട് അധികമായില്ല. കഴിഞ്ഞവര്‍ഷം ബ്രസീലിനെതിരെ കളിച്ച ബ്രിക്സ് രാഷ്ട്രങ്ങളുടെ ടൂര്‍ണമെന്റിലാണ് കോമള് ആദ്യമായി ഇന്ത്യന് ജേഴ്സിയണിയുന്നത്. ലോകശ്രദ്ധ മുഴുവന് ബ്രസീല് ടീമിലേക്കായിരുന്ന മത്സരത്തില് ഇന്ത്യന് കുപ്പായത്തില് ഗോള് നേടിയ ഒരേയൊരു താരം കോമള് ആയിരുന്നു. ഈ സിക്കിംകാരന് വിങ്ങ് ഫോര്‍വേര്‍ഡ് പൊസിഷനില് ഉണ്ടാക്കുന്ന ചലനവും താരത്തിന്‍റെ സ്ഥിരതയും കോച്ചിന്‍റെ ശ്രദ്ധയാകര്‍ഷിക്കുന്നത് ഗോവയില് നടന്ന ഈ അണ്ടര് പതിനേഴ് ടൂര്‍ണമെന്റിലാണ്. ഈ ലോകകപ്പിനായി ഇന്ത്യയിലെത്തിയ അതെ ബ്രസീല് നിരയ്ക്കെതിരെയായിരുന്നു കോമളിന്‍റെ ഗോള്. ഇടതുവിങ്ങില് പന്തു കൈവശപ്പെടുത്തിയ കോമള് രണ്ടു ഡിഫണ്ടര്‍മാരെ വെട്ടിച്ച ശേഷമാണ് വലതു കാലിലെടുത്ത ഷോട്ടില് ഗോള് നേടുന്നത്. അറ്റാക്കിങ്ങ് മിഡ്ഫീല്‍ഡില് കളിച്ചുകൊണ്ടിരുന്ന കോമാളിനെ വിങ്ങ് ഫോര്‍വേഡ് പൊസിഷനിലേക്ക് മാറ്റാനും സ്ഥിരപ്പെടുത്താനും ആ ഒരു പ്രകടനം തന്നെ ധാരാളമായിരുന്നു.\nRead More : ഫിഫ അണ്ടര് പതിനേഴ് ലോകകപ്പ് : ഇന്ത്യ X അമേരിക്ക കമന്‍ററി\nവെള്ളിയാഴ്ച നടന്ന കളിയില് തൊണ്ണൂറു മിനുട്ടുകള്‍ക്കള്‍ക്ക് അവസാനം മൈതാനത്തില് നിന്നും അവസാനമൊഴിഞ്ഞ താരം കോമള് ആയിരുന്നു. ഗോള് നേടിയില്ലെന്നതൊഴിച്ചു നിര്‍ത്തിയാല് മാസ്മരികമായ പാസുകള് നല്‍കിയും മികവുറ്റ അവസരങ്ങള്‍ക്ക് വഴിയൊരുക്കിയും അമേരിക്കന് പ്രതിരോധത്തെ നിരന്തരം ആലോസരപ്പെടുത്തിയും കോമള് നടത്തിയ പ്രകടനം എടുത്തുപറയേണ്ടത് തന്നെയാണ്. അതിനാല് തന്നെയാണ് മറ്റാര്‍ക്കും ലഭിക്കാത്തത്രയും കരഘോഷത്തോടെ മൈതാനമൊഴിയുന്ന കോമളിനെ ഗാലറി വരവേറ്റതും. ഡ്രസ്സിങ്ങ് റൂമിലേക്ക് പോവുകയായിരുന്ന കോമളിനെ വഴിയിലുടനീളം തങ്ങളുടെ സെല്‍ഫിയില് ഭാഗമാകാന് ആരാധകര് നിര്‍ബന്ധിക്കുന്നുണ്ടായിരുന്നു. അത് നിഷേധിക്കാനാകാതെ മിശ്രപ്രതികരണവുമായി നിന്ന പതിനാറുകാരനെ ഇടയില് വന്ന ഫിഫയിലെ ജീവനക്കാര് രക്ഷപ്പെടുത്തി കൊണ്ടുപോയി.\nഅഭ്യൂഹങ്ങള് വിശ്വസിക്കുകയാണ് എങ്കില്, പുതിയ താരങ്ങളെ തിരയാന് അണ്ടര് പതിനേഴ് ലോകകപ്പിനെത്തിയ മാഞ്ചസ്റ്റര് യുണൈറ്റഡ് സംഘം കോമള് തട്ടാല് എന്ന പ്രതിഭയില് താത്പര്യം പ്രകടിപ്പിച്ചിട്ടുണ്ട്. വരുന്ന കളികളിലും അവരുടെ കണ്ണ് നെയ്മറിനോട് സാമ്യമുള്ള ഈ സുവര്‍ണമുടിക്കാരനിലാവും. ഇനി മാഞ്ചസ്റ്റര് റാഞ്ചിയാലും ഇല്ലെങ്കിലും ഒരുകാര്യം തീര്‍ച്ചയാണ്. ഇന്ത്യന് ഫുട്ബോള് ഈ സുവര്‍ണമുടിക്കാരന്‍റെ കാലുകളില് അര്‍പ്പിക്കുന്ന പ്രതീക്ഷ ചെറുതല്ല. ആ ചിറകുകളിലേന്തി ഇന്ത്യ കുതിക്കുക തന്നെ ചെയ്യും. !\nRead More: ബ്രസീൽ ജർമ്മനിയോട് തോറ്റതിനേക്കാൾ എത്രയോ ഭേദം; ഇന്ത്യയ്ക്ക് അഭിമാനിക്കാം